
भारत के नॉरैन्ज में गांधी जी की देन, कई दृष्टियों से, 
अपूब है | उनके हमारे सावजनिक क्षेत्र में आने पर, युगों की वन्दिनी 
को पहली बार मुक्त स्वास्थ्यप्रद वायु का एक भोंका मिला | पहली 
बार उसने अ्रवाकर स्वच्छु वातावरण में साँस लिया और प्रकाश की 
एक हलकी फुहार उसके धूमिल, अनियमित, कश्टकित मार्ग पर 
पड़ी । 

यह नहीं कि पहले काम हो नहीं रहा था। उन्नीसवीं शताब्दी के 
दूसरे भाग में अनेक भारतीय विचारकों ओर सुधारकों ने समाज- 
सुधार के क्षेत्र में आगे बढ़कर जागरण का सन्देश दिया था। राम- 
मोहन राय, विवेकानन्द, दयानन्द की वाणी उसने सुनी थी । उससे 
नारी को कुछ आश्वासन भी मिला था, पर सामूहिक रूप में फिर भी 
वह सोई रही--करवर्ट बदलती रही । उसको सूकता न था कि वह 
जागकर कर हो कया सकती है ? युग-युग से वह देन्य ओर दबाव के 
वातावरण में साँस लेती आ! रही थी । एक बँघे जीवन-क्रम में ही उसे 
रहना था। वह अपनी प्राचीन बहनों की गोरव-गाथा पढ़ती तो थी 
पर आत्म-विश्वास खोकर उसकी ओर विस्मय से देखती थी । मानों 
यह सब ऐसी चीज़ है, ऐसी चढ़ाई है जो उसके बूते के बाहर हो | 

जब गांधीजी ने राष्ट्र के जीवन का रथ आगे बढ़ाया तब भारतीय 
नारी पर पहली बार उसका विद्युद्मभाव देखने में आया। मानो 
एकाएक अपने पूव गोरव, ओर पूव शक्ति, की दीक्षा पाकर, अ्रपने 
प्रति आश्वस्त होकर, उठ खड़ी हुई | सझ्लोच ओर लज्जा में लिपटी, 
अपने ही अन्दर छुई-मुई सी हो रही, नारी ने पहली बार सिर उठाकर 
दुनियां की ओर देखा | उसकी आँखों में तेज आया, उसके हृदय ने 
बल का अनुभव किया | उसके मस्तिष्क में अनुभूति हुई कि वह घर 

की रानी तो है ही, मानव जाति की माता ओर इसलिए समाज की 
विधात्री भी है। उसने निश्चय किया कि वह इतिहास पढ़कर ओर 
देखकर ही संतुष्ट न होगी, वह इतिहास का निर्माण भी करेगी । 


७ | श 
भारत में इस समय साधारणतः तीन प्रकार की नारी के दशन 

प्राचीन प्रथाओं के बीच पली; सीधी-सादी;--जिसमें संस्कार- 
कुसंस्कार, शाखत्र-अशास्त्र, ज्ञान-अ्रज्ञान का विचित्र मिश्रण है | 
वह परिश्रमी भी है, दयालु भी है, आचार की गतानुगति का 
पालन करने वाली है, पर यह सब कुछ मानो अपने आप हो रहा . 
है | जीवन यन्त्रवत्‌ काम करता है । यह सब शक्ति प्रायः घर के 
अन्दर बन्द है ओर घर में स्वच्छु बाहरी वायु इतनी कम आती है 
कि सम्पूण ग्रह-जीवन अचेतन, निरानन्द, घुटा-घुटा सा दम लिये 
किसी तरह जी रहा है । स्फूति नहीं, गति नहीं । 


इस पहली नारी के विरुद्ध प्रतिक्रिया-स्वरूप पेदा होनेवाली आधु- 
निका । जिसने क्रोध में केवल त्याज्य रूदियों को ही नहीं छोड़ा 
बल्कि अ्रपने उत्तम संस्कारों, अपनी संस्कृति की धारा, अपनी श्रेष्ठ 
विचार-परम्परा और अपने कतंव्य का भी त्याग कर दिया है । 
प्रायः वह बहुत बोलने बाली, चढ्-चढुकर दावे करनेवाली पर 
कायक्षेत्र में अक्षम, फेशन ओर दिखावे की पुजारिन; पुरुषों के 
विरुद्ध जहर उगलती है पर नकल उन्हीं की करती है ओर उन्हें 
रिभ्काने में कुछु कम वक्त नहीं ख्च करती | पूर्व की हवा में रहकर 
भी पश्चिम के स्वप्नों में लीन | शरीर-श्रम से दूर भागने वाली; 
घर के कत्तव्यों के प्रति प्रायः उदासीन । मातृत्व की भावनाशरों 
की अपेक्षा रमणीत्व में अधिक आसक्त | सवसाधारण जनता से 
अलग, उनके प्रति उपेक्षा से भरी हुईं, अपने को एक विशिष्ट 

वर्ग का समभने वाली, शरीर से दुर्बल और बोद्धिक संघर्ष से 
पीड़ित । क्‍ 

३. इन दोनों से भिन्न, भारतीय आदरशों से अनुप्राणित पर सामाजिक 
रूदियों से ऊपर उठने में सचेष्ट | ग्रह-कतंव्य और सामाजिक सेवा 
के आदश का सामजञ्ञस्य करके चलने वाली; नीति को अन्तः्गरिमा . 
से अनुप्राणित पर ऊपरी आचार की अनेक फालतू बातों की 
उपेक्षा करने वाली सादगी, स्वच्छुता, शील को अपनाने वाली । 
अपनी अन्तःशक्ति से अपने प्रति विश्वस्त और सामाजिक सेवा 
की जिम्मेदारियाँ उठाने को सन्नद्ध । शरीर से प्रायः क्षीण पर 
स्फूर्ति से भरी हुई । 


स्पष्टतः यह तीसरी श्रेणी गांधीजी के आदर्शों से प्रभावित है । 
गांधीजी जेसे जीवन के समस्त ज्षेत्रों में वेसे ही नारी-जीवन में भी नोति 
पर जोर देते हैं, पर नारी के अन्दर शक्ति का जो प्रबल खोत है उससे 
वह समाज की जीवनी-शक्ति को सींचना भी चाहते हैं इसीलिए 
ग्रहजीवन की पवित्रता को रक्षा करते हुए भी वह चाहते हैं कि नारी 
अपने गोरव ओर अपने आदश के प्रति जाग्रत हो तथा उस असीम 
शक्ति-भण्डार का अनुभव करे जो उसके भीतर छिपा, निष्क्रिय, पड़ा 
हुआ है | वह अनुभव करते हैं कि श्राज भी पुरुष की अपेक्षा नारी में 
अधिक त्याग-भावना, अधिक कष्ट्सहिष्णुता, अधिक शील, अधिक 
दया, क्षमा ओर करुणा है | स्पष्टतः वह अहिंसा का सन्देश अधिक 
गहराई तक ग्रहण कर सकती है | इसीलिए गांधीजी उसे त्याग की 
प्रतिमूर्ति', अहिंसा की मूति” कहते हैं । 

गांधीजी का प्रत्येक प्रश्न पर विचार करने का अपना एक दल्ढ 
था । वह व्यक्तिगत ओर सामाजिक जिन्मेदारियों का एकीकरण करना 
चाहते थे । व्यक्ति और समाज के बीच समन्वय करना उनका इष्ट था। 
अत्यधिक व्यक्तिधर्मी प्रवृत्ति से जहाँ सामाजिक कतंव्यों के प्रति उदा- 

सीनता का जन्म होता है तहाँ अत्यधिक समाजधर्मी हो जाने से व्यक्ति 
से आत्मभाव का लोप होने लगता है ओर पाखरण्ड तथा दम्भ फैलता 
है । इसीलिए वह दोनों को संयमित करके, दोनों का एकीकरण करने 
चलते थे । 

इसी प्रकाश में उनके विचारों को देखना चाहिए. | कहीं-कहीं उनके 
विचार विचित्र से भी प्रतीत होते हैं | जैसे 'सतीत्व का आदश!'” में मेरी 
सम+भ से, उनका विवेचन बहुत सन्तोषप्रद नहीं | पर ऊपर मैंने उनके 
दृष्टिकोण के सम्बन्ध में जो कहा है उसपर ध्यान रखें तो उनके विचारों 
को समभा जा सकता है । 


साधना-सदन की स्थापना में गांधी-प्रतिपादित जीवन-माग की 
प्रेरणा रही है । इसलिए, आरम्भ से गांधी सिद्धान्तों पर प्रकाश डालने 
वाला साहित्य प्रकाशित करना उसका एक ध्येय रहा है। उसके जन्म 
का दूसरा उद्देश्य नारी-जीवन को बोध देने वाला साहित्य प्रदान करना 
है। इस पुस्तक--'स्त्रियों की समस्याएँ?--में दोनों उद्देश्यों की पूर्ति 
होती है, इसलिए इसे प्रकाशित करते हुए मुझे प्रसन्नता हो रही है । 


गांधी-साहित्य छिटफुट कई स्थानों से निकला है, निकल भी रहा 
है पर उसमें शुद्धता का ध्यान रखने की ओर कहीं विशेष चेष्टा नहीं 
दिखाई देती । कतरनों का संग्रह कर दिया जाता हैः मूल से मिलाया 
तक नहीं जाता | गांधीजी के साथ यह अन्याय है। उनके शब्दों में 
जरा-भी उल“-फेर से बहुधा अनथ हो जाता है। इसलिए यह प्रषृत्ति 
तिरस्करणीय है | सम्पादन में मोलिक रचना से भी कभी-कभी अधिक 
श्रम पड़ता है | इस पस्तक के सम्पादन में काफी सावधानी से काम 
लिया गया है ओर यथासम्मव इसे प्रामाणिक बनाने की चेष्टा की गईं 
है। आशा है, पाठकों को इससे सनन्‍्तोष होगा | 

सित्र्यों की समस्याएँ 


|. 
स्त्रियों का सुधार 


१ स्त्रियों की आजाद करो क 


[“्रियों की उपेक्षा के लिए या कहो कि स्त्रियों के दुरुपयोग के 
लिए निस्सन्देह पुरुष लोग दोषी हैं ओर इसके लिए उन्हें उचित 
ग्रायश्चित करना चाहिए, लेकिन सुधार का रचनात्मक कार्य तो उन 
बहिनों को ही करना होगा, जिन्होंने मिथ्या विश्वासों को उतार 
फेंका है ओर जो जानती हैं कि स्त्रियों के साथ क्‍या क्या अत्याचार 
हुए हैं /?] 

मद्रास की सुप्रसिद्ध समाज-सेविका डाक्टर मुथुलक्ष्मी रेड़ी ने मेरे 
ग्रान्ध्रदेश वाले भाषण के बारे में एक लम्बा पत्र लिखा है। उसमें से 
एक मनोरञ्ञक अंश यहाँ देता हूँः-- 


[ बेजवाड़ा से गन्तूर तक की श्रपनी यात्रा के बीच आपने समाजु- 
सुधार की आवश्यकता तथा लोगों की देनिक आदतों में सुधार के 
सम्बन्ध में जो कुछ कहा, वे सब बातें सचमुच मेरे दिल में बेठ गई हैं । 

“मैं नम्नतापूवंक निवेदन करती हूँ कि डाक्टरी धन्धे की अनुभव- 
प्राप्त एक स्त्री की हैसियत से मैं आपकी बातों से पूरी तरह सहमत हूँ। 
पर साथ ही नम्नतापूबक मैं यह कह देना चाहता हूँ कि अगर शिक्षा- 
द्वारा समाज-सुधार, उत्तम सफाई का प्रत्रन्ध॒ तथा जनता के स्वास्थ्य 
का सुधार करना है तो यह सब स्त्रियों की शिक्षा-द्वारा ही सफलता- 
पूवक हो सकता है । 

“क्या आपका भी यह विचार नहीं हैं कि वतंमान सामाजिक 
स्थिति में बहुत कम स्त्रियों को शिज्ञा प्राप्त करने की, अपने शरीर ओर 
पूण विकास करने की तथा अपनी भावनाओं को व्यक्त करने की 
यथेष्ट सुविधाएँ दी जाती हैं ? 

“क्या आपका भी यह विचार नहीं है कि सामाजिक प्रथाओं ओर 
रूदियों के नीचे स्त्रियों के व्यक्तित्व को निद्यतापूबषक कुचला जाता है ? 

“क्या बाज्ञ विवाह शारीरिक, बोद्धिक और आध्यात्मिक, सभी 
प्रकार के विकस के मूल पर कुठाराघात नहीं करता है ? 


“क्या बालपत्नियों, बालिका माताओं का कष्ट तथा हमारे समाज 


की विधवाओ्रों ओर परित्यक्ता स्त्रियों का अपार दुःख तत्काल दूर करने 
का उपाय करने की आवश्यकता नहीं है ? 

“क्या हिन्दू समाज के लिए. उस प्रथा को सहन करना अथवा 
उसके कायम रहने में सहयोग देना उचित है, जिसके द्वारा धर्म के 
नाम पर निर्दोष बालिकाएँ पतन ओर पाप का जीवन बिताने के लिए 
मजबूर कर दी जाती हैं ? 

“क्या आपका भी यह विचार नहीं है कि प्राचीन मारतवर्ष में 
मैत्रेयी, गार्गीं ओर सावित्री-जेसी स्त्रियों में शक्ति और शौय का जो तेज 
था, स्वतन्त्र विचार करने ओर अपनी जिम्मेदारी पर काय करने की 
जो शक्ति थी, वह सामाजिक अत्याचार के फलस्वरूप, कुछ अपवादों 
को छोड़कर, आज की भारतीय स्त्रियों में नहीं है। ब्रह्मससमाज, आये- 
समाज और थियोसोफिकल समाज-जेसे सम्प्रदाय एक प्रकार से निरर्थक 
रूढियों ओर विधि विधानों से मुक्त हिन्दू धम के ही रूप हैं ओर इन 
सम्प्रदायों की बहुत सी स्त्रियों में आज भी वह तेज ओर वह शक्ति है । 

“क्या राष्ट्रीय दल के सदस्यों में, मेश आशय कांग्रेस के सदस्यों से 
है, इन सब सामाजिक कुरीतियों को, हमारी राष्ट्रीय दुबलता के मूल को, 
हमारी वरंमान पतित अवस्था के कारण को तत्काल दूर करने की इच्छा 
ओर लगन नहीं होनी चाहिए. ? क्‍या वे कम-से-कम इतना भी नहीं कर 

सकते की लोगों को समभावे कि स्त्रियों को गुलामी के बन्धन से आजाद 
कर दो जिससे वे अपने शारीरिक, मानसिक, नेतिक विकास की पूरी 
ऊँचाई तक पहुँच सके, जिससे वे साहस ओर बुद्धिमत्ता का उदाहरण 
उपस्थित कर सकें, ओर सबसे बढ़कर तो यह कि जिससे वे पत्नी और 
माता के नाते भारत के भावी शासकों को शिक्षित करने, उनका पथ 
प्रदर्शन करने तथा उनकी आदतों श्रौर उनके चरित्र का निर्माण करने 
का पवित्र कत्तव्य अच्छी तरह पाल सके ? 

कांग्रेस के सदस्यों का याद यह विश्वास है कि आजादी प्रत्येक 
राष्ट्र और व्यक्तिमात्र का जन्मसिद्ध अधिकार है ओर इस आजादी को 
किसी भी मूल्य पर पाने के लिए. यदि वे कटिबद्ध हैं तो क्या उनका 
यह कत्त व्य नहीं हे कि पहले स्त्रियों को उन कुरीतियों तथा कुप्रथाओ्रों 
से मुक्त करें जो उनके सर्वाज्भीण विकास का माग रोके हुए हैं? यह 
उपाय तो इन सदस्यों के हाथ में है । 

“ हमारे कवियों, सन्‍्तों ओर ऋषियों ने यही कहा है । स्वामी 
विवेकानन्द का कथन है : जो देश, नो राष्ट्र स्त्रियों का सम्मान नहीं 
करता वह कभी महान्‌ नहीं बन सका है और न भविष्य में बन 
सकेगा । तुम्हारी जाति इतनी पतित क्‍यों हो गई है, इसका प्रधान 
कारण यह है कि तुम में शक्ति की इन सजोब प्रतिमाश्रों के प्रति कोई 
आदर नहीं है । यदि तुम स्त्रियों का, जो जगन्माता की साक्षात्‌ मूतियाँ 
हैं, उद्धार नहीं करोगे, तो समझ लो कि तुम्हारा भी उद्धार नहीं होगा ॥? 

तमिल के प्रतिभाशाली कवि, स्व० सुब्रह्मए्य भारतीय ने भी 
इन्हीं विचारों को प्रतिध्वनित किया है। 


अतएव, क्‍या आप भी कृपा करके पुरुषों को आजादी प्राप्त 
करने का सीधा और अचूक मार्ग ग्रहण करने की सलाह देंगे !?? ] 


डा० मुथुलक्ष्मी को पूरा-पूरा अधिकार है कि यह कांग्रेसमैनो से इस 
जिम्मेदारी को अपने कन्घे पर लेने की आशा करें | बहुत से कांग्रेसमैन 


श्र 

इस दिशा में, व्यक्तिगत रूप से भी और सामूहिक रूप से भी, बहुत 
फाम कर रहे हैं । पर इस बुराई की जड़ ऊपर से देखने में जितनी 
मालूम पड़ती है उससे कहीं अधिक गहरी है | केवल स्त्रियों की शिक्षा 
का ही दोष नहीं है; हमारी सारी शिक्षा-प्रणाली दूषित है| इसी प्रकार 
इस या उस प्रथा की निनन्‍्दा की आवश्यकता नहीं है | आवश्यकता इस 
बात की है कि बुराई को स्वीकार करते हुए. भी उसे दूर करने की चेष्टा 
न करने की जो जड़ता हममें आर गई है, वह दूर की जाय | ओर अ्रन्त 
में जिन कुरीतियों की निन्‍्दा की गई है वे मध्यम वर्ग तक, नगर- 
निवासियों तक अर्थात्‌ भारत की करोड़ों की आबादी में मुश्किल से 
१५ फरो सदी लोगों तक, सोमित हैं | गाँवों में रहने वाली अधिकांश 
जनता में न तो बाल-विवाह& है और न विधवा-विवाह का निषेध है । 
सच यह है कि उसमें अन्य बुराइयाँ हैं, जो उसकी उन्नति में बाधक 
हैं | पर जड़ता दोनों में एक-सी है | आवश्यकता इस बात की है कि 
शिक्षा-प्रणाली में काया-पलट हो और ऐसी शिक्षा-प्रणाली तैयार हे 
जो सावजनिक हो । जिस शिक्षा प्रणाली में बालकों के ह्वी समान प्रौदों 
की शिक्षा पर जोर नहीं दिया जायगा वह श्रसफल होगी । जिस शिक्षा- 
प्रणाली में मातृभाषा को अपना स्वाभाविक अग्रस्थान नहीं मिलता 
उसने, कहना चाहिए, शिक्षण-समस्या को छुआ तक नहीं है। 
यह काम आज का जेसा भी शिक्षित बग है उसी के द्वारा हो 
सकता है। इसलिए बड़े पैमाने पर सुधार होने से पहले शिक्षित 


#हमारा ख्याल है, गाधीजी यहाँ भूल करते हैं । उत्तर भारत के 
गाँवों में बाल्-विवाह एक सामान्य ओर बहुत जड़ पकड़ी हुई बुराई है, 
बल्कि नगरों में वह कम हे । ह, विधवा-विवाह तथा तलाक की प्रथाओं 
से उसके दूषणों का कुछ परिमार्जन अवश्य हो जाता है | इधर १५-२० 
वर्षों में इस विषय में स्थिति में पर्याप्त सुधार हुआ है । 

--सम्पादक | 


कक 

ग॑ की मनोबृत्ति में परिवर्तन होना जरूरी है। और मैं डा० मुथु- 
से कह देना चाहता हूँ कि भारत में जो थोड़ी-सी शिक्षित 
स्त्रियां हैं, उन्हें पाश्चात्य सम्यता की चोटी से उतर कर भारत के 
मेदानों में आना पड़ेगा । स्त्रियों की उपेज्ञा के लिए, या कहो कि 
स्त्रियों के दुरुपयोग के लिए, निस्सन्देह पुरुष दोषी हैं ओर इसके लिए 
उन्हें उचित प्रायश्चित करना चाहिये, लेकिन सुधार का रचनात्मक काय 
तो उन बहिनों को ही करना होगा जिन्होंने मिथ्या विश्वासों को उतार 
फेंका है ओर जो जानती हैं कि स्त्रियों के साथ क्या अत्याचार हुए हैं | 
स्त्रियों की आजादी का, भारत की आजादी का, छुआ्राछ्ृत दूर करने 
का, लोगों की आथिक अवस्था सुधारने आदि का कोई भी सवाल ले 
लीजिये, सब सवाल एक ही सवाल में मिल जाते हैं ओर वह सवाल गाँवों 
में घुसने ओर ग्रामीण जीवन का पुनर्सघटन अथवा सुधार करने का है । 
“-हिन्दी नवजीवन, २० महे, १६२६ | 


.. सनम पमथाा सकती. कनय-डकका०# पके. सन न जर-डसक, 


२, स्त्रियों का सुधार 
[“स्त्री पुरुष की सहगामिनी है । वह बुद्धि में पुरुष से तुच्छ नहीं है | 
उसे पुरुष के छोटे-से-छोटे कामों में भाग लेने का अधिकार है । उसे 
पुरुष की ही भाँति स्वाधीनता ओर स्वतंत्रता पाने का अधिकार है।??] 
बम्बई भगिनी समाज के सालाना जलसे में, मुरारजी गोकुलदास 
हाल, बम्बई, में भाषण देते हुए. गांधीजी ने निम्नलिखित विचार प्रकट 
किये :--- 
यह आवश्यक है कि हम समझ लें कि स्त्रियों के सुधार की जो 
बातें हम करते हैं, उनका अर्थ क्या है | इनके अथ हैं कि हम पहले से 
मान लेते हैं कि स्त्रियों का पतन हुआ है | अगर यह सही है तो हमें 
इससे आगे विचार करना चाहिये कि यह पतन किस कारण हुआ 
और किस प्रकार हुआ । इन बातों पर गम्भीर रूप से विचार करना 
हमारा प्राथमिक कत्तंब्य है | सम्पूर्ण हिन्दुस्तान की यात्रा करके, मुझे 

यह अनुभव हुआ है कि सारा वतंमान आन्दोलन हमारे देशवासियों 
के एक बहुत ही नगणय भाग तक सीमित है | यह भाग इस विस्तृ्तों 
नभोमण्डल में एक विन्दु के समान है । हमारे देश के करोड़ों स्त्री-पुरुषों 
का जीवन इस आन्दोलन की जरा भी जानकारी के बिना बीतता है। 
इस देश के ८५ प्रतिशत लोग दुनिया से अलग रह कर अपना जीवन 
बताते हैं । इन्हें पता नहीं रहता कि इनकी चारों ओर दुनिया में क्या 
हो रहा है । पर ये स्त्रो ओर पुरुष, अशिक्षित होते हुए भी, अपना जीवन 
सुचारु ओर समुचित रीति से बिताते हैं । इन्हें लगभग एक समान 
शिक्षा मिलती है अथवा यह कहना ठीक होगा कि ये समान रूप से 
शिक्षा से दूर रहते हैं । लेकिन जीवन में दोनों एक दूसरे की सहायता 
करते हैं, जेसा कि उन्हें करना चाहिये। यदि उनका जीवन किसी भी 
अंश में अपू्ण है तो इसका कारण बाकी १५ प्रतिशत लोगों के जीवन 
की अपूणता में खोजा जा सकता है | अगर भगिनी समाज की मेरी बहिनें 
हमारे देशवासियों के ८५४ प्रतिशत लोगों के जीवन का अध्ययन करें तो 
उन्हें अपने समाज के सुन्दर कार्यक्रम के लिए यथेष्ट सामग्री मिलेगी । 

में जो विचार प्रकट करने जा रहा हूँ, वह केवल उपयु क्त १५ प्रतिशत 
लोगों तक सीमित रखूँगा | ऐसा करने पर भी मेरे लिए स्त्री ओर पुरुषों 
की समान कठिनाइयों पर कुछ विचार करना अप्रासंगिक होगा । हमारे 
सामने विचारणीय विषय हे, पुरुषों की अपेक्षा स्त्रियों का सुधार। कानून 
बनाने में अधिकतर पुरुषों का हाथ रहा है और पुरुष इस स्बनियोजित 
कार्य को पूरा करने में सदा न्यायशील और [ववेकशील नहीं रहा है | 
स्त्रियों के सुधार में, हमारी सबसे अधिक कोशिश यह होनी चाहिये कि 
हमारे शास्त्रों में स्त्रियों का जातीय स्वभाव कहकर उन पर जो दोषा- 
रोपण किये गये हैं, उन्हें हम दूर करें | यह उद्योग कौन करेगा और किस _ 
प्रकार करेगा ? मेरी नम्न सम्मति में, इस प्रकार का उद्योग करने के लिए 
हमें सीता, दमयंती ओर द्रोपदी-जेसी पवित्र, दृहु ओर आत्मसंयमी स्त्रियाँ 
उत्पन्न करनी होगी । यदि हम ऐसी स्त्रियाँ उत्पन्न करेंगे तो हमारी 

आधुनिक बहिनों की भी हिन्दू समाज में उसी प्रकार प्रशंसा होगी जिस 
« भरकार उनकी प्राचीन प्रतिमूतियों की होती हे । उनके वचन उसी प्रकार 
प्रामाणिक माने जायेंगे, जिस प्रकार शास्त्रों के वचन प्रामाणिक माने 
जाते हैं। हमारे स्मृति-शास्त्रों में उन पर यदा-कदा जो आक्षेप किये गये 
हैं, उन पर हमें लान आयेगी, ओर हम शीघ्र ही उन्हें भूल जायेंगे । 
इस प्रकार की क्रान्तियाँ हिन्दू धम में अतीत काल में भी हो चुकी 
हैं ओर भविष्य में भी होंगी, जिससे धर्म में हमारा विश्वास मजबूत 
होगा। मेरी ईश्वर से प्राथना है कि यह समाज शीघ्र ही ऐसी स्तरियाँ 
उत्पन्न करे--जैसी मैं अ्रभी बंतला चुका हूँ । 
अब हम स्त्रियों के पतन के मूल कारण पर विचार कर चुके | हम 
उस आदश पर भी विचार कर चुके, जिसे पूरा करके हम अपने देश 
की स्त्रियों की वतमान अवस्था में सुधार कर सकते हैं | अवश्य ही ऐसी 
स्त्रियों की संख्या, जो उस आदश को पूरा कर सकेंगी, थोड़ी होगी 
इसलिए अब हम इस बात पर विचार करेंगे कि यदि कोशिश की जाय 
तो साधारण स्त्रियाँ क्या कर सकती हैं | पहिले कोशिश यह की जानी 
चाहिए कि जहाँ तक हो सके अधिक से अ्रधिक संख्या में स्त्रियों की उनकी 
वतमान अवस्था का बोध कराया जाय | मैं उन लोगों में नहीं हूँ, जिनका 
विश्वास है कि यह कोशिश शिक्षा-द्वारा ही हो सकती है । इस आधार 
पर काम करने का अथ यह होगा कि हम अपने ध्येय की पूति अनिश्चित 
काल तक के लिए स्थगित कर देंगे । मैंने पग-पग पर अनुभव किया 
है कि इतने काल तक प्रतीक्षा करना आवश्यक नहीं है | हम स्त्रियों 
को शिक्षा दिये बगैर भी भलीभांति समभझ्का सकते हैं कि उनकी वतंमान 
अवस्था कितनी शोचनीय है । स्त्री पुरुष की सहभागिनी है | वह बुद्धि 
में पुरुष से तुच्छ नहीं है, उसे पुरुष के छोटे-से-छोटे कामों में भाग लेने 
का अधिकार है। उसे पुरुष की ही भाँति समान स्वाधीनता और 
स्वतन्त्रता पाने का अधिकार है। उसे अपने कार्यक्षेत्र में उसी प्रकार 
पूर्ण अधिकार प्रास है, जिस प्रकार पुरुष को अपने कार्यक्षेत्र में पूर्ण 
दे 

अधिकार प्राप्त है। यह एक साधारण-सी बात होनी चाहिये; यह केवल 
पढ़ी ओर लिखी होने के फलस्वरूप नहीं होना चाहिए | केवल एक 
दूषित प्रथा के बल से मूख॑-से-मुख ओर अयोग्य-से-अयोग्य पुरुष तक 
स्त्रियों के ऊपर श्रेष्ठता प्राप्त करते आये हैं, गोकि इसके वे अधिकारी 
नहीं ओर ऐसा अधिकार उन्हें मिलना नहीं चाहिए। हमारे बहुत से 
आन्दोलन स्त्रियों की शोचनीय अवस्था के ही कारण पूरी तोर से सफल 
नहीं हो पाते | हमारे बहुत से कामों का इच्छित फल नहीं होता; हमारी 
स्थिति अशफियाँ लुटें पर कोयले पर मुहर” का अनुकरण करने वाल्ते 
व्यापारी की तरह है, जो फिजूल बातों में तो धन लुणाता है पर छोटी 
आवश्यक बातों में कंजूसी कर जाता है ओर अपने व्यापार में, अपने 
व्यवसाय में यथेष्ट पजी नहीं लगाता । क्‍ 

यह ठीक है कि लिखना ओर पढ़ना जाने बिना भी बहुत-सा उत्तम 
आर लाभप्रद काम किया जा सकता है, फिर भी मेरा पक्का विश्वास है - 
कि आप लिखना और पढ़ना सीखे बिना ज्यादा कुछ नहीं कर सकतीं | 
लिखना पढ़ना सीख लेने से बुद्धि पैनी हो जाती है और सत्कार्यों के करने 
का उत्साह मिलता है। मैंने भी कभी लिखने ओर पढ़ने की जानकारी 
को अनावश्यक रूप में महत्व नहीं दिया है । में उनको केवल उसका 
उचित स्थान दे रहा हूँ। मैंने बार-बार कहा है कि पुरुषों के लिए. यह 
उचित नहीं है कि वे अशिक्षा के आधार पर स्त्रियों को समानाधिकार से 
वंचित रखें लेकिन स्त्रियों के लिए शिक्षा आवश्यक है; जिससे वे इन 
प्राकृतिक अधिकारों को बनाये रखने, इनमें सुधार करने तथा इनका 
ग्रचार करने में समथ हो सकें । शिक्षा आवश्यक इसलिए भी है कि 
इसके बिना सचा श्रात्म-ज्ञान नहीं प्राप्त हो सकता । यह कहने में अत्युक्ति 
न होगी कि शिक्षा-विहीन मनुष्य से पशु में बहुत थोड़ा अन्तर रहता 
है | इसलिए शिवा स्त्रियों के लिए. भी उतनी जरूरी है, जितनी पुरुषों 
के लिए है | यह जरूरी नहीं है कि दोनों की शिक्षा-प्रणाली समान हो । 
पहले तो सरकारी शिक्षा-प्रणाली गलतियों से भरी है और कितनी ही 

राइयाँ उत्पन्न करने वाली है। स्त्री ओर पुरुष, दोनों को, यह त्याग 

नी चाहिए। यदि इस प्रणाली में वतमान बुराइयाँ न भी होतीं, तब 

बी में इसे स्त्रियों के लिए सभी दृष्टियों से उचित न समझता । स्री ओर 

रुष का दजों बराबर हे, पर दोनों एक समान नहीं हैं | दोनों की एक 

न्द्र जोड़ी है, एक दूसरे की पूरक है । दोनों एक दूसरे की सहायता 

ररते हैं, अतः एक के बिना दूसरे की सत्ता की कल्पना नहीं की जा 

कती । इन बातों से यह सिद्धान्त स्वभावतः निकलता है कि ऐसी कोई 

तरी चीज, जो उनमें से किसी के पद को ज्ञीण करेगी, दोनों के लिए 

मान रूप से घातक होगी । स्त्रियों की शिक्षा की कोई भी योजना 

यार करते समय, यह प्रधान सत्य सदैव ध्यान में रखना चाहिए। 
पुरुष सांसारिक कार्यक्षेत्र में प्रधान रहता है, इसलिए, यह उचित ही है 

के उसे संसार की अधिक जानकारी चाहिए. | दूसरी ओर ग्रह जीवन 

[णुरूप से स्त्रियों का ज्षेत्र है, इसलिए घरेलू काम-काज के सम्बन्ध में, 

की शिक्षा ओर उनके पालन-पोषण के सम्बन्ध में स्त्रियों को 
धिक जानकारी होनी चाहिए। यह बात नहीं है कि ज्ञान को ऐसे 

वेभागों में बाँट दिया जाय कि एक का सम्बन्ध दूसरे से न रहे, अथवा 

न की कोई शाखा किसी के लिए बन्द रखी जाय, लेकिन जब्र तक 

शत्ता का क्रम इन मूलभूत सिद्धान्तों के आधार पर न होंगा, पुरुष 

गौर स्त्री का पूर्ण विकास नहीं हो सकेगा । 


मैं थोड़े से शब्द इस सम्बन्ध में कहूँगा कि हमारे देश की स्त्रियों के 
लए अंग्रेजी शिक्षा आवश्यक है अथवा नहीं। में इस विचार पर 
हँचा हूँ कि साधारण जीवन में, न हमारे देश के पुरुषों को ओर न 
स्त्रयों को अंग्रेजी को जानकारी की आवश्यकता है। यह सच है कि 
गविका के लिए तथा राजनीतिक आन्‍्दोलनों में सक्रिय भाग लेने के 
ए अंग्रेजी श्रावश्यक है। में स्त्रियों के जीविका उपार्जित करने पर, 
थवा व्यवसाय करने पर विश्वास नहीं करता । थोड़ी सी स्त्रियाँ हो 
कती हैं जिन्हें अंग्रेजी की शिक्षा आवश्यक होगी, अथवा जो अंग्रेजी 

शिक्षा चाहेंगी । ऐसी स्त्रियाँ आसानी से पुरुषों के स्कूलों में भर्ती होकर 
अंग्रेजी की शिक्षा प्राप्त कर सकती हैं। स्त्रियों के स्कूलों में अग्रेजी 
शिक्षा रखने की मानी यह होगा कि हम अपनी असहाय अवस्था को 
दीर्घायु प्रदान करेंगे । मैंने बहुधा लोगों को कहते सुना ओर पढ़ा है कि 
अंग्रेजी साहित्य का बहुमूल्य भाण्डार पुरुषों ओर स्त्रियों के लिए समान 
रूप से खुलना चाहिए। मैं नम्नतापूवंक यह कहूँगा कि इस प्रकार के 


जार जसं 


दृष्टिकोण में थोड़ी-सी भ्रान्ति है | यह कोई भी नहीं चाहता कि बहुमूल्य _ 


भाण्डार पुरुषों के लिए तो खुला रहे, पर स्त्रियों के लिए बन्द रहे | 
इस दुनिया में ऐसा कोई नहीं है जो आपको सारे संसार के साहित्य 
का अध्ययन करने से रोक सके, यदि आपकी रुचि साहित्य की ओर 
है। लेक्नि जब किसी विशिष्ट समाज की आवश्यकताओं का ध्यान रख 
कर पाव्यक्रम बनाया जायगा तो आप उन मुट्टी भर लोगों की आवश्य- 
कताओं की पूर्ति नहीं कर सकते, जिनको साहित्य में रुचि हो गई है । 
में अपने देश के स््री-पुरुषों से श्रैग्रेजी के अध्ययन में इस समय जितना 
समय वे देते हैं उससे कम समय देने के लिए कहता हूँ, उसका यह 
उद्देश्य नहीं है कि में उन्हें उस आनन्द से वश्चित रखेँ जो उन्हें 
सम्मवतः अंग्रेजी साहित्य के पढने से मिलेगा । मेरा यह मत है कि 
वही आनन्द कम मूल्य ओर कम कष्ट से प्राप्त हो सकता है, यदि हम 
स्वाभाविक प्रणाली का अनुसरण करें। संसार में बहुत से अनमोल 
सुन्दर रत्न हैं, लेकिन सभी रत्न अंग्रेजी में नहीं हैं। अन्य भाषाएँ भी 
इसी प्रकार की श्रेष्टता का दावा कर सकती हैं । सबंसाधारण के लिए 
सभी भाषाओं के रत्न सुलभ होने चाहिए, ओर यह तभी हो सकता है 
जब्र हमारे विद्वान लोग इन रत्नों को अपनी भाषाओं में अनुवाद करने 
का काम अपने ऊपर ले लें । 

केवल ऊपर की तरह शिक्षा की योजना बना देने से हमार समाज से 
बाल-विवाह की बुराई नहीं मिट जायगी अथवा स्त्रियों को समानाधिकार 
नहीं प्राप्त हो जायगा । आइए, अ्रब हम उन लड़कियों के मामलों पर 

वेचार कर लें, जो विवाह के बाद एक प्रकार से, हमारी नजरों से गायब 
गे जाती हैं ! वे हमारे स्कूलों में लौटने की नहीं । उनकी माताएँ अपनी 
तड़कियों के बाल-विवाह के अकथनीय तथा अकल्पनीय पाप के बोफ 
ते दबी रहती हैं | वे अपनी लड़कियों को शिक्षा दिलाने की अथवा 
उनके सूखे जीवन में किसी प्रकार की हरियाली लाने की सोच भी नहीं 
त्कतीं । जो पुरुष एक किशोरी कन्या से विवाह करता है, वह ऐसा किसी 
रोपकार की भावना से नहीं करता, बल्कि अपनी कामुकता के कारण 
करता है। ऐसी लड़कियों की कोन रक्षा करेगा ? इस प्रश्न का उचित 
उत्तर स्त्रियों की समस्याश्रों का भी हल होगा। इसका उत्तर, यद्यपि 
क्रठिन है फिर भी एक ही है। उसका पक्ष उसके पति के सिवाय ओर 
क्रोंन ले सकता है ? एक बालपत्नी से यह आशा करना व्यर्थ है कि उस 
पुरुष को, जिसने उससे विवाह किया है, रोगमुक्त कर सकेगी। इसलिए 
यह कठिन काय, कम-से-कम फिलहाल, पुरुष पर छोड़ देना चाहिए | 
यदि मेरे हाथ में ताकत होती तो में बाल-पत्नियों की गणना करवाता 
ग्रौर नैतिक तथा विनम्र उपदेशों से त्तियों को इकट्ठा करता ओर उन्हें 
बोध कराने की चेष्टा करता कि अपने भाग्य की डोरी बाल-पत्नी के 
साथ बाँध कर पुरुष कितना भारी पाप कर रहे हैं तथा पुरुषों को चेताता 
कि इस पाप के दूर करने का केवल यही रास्ता है कि जब तक वे 
शिक्षा के द्वारा अपनी पत्नी को बच्चे उत्पन्न करने के केवल योग्य ही 
न बना लेंगे, बल्कि उन बच्चों का ठीक तोर से पालन-पोषण योग्य भी 
बना लेंगे, तब तक वे पू्णरूप से कुंवारेपन का जीवन बितायेंगे । 

इस प्रकार भगिनी समाज की सदस्थाओ्रों के लिए कार्य करने को 
बहुत से ज्षेत्र हैं | काम करने का क्षेत्र इतना बड़ा है कि यदि हृढता से 
कमर बाँध ली जाय तो सुधार के बड़े-बड़े आन्दोलनों को तो एक ओर 
छोड़ा जा सकता है ओर होमरूल का नाम तक लिये बिना होमरूल की 
प्राप्ति के लिए. बहुत कुछ किया जा सकता है | जब छापेखाने नहीं थे 
और भाषण करने का दायरा बहुत छोटा था, जब एक दिन अब की 

तरह हजारों मील का नहीं बल्कि २४-२५ मील का सफर किया णा 
सकता था, हमारे पास अपने आदर्शों के प्रचार के लिए केवल एक 
साधन था, और वह साधन था, अपने आचरण द्वारा आदर्श उपस्थित 
करना; ओर आचरण में आदश उपस्थित करने का भारी प्रभाव पड़ता 
है | हम आजकल हवा की तेजी की तरह इधर से उधर दौड़ते हैं, भाषण 
देते हैं, समाचारपत्रों में लेख लिखते हैं; फिर भी हमको सिद्धि नहीं 
मिलती ओर हम निराश हो जाते हैं । माई, मेरा तो यह मत है कि 
जेसा प्राचीन समय में होता था, जनता पर भाषणों तथा लेखों की 
अपेत्ता हमारे आचरण का अधिक शक्तिशाली प्रभाव पड़ेगा । मेरी 
हार्दिक प्राथना है कि आपके समाज की समस्याएँ जो कुछ करें उसमें 
शान्ति और विनीत भाव से किये गए. काय को अधिक महत्व दें । 

--२० फरवरी, १8 १८; 'स्पीचेज़ ऐण्ड राइटिंग्स आफ महात्मा गांधी” से 


हे | 
स्त्रियों का कार्यक्षेत्र 
१ खत्रियों का कतेव्य क्‍या हे! 


[ “मेरे मत से स्रीको घर छोड़ कर घर की रक्षा के निमित्त 
कन्धे पर बन्दूक घरने के लिए आह्वान करने पर अथवा इसके लिए 
उसे प्रोत्साहित करने पर, स्री ओर पुरुष दोनों का हीं पतन होगा । 
यह तो फिर से जज्ञली बनना और विनाश का आरम्भ हुआ ।|??] 

एक बहुत सुशिक्षित बहिन का पत्र कुछ हिस्से छोड़ देने के बाद, 
यहाँ देता हूँ :-- 


[ “आपने अहिंसा ओर सत्याग्रह के सहारे सारे संसार को आत्मा 
की महत्ता दिखा. दी है। इन्हीं दोनों शब्दों से मनुष्य के पशु-स्वभाव 
को जीतने की समस्या हल हो सकती है । 

“उद्योग के द्वारा शिक्षा केवल महान विचार ही नहीं है, बल्कि 
यदि हम अपने बच्चों को स्वावलम्बी बनाना चाहते हैं, तो शिक्षा का 
एकमात्र सही तरीका है | आप ही हैं, जिन्होंने यह बात कही है ओर 
एक वाक्य में शिक्षा की गहन समस्या हल कर दी है। इसका विस्तार 
तो परिस्थितियों ओर अनुभव के आधार पर किया जा सकता है | 

“मेरी प्राथना है कि आपं हमारी; स्त्रियों की, समस्या भी हल 
कर दे | राजाजी कहते हैं कि स्त्रियों की कोई समस्या ही नहीं है । 
शायद राजनीतिक श्रर्थ में न हो। कदाचित्‌ कानून के द्वारा धन्धे के 
सम्बन्ध में हम निश्चित बनाया जा सकता है, मतलब कि सभी धन्धे 
“उुराजाजी का मतल । श्री चक्रवर्ती राजगोपालाचार्य से है--सम्पादक । 

स्री ओर पुरुषों के लिए समान रूप से खोले जा सकते हैं| पर इन 
चीजों से इस बात में अन्तर नहीं पड़ता कि हम स्त्री हैं ओर हमारा 
स्वभाव पुरुषों से भिन्न है। हमें अपनी निम्न प्रवृत्तियों पर विजय पाने 
के लिए अहिंसा ओर सत्याग्रह के अलावा अतिरिक्त रिद्धान्तों की 
आवश्यकता हे | पुरुष की तरह स्त्री की आत्मा भी ऊंचा उठने की 
कोशिश करती है । पर जिस प्रकार पुरुष को अपनी आक्रमणकारी 
भावना, काम-वासना तथा दूसरे को दुःख पहुँचाने की पशुबृत्ति आदि 
से छुटकारा पाने के लिए अहिंसा और ब्रह्मचर्य की आवश्यकता है, 
उसी प्रकार स्त्री को भी कुछ अलग सिद्धान्तों की आवश्यकता है, 
जिससे वह अपनी निम्न वृत्तियों से छुटकारा पा सके । ये निम्न वृत्तियाँ 
पुरुषों से भिन्न प्रकार की होती हैं ओर साधारणतया इन्हें स्त्रियों में 
प्राकृतिक बताया जाता है । स्त्री के लिए, उसका अपना जातिगत 
स्वभाव, स्त्री होने के कारण उसका जिस रीति से लालन पालन होता है 
वह, तथा उसकी चारों ओर जैसा बातावरण पैदा होता है, यह सभी 
कुछ उसके विरुद्ध पड़ता है । ओर जब स्त्री कायक्षेत्र में आती है तो 
ये सभी बातें अर्थात्‌ उसका जातिगत स्वभाव, उसकी शिक्षा-दीक्षा और 
उसका वातावरण, उसके काम में बाधा डालती हैं, उसका मार्ग रोकती 
हैं ओर यह सामान्य बात कहने का मोंका देती हैं कि आखिर वह 
आरत ही तो है | जब में कहती हूँ कि स्त्री होना ही गले का भार 
हो गया, तो मेरा मतलब यही है। मेरे विचार में यदि हमें अपनी 
समस्याओं का सही हल मिल जाय, अपने सुधार का सही उपाय हाथ 
लग जाय तो सहानुभूति, कोमलता आदि हमारे स्वाभाविक गुण 
हमारे मार्ग के बाधक होने के बजाय साधक हो सकते हैं। यह सुधार, 
जेसा कि आपने पुरुषों ओर बच्चों की समस्याओं के हल के सम्बन्ध 
में बताया है, हमारे भीतर से होना चाहिए ! 

“मैंने स्वभाव, शिक्षा-दीज्ञा और वातावरण की बात कही है | 
अपनी बात स्पष्ट करने के लिए, मैं एक मिसाल दूँगी । 


स्त्रियों का कायत्षेत्र र्फ्‌ 


“स्त्रियों को प्रकृति ने ही मुदुल, कोमलहृदय, सहानुभूतिपू्ण ओर 
बच्चों की माँ बनाया है | इन चीजों का उसपर बहुत असर पड़ता है-- 
बहुत हद तक अनजान में । इसलिए जब काम करने का अवसर आता 
है तो वह अत्यधिक भावुक हो जाती है। पुरुषों का साथ पड़ने पर, 
वह बहुत सी भारी गलतियाँ कर बेठती है । जिस वक्त उसे सख्त होना 
चाहिए. उस समय उसका दिल पिघल जाता है। वह जल्दी ही खुश 
आर नाराज हो उठती है, आसानी से गयवे के सिंहासन पर चढ़ जाती 
है ओर साधारणतया मोलेपन से काम करती है | जब मैं आपसे मिलने 
आई थी तब यद्यपि आपसे भेंट करने के लिए मैं बहुत उत्सुक थी ओर 
पिछली रात को इस सम्बन्ध में विचार करते करते मुझे नींद भी नहीं 
आई थी, फिर भी जब मैं आपके सामने आई और मुझसे बैठने के लिए 
कहा गया तो में श्री देसाई जी लम्बी-चोड़ी पीठ की आड़ में जाकर बैठ 
गई | वहाँ से न में आपकी बातें सुन सकी ओर न आपको देख सकी । 
मैंने भी कैसी मूखंता की । इसके अलावा, मैंने देखा कि मैं ठीक तौर 
से अपनी बात भी नहीं समझा पाती थी, मेरे मह से बोल नहीं फूठता 
था | मैं समझती हूँ, इसकी वजह यह थी कि में स्वभाव से भावुक हूँ 
ओर आसानी से आपे से बाहर हो जाती हूँ । अवश्य ही, यह विशेष 
दोष उचित शिक्षा से दूर किया जा शकता है | 

“मेरी एक सहेली ने स्त्रियों के कत्तंव्य के सम्बन्ध में राष्ट्रीय योजना 
उपसमिति& द्वारा भेजी गई प्रश्नावली के जो उत्तर दिये हैं, वे मुझे 
दिखाये थे । आपको मालूम ही होगा कि प्रश्नावली पर, नम्बर पड़े हैं 
ओर वह कुछ इस प्रकार हैं, देश के जिस भाग में आप रहती हैं, वहाँ 
स्त्रियों को किस हद तक अपने अधिकार से सम्पत्ति रखने, प्राप्त करने, 

उत्तराधिकार पाने, बेचने या दे डालने का हक है ? विविध प्रकार के 


49 नेशनल प्लैनिंग कमेटी? से अभिग्राय है जिसमें देश के प्रसिद्ध 
विचारकों एवं विशेषज्ञों का सहयोग प्राप्त किया गया था ।--सम्पादक । 

कामों ओर धन्धों की शिक्षा ओर दीक्षा के लिए, जिससे अलग-अ्रलग 
योग्यता रखनेवाली स्त्रियाँ उन्हें अपना सकें, क्या-क्या प्रबन्ध है अथवा 
क्या-क्या सुविधाएँ प्राप्त हैं। मेरी सहेली ने इन प्रश्नों का उत्तर नहीं 
दिया है, बल्कि लिख भेजा हैः-- यह कहना जरा भी सच नहीं है कि 
हमारे यहाँ प्राचींनकाल में स्त्रियों को शिक्षा नहीं मिलती थी !” उसने 
आगे लिखा है कि वैदिक युग में, स्त्री को विवाह हो जाने पर तत्काल 
कुटुम्ब में प्रतिष्ठा का स्थान मिल जाता था ओर यह अपने पति के 
घर की स्वामिनी हो जाती थी।' इत्यादि, इत्यादि । उसने मनु से 
उद्धरण भी दिये हैं । मैंने उससे पूछा कि प्रश्नावली तो आज के जमाने 
के बारे में है, तुमने पुराने जमाने की प्रथाओं के सम्बन्ध में क्‍यों लिखा 
है ? उसका विचार था कि निबन्ध के रूप में उत्तर बढ़िया होता है। 
उसने इस सम्बन्ध में कुछ बुदबुदाकर कहा, फिर तेज होकर बोली कि 
श्रीमती अमुक का उत्तर तो मेरे उत्तर से भी खराब था। मेरी समझ से 
मेरी सहेली की इस गलती का कारण उचित शिक्षा का अभाव है, : 
. जो उसे इस कारण नहीं मिली कि वह स्त्री है।यह तो एक क्लक भी 
जानता है कि जब कोई प्रश्न पूछा जाय तो उसके उत्तर में किसी 
दूसरे विषय पर निबन्ध नहीं लिखना चाहिए । द 
“में समझती हूँ मुझे ओर अधिक उदाहरण देने तथा अपनी बात 
समभाने की आवश्यकता नहीं है। आपको सब प्रकार की स्त्रियों का 
इतना विशाल अनुभव है कि आप यह भलिभाँति जानते होंगे कि 
मेरा यह कहना सही है या नहीं कि स्त्रियों को उस महत्वपूर्ण सिद्धान्त 
का पता नहीं है, जिससे उनका सुधार हो सके | द 
“श्पने मुझे 'हरिजनः& पढने की सलाह दी थी। मैं बड़े शोक से 
पढ़ती हूँ | पर अब तक अन्‍्तरात्मा के लिए उसमें कोई परामश मेरे 
देखने में नहीं आया है | राष्ट्रीय आजादी के लिए, कातना ओर लड़ना तो 


७ 'हरिजन? गांधीजी का साप्ताहिक विचारपत्र था जो अग्रेजी में पहले 
पूना से निकलता था; ओर बाद में अहमदाबाद से ।--सम्पादक । 

उस शिक्षा के कुछ पहलू ही हैं। उनमें समस्या का सारा हल नहीं 
दिखाई पड़ता । कारण, मैंने ऐसी स्त्रियाँ देखी हैं जो चर्खा भी चलाती 
हैं ओर कांग्रेस के आदर्शों को व्यवहार में लाने का भी प्रयत्न करती 
हैं, फिर भी ऐसी-ऐसी भूलें कर बैठती हैं, जिनकी वजह उनका स्त्री 
होना बताया जाता है । 

“मैं नहीं चाहती कि-स्त्री पुरुष के समान बन जाय । पर जेसे आपने 
पुरुषों को अपनी पशुद्धत्ति पर विजय प्राप्त करने के लिए अहिंसा सिखाई 
है, वैसे ही हमें मी कुछ पाठ बताइए, जिससे हमारी मूखताएँ दूर हो 
जाय | कृपा करके बताइए, हम कैसे अपने स्वभाव का सदुपयोग करें, 
कैसे अपनी बाधाओं को अपनी सुविधाओं में परिवर्तित कर लें । 

“यह स्त्री होने की भावना का भार सदैव मेरे ऊपर रहता है। 
जब कभी मैं किसी को नाक-भौं सिकोड़ कर यह कहते सुनती हूँ कि, 
आखिर है तो वह स्त्री ही?, तो मेरी आ्रात्मा संकुचित हो जाती है, यदि 
आत्मा का संकुचित होना संभव है । एक आदमी से मैंने इन बातों की 
चर्चा की तो वह मुझ पर हँसने लगा और बोला, क्या अपने मित्र के 
घर आपने उस बच्चे को देखा था। वह गाड़ी का खेल-खेल रहा था 
ओर छकछुक करता हुआ जब खम्भे के सामने आया तब उसने घूम कर 
जाने के बजाय, उसे अपने कन्धों में घक्का देकर गिराने की कोशिश 
की | अपने बालस्वभाव के कारण वह समभता था कि मैं इस खम्मे 
को गिरा दूँगा । आपकी बात मुझे उसकी याद दिलाती है । आप जो 
कहती हैं वह एक मनोवैज्ञानिक तथ्य है। आप उसे समझने ओर हल 
करने का जो प्रयत्न करती हैं, उससे मुझे हँसी आती है ४? | 

में तो यह सोचकर खुश था कि जिस दिन मैंने सत्याग्रह की खोज 
की उसी दिन से स्त्रियों के उद्धार के काय में भी मेरा योग आरम्म हो 
गया | पर इस पत्र की लेखिका का मत है कि स्त्रियों को पुरुषों से 
भिन्न इलाज की आवश्यकता है। अगर ऐसी बात है तो में नहीं सम- 
भता कि कोई भी पुरुष सही, हल निकाल सके। वह चाहे जितनी 

कोशिश करे पर असफल ही रहेगा, क्योंकि प्रकृति ने उसे स्त्री से भिन्‍न 
बनाया है । जिसके लगती है वही ज़ानता है कि पीड़ा कहाँ हो रही 
है | इसीलिए अन्ततोगत्वा स्त्रियों को ही अधिकारपूवक निर्णय करना 
होगा कि वे क्‍या चाहती हैं । मेरी अपनी राय यह है कि जैसे मूल में 
स्‍त्री ओर पुरुष एक हैं, वैसे ही उनकी समस्या भी तात्विक रूप में एक 
ही है। दोनों में एक ही आत्मा है। दोनों एक ही प्रकार का जीवन 
बिताते हैं, दोनों में एक ही प्रकार की भावनाएँ होती हैं । दोनों एक 
दूसरे के पूरक हैं; एक की सक्रिय सहायता के बिना दूसरा जी नहीं 
सकता ।* मगर, किसी न किसी उपाय से, पुरुष ने दीघंकाल से स्त्री पर 
आधिपत्य रखा है ओर इसलिए स्त्री में हीनता की भावना आ गई है । 
पुरुष ने स्वाथवश स्त्री को यह सिखाया है कि वह उससे नीची है ओर 
स्‍त्री ने यह सच मान लिया है | पर ज्ञानी पुरुषों ने उसका बराबर का 
दर्जा स्वीकार किया है । 


फिर भी इसमें कोई शक नहीं कि दोनों एक जगह पहुँच कर अलग 
अलग हो जाते हैं। जहाँ यह बात सच है कि दोनों मूल में एक हैं, वहाँ 
यह बात भी उतनी ही सच है कि दोनों की शरीर-रचना में बहुत 
अन्तर है। इसलिए दोनों के काय भी अलग-अलग होने चाहिए । 
मातृत्व के कंतव्यों को पूरा करने को, जिसके लिए अधिकांश स्त्रियाँ 
सदा तैयारी रहेंगी, जिन गुणों की आवश्यकता है उनका पुरुषों में होना 
जरूरी नहीं है । स्त्री निष्किय ( [095996 ) होती है ओर पुरुष सक्रिय 
(2०४९८ ) होती है । स्त्री स्वभाव से घर की स्वामिनी होती है । पुरुष _ 
कमाता है; स्त्री उस कमाई का उपयोग करती ओर घर के लोगों को 
रोटी देती है। वह हर तरह से पालनहार है। मानवजाति के दुधमहे 
बच्चों को पाल-पोसकर बड़ा करना उसका विशेष ओर एकमात्र 


% फरवरी, १६६७ ३० में सेवाग्राम में एक अमेरिकन महिला के 
प्रश्न के उत्तर में गांधी ज्ञी ने कहा था-- 

ग्रधिकार है | वह सार सभाल न करे तो मानवजाति नष्ट हो जाय । 

मेरे मत में त्री को घर छोड़कर घर की रक्षा के निमित्त कन्धे पर 
बन्दूक धरने के लिए. आह्वान करने अथवा इसके लिए उसे प्रोत्साहित 
करने में स्री ओर पुरुष, दोनों, का ही पतन है | वह तो फिर से जंगली 
बनना ओर विनाश का आरम्भ हुआ । जिस घोड़े पर पुरुष सवार है, 
उसीपर स्त्री भी सवार होने का प्रयत्न करके अपने को तो गिराती ही है, 
पुरुष को भी गिरा देती है । पुरुष यदि अपनी सहचरी को अपना विशेष 
क्षेत्र छोड़कर भाग जाने का प्रलोभन दिखायेगा अ्रथवा इसके लिए उसे 
मजबूर करेगा तो इसका पाप उसी के सिर होगा। अपने घर को 
सुबव्यवस्थित ओर सुदशा में रखने में भी उतनी ही वीरता है, जितनी 
उसकी बाहर से रक्षा करने में है । 

में करोड़ों किसानों को उनके स्वाभाविक वातावरण में देख चुका हूँ 
और छोटे गाँव में भी जब उन्हें रोज देखता हूँ तो मेरा ध्यान बरबस 
उनके कायक्षेत्र के स्वाभाविक विभाजन की ओर जाता है | कोई भी स्त्री 
लुहार अथवा बढई नहीं । लेकिन खेतों में स्त्री ओर पुरुष दोनों काम 
करते हैं । भारी काम सदा पुरुष करते हैं। स्त्रियाँ घर की देख रेख 
ओर व्यवस्था रखती हैं । वे कुटम्ब की थोड़ी-सी कमाई में बृद्धि 
ग्रवश्य करती हैं, पर मुख्य कमाई पुरुष ही करता है । 

बस, दोनों के कार्यक्षेत्र के विभाजन की आवश्यकता स्वीकार कर 
लो बाकी दोनों को सामान्य गुणों की तथा सामान्य संस्कृति की 
ऋवश्यकता है । 


“है ख्रियों के उचित शिक्षण में विश्वास रखता हूँ । किन्तु मेरा 
यह भी विश्वास है कि स्त्री पुरुष की नकल करके या उसकी दोड़ में 
शामिल होकर दुनिया को अपनी देन का ल्लाभ नहीं प्रदान कर सकती। 
वह दौड़ में पुरुष के साथ दोड़ सकती है लेकिन पुरुष की नकल करके 
वह उस महान ऊँचाई तक नहीं पहुच सकती जहा तक पहुँचने की 
क्षमता उसमें है । उसे तो पुरुष का पूरक ही होना पड़ेगा ।?? 

इस महान समस्या को सुलभाने में मेरी देन यही है कि सत्य और 
अहिंसा को सामने रखकर राष्ट्रों ओर व्यक्तियों से कहूँ कि वे जीवन के हर 
क्षेत्र में इन्हें अंगीकार कर लें । मैंने यह आशा बाँध रखी है कि इस 
काम में निर्विवाद रूप से स्त्रियाँ ही अगुवा बनेंगी और मानवता के 
विकास में इस प्रकार अपना उचित स्थान पाकर वे अपनी हीनता की 
भावना त्याग देंगी । यदि स्त्री यह काय सफलतापूर्वक कर सकी तो वह 
हृदता के साथ इस नई शिक्षा में विश्वास करने से इन्कार कर देगी कि 
सब कार्यों का सड्डल्प और सञ्बजालन कामवासना-द्वारा होता है | मुझे डर 
है कि मैंने यह बात कहीं भद्दे ंग से तो नहीं कह दी । लेकिन मुझे 
आशा है कि मेरा अथ स्पष्ट है। मुझे पता नहीं कि लाखों पुरुष, जो 
युद्ध में सक्रिय भाग ले रहे हैं, काम के भूत के वश में हैं । खेतों में 
साथ साथ काम करनेवाले किसानों पर भी यह भूत सवार नहीं है ओर 
न उन्हें इसकी विशेष चिन्ता रहती हैं | मेरे कहने का यह मतलब या 
मन्तव्य नहीं है कि वे उस प्रेरणा से मुक्त हैँ जो पुरुष स्त्री में निहित है । 
पर इतना तो बिलकुल निश्चित है कि यह चीज उनके जीवन पर 

उस प्रकार ह्वावी नहीं है, जितनी उन लोगों के जीवन पर हावी है जो 
आधुनिक काम-साहित्य में ड्रबे हुए. हैं। जब स्त्री अथवा पुरुष को जीवन 
की कठोर वास्तविकताओं का सामना करके जिन्दगी बितानी पड़ती है 
तब दोनों में से किसी को इन बातों के लिए. फुसत ही नहीं मिलती । 
मैंने इन कालमों में लिखा है कि स्त्री अ्रहिंसा का अवतार है। अहिंसा 
का अर्थ है अनन्त प्रेम ओर अनन्त प्रेम का अथ होता है कष्ट उठाने की 
असीम ज्ञमता । स्त्री को छोडकर, जो पुरुष की माता है, इस प्रकार की 
क्षमता इतनी मात्रा में ओर कोन दिखाता है। नो महीने तक बच्चे 
को पेट में रखकर ओर उसे अपना रक्त पिलाकर वह अपनी क्षमता 
प्रदर्शित करती है श्रोर इस कष्ट-सहन में आनन्द मानती है । प्रसव- 
वेदना में जो पीड़ा होती है, उससे बदकर और कोन पीडा हो सकती है 
मगर वह सन्‍्तान को जन्म देने की खुशी में उसे भूल जाती है । और 

फेर दिन-प्रतिदिन बच्चे को बड़ा करने में जो कष्ट यह उठाती है, वह 
प्रौर कोन उठा सकता है| आवश्यकता इस बात की है कि वह 
प्रपना प्रेम मानव जाति को बॉ” दे; वह यह भूल जाय कि वह पुरुष 
के भोग की वस्तु थी अथवा हों सकती हे । ओर तब वह पुरुष के 
प्रराबर--उसकी माता, उसका निर्माण करनेवाली ओर उसका मूल 
प्थप्रदर्शक होने का गौरवपूर्ण पद धारण कर लेगी | युद्ध में फँसी हुई 
दुनिया को शान्ति की कला सिखाने का काम भगवान ने स्त्री पर 
सौंपा है । सारी दुनिया शान्ति-रूपी अ्म्रत के लिए तड़प रही' है | वह 
सत्याग्रह की नेत्री बन सकती है; उसके लिए पुस्तकों के अर्जित ज्ञान 
की आवश्यकता नहीं है; बल्कि कष्टसहन ओर श्रद्धा से निर्मित 
बलवान छुृदय की आवश्यकता है | 
बरसों पहले सासून अस्पताल पूना में जब में बीमार पड़ा था, तब 
मेरी चारशीला नस ने एक स्त्री की कहानी सुनाई थी जिसने क़ोरो- 
लेने से इन्कार कर दिया था, क्योंकि उसके पेट में बच्चा था 
आर वह उसकी जान खतरे में नहीं डालना चाहती थी । उस स्त्री 
ढ्नी एक कष्टप्रद चीरा लगवाना था | उसके लिए बेहोशी की दवा 
पने बच्चे का प्रेम ही था, जिसे बचाने के लिए वह बड़े से बड़ा 
ध्ट सहने को तैयार थी । स्त्रियों में ऐसी बीर ललनाएँ बहुत हुई हैं । 
न्हें कभी अपने स्त्री होने से श्वणा नहीं करना चाहिए श्रथवा पुरुष 
होने का दुःख न करना चाहिए | उस वीर ललना का ध्यान जब 
ता है तब बहुधा मुझे स्त्रियों के पद पर ईष्यां होती है | क्या अच्छा 
| कि स्त्रियाँ भी अपने पद-गोरव को पहचाने | पुरुष को भी स्त्री के 
प में जन्म लेने की उतनी ही इच्छा हो सकती है, जितनी स्त्री को 
रुष के रूप में जन्म लेने की | पर यह इच्छा व्यथ है । हमें तो चाहिए 
के भगवान ने जिस योनि में जन्म दिया है उसी में प्रसन्न रहें और 
कृति ने हमारे लिए जो कतंव्य निश्चित कर दिया है उसी को पूरा करें | 
“हरिजन, २४ फरवरी, १६४० |] 

२. स्रियों का काम 

| “मेरी कल्पना में समाज की जो नई व्यवस्था है उसमें सभी 
अपनी सामथ्य के अनुसार काम करेंगे और उन्हें अपने श्रम का उचित 
मूल्य मिलेगा | इस नई व्यवस्था में स्रियाँ थोड़े समय के लिए काम 
करेंगी, पर उनका मुख्य काम घर की देखभाल करना होंगा |? ] 

प्रभ--“आप कहते हैं :--'सत्री को घर छोड़कर घर की रक्षा के 
लिए कन्धे पर बन्दूक धरने के लिए आह्वान करने पर अथवा इसके लिए 
उसे प्रोत्साहित करने पर, स्त्री ओर पुरुष, दोनों का ही पतन होगा | 
यह तो फिर जंगली बनना और विनाश का आरम्म हुआ ।” लेकिन 
उन करोड़ों स्त्रियों के लिए. क्या कहिएगा, जो खेती करती तथा कार- 
खानों आदि में मजूरी करती हैं ? उन्हें भी तो घर छोड़कर जीविका कमानी 
पड़ती है | क्या आप उद्योग-घन्धों को मिटा देंगे ओर फिर वही पत्थर- 
युग को खींच लायेँंगे ? क्या यह फिर जंगली बनना ओर विनाश का 
आरम्भ नहीं होगा ? आपकी कल्पना में समाज की यह नई व्यवस्था 
कोन-सी होगी, जिसमें स्त्रियों से काम लेने का पाप नहीं होगा । 

उत्तर - करोड़ों स्त्रियों को यदि बरबस घर छोड़कर अ्रपनी जीविका 
कमानी पड़ती है तो यह बुरी बात है | पर यह उतनी बुरी बात नहीं 
है, जितनी कन्घे पर बन्दुक रखना है । वास्तव में मजदूरी करने में 
कोई बबरता नहीं है । अपने घरों की देखभाल करते हुए यदि स्त्रियाँ 
स्वेच्छा से खेतों पर भी काम करती हैं तो इसमें मुझे, कोई बबरता नहीं 
दिखाई पड़ती । मेरो कल्पना में समाज की जो नई व्यवस्था है, उसमें 
सभी अपमी-अपनी सामथ्य के अनुसार काम करेंगे ओर उन्हें अपने 
श्रम का उचित मूल्य मिलेगा | इस नई व्यवस्था में स्त्रियाँ थोड़े समय 
के लिए, काम करेंगी, पर उनका मुख्य काम घर की देखभाल करना 
होगा । चूँकि में अपनी नई व्यवस्था में बन्दूक को स्थायी चीज नहीं 
मानता इसलिए, जहाँ तक पुरुषों का सम्बन्ध है, वहाँ भी उसका इस्ते- 
माल धीरे-धीरे काम होता जायगा। जब तक उसका इस्तेमाल होता 

रहेगा, तब तक उसे एक अनिवांय बुराई समझे कर सहन किया 
जायगा । पर मैं जान-बूककर इस बुराई की छूत स्त्रियों को नहीं लगने 


दूंगा । 


३. खत्री का ईश्वर-निर्मित काय 


[ “अहिंसा के पथ पर नई खोज करने तथा साहसपूण कदम 
उठाने के लिए पुरुष की अपेक्षा स्त्री अधिक योग्य है | गेरा विश्वास 
है कि जिस ग्रकार पाशविकता का परिचय देने में स्त्री की अपेक्षा 
पुरुष अधिक श्रेष्ठ है उसी ग्रकार आत्म-बलिदान में स्त्री पुरुष की 
अपेक्षा अधिक श्रेष्ठ है।? ] 

[ “हाल के युरोपीय संकट पर आपने जो लेख लिखे हैं, वे मेंने 
बड़े हष के साथ पढ़े हैं | यह सवथा स्वाभाविक है कि अब आप युरोप- 
वालों से भी अपनी बात कहें । जब मानवता विनाश के खड्ड के 
निकट खड़ी है, तब आप अपने को कैसे रोक सकते हैं ! 

“क्या संसार आपको सुनेगा ? प्रश्न यह है | 

“इंललैण्ड से मित्रों के जो पत्र मिले हैं, उनसे मालूम पड़ता है 
कि उस भयंकर सप्ताह में वहाँ के लोग निस्सन्देह बड़ी यातना से गुजर 
रहे थे | मुझे यकीन है कि यह बात सारे संसार पर लागू होती है। 
आधुनिक लड़ाई ने बहुत से शैतानी अस्त्र-शस्त्र आविष्क्त किये हैं, 
जिसके फल-स्वरूप वह निर्दयता से जन-संहार करती तथा पाशविकता 
फैलाती है | ऐसी लड़ाई का ध्यान आने पर निश्चय ही बहुत से लोग 
जिस प्रकार चिन्ता-मग्न हो गये थे, उतने वे कभी नहीं हुए थे । एक 
अंग्रेज सी लिखती है; जिस समय यह खबर मिली कि लड़ाई टल 
गई है, उस समय किस प्रकार प्रत्येक आदमी ने सनन्‍्तोष की साँस ली 
थी । और प्रत्येक हृदय ने ईश्वर के प्रति कतश्ञता प्रकट की थी, यह्द 

३ 

वि 
बात जब तक में जिन्दा रहूँगी कभी नहीं भूलूँगी।” फिर भी क्‍या 
अकथनीय कष्ट उठाने का डर तथा अपने प्रियजनों से बिछुड़ जाने 
का भय ही लड़ाई से घृणा करने का असली कारण है ? क्या हम एक 
राष्ट्र का अपमान होकर भी लड़ाई टल जाने पर खुश हैं ? यदि हमसे 
मर्यादा की रक्षा के लिए बलिदान माँगा जाता तो क्‍या हम कुछ ओर 
न सोचते ? क्‍या हम लड़ाई से इसलिए घृणा करते हैं, क्‍योंकि हम 
अनुभव करते हैं कि यह झगड़े तय करने का गलत ढंग है, अथवा 
अपने मय के कारण ही इम लड़ाई से घृणा करते हैं। यदि लड़ाई 
को पृथ्वी पर से मिठाना है तो इन प्रश्नों का ठीक ढंग से उत्तर दिया 
जाना चाहिए | 

“अब जब संकट दूर हो गया है तो भी हम क्‍या देखती हैं ! 
शस्त्रीकरण की तथा युद्ध होने पर सभी साधनों--नर, नारी, धन, 
कारीगरी, प्रतिभा--सभी का संगठन करने की पहिले से भी अधिक 
होड़ाहोड़ लगी है | कहीं से यह दृद घोषणा नहीं होती है कि युद्ध नहीं 
द्वोगा ।? क्या इससे यह सूचित नहीं होता कि युद्ध चाहे आज के लिए 
टल गया हो पर उसका खतरा हमारे सिर के ऊपर मडरा रहा है ? 

“एक स्त्री होने के नाते मुझे यह सोचकर दुःख होता है कि मेरी 
बहिनों को विश्वशान्ति में अपने स्वभाव तथा अपने विशेषाधिकार के 
नाते जितना योग देना चाहिए था, उतना उन्होंने नहीं दया है। जब 
में पढ़ती हूँ कि स्त्रियों की सहायक सेना का संगठन किया जा रहा है, 
युद्धक्षेत्र में तथा युद्धक्षेत्र के पीछे काम में हाथ बँटाने के लिए स्त्रियों 
का संचालन किया जा रहा है तथा वे रूच्छा से ऐसे कामों के लिए 
भरती हो रही हैं तो मुझे दुःख होता है। फिर भी जब लड़ाई आती 
है तो सब से अधिक कसक स्त्रियों के हृदय में होती है, सबसे अधिक 
धाव स्त्रियों के हुद4यथ पर लगता है, जो कभी भर नहीं पाता । सारी 
बातें गोलमाल दिखाई पड़ती हैं। हमने क्‍यों नहीं सारे युगा के लिए 
उत्तम मार्ग चुना ? हमने क्‍यों बिना प्रतिवाद के कराल, आत्मविहीन, 

पशु-बल के सामने घुटने टेक दिये ? हमारे आध्यात्मिक विकास पर यह 
एक दुश्खद प्रकाश है । हम अपने महत्‌ उद्देश्य को समझ सकने में 
विफल हुई हैं | के पूरा विश्वास है कि यदि स्त्रियों को अहिंसा की 
शक्ति और उसके गोरव की हादिक जानकारी हो जाय तो सारा 
संसार ठीक मांग पर आ जायगा । 


“आप क्‍यों नहीं हम भारत की नारियों को स्फूरति प्रदान करके 
संगठित करते ? आप क्यों नहीं हम लोगों को अपना साधन? बंना 
लेते ? मेरे मन में कितनी बार आया है कि क्‍या अच्छा होता यदि 
आप इस काम के लिये सारे हिन्दुस्तान का दोरा किया करते ? मुझे 
विश्वास है कि आपको आश्चयंजनक सहयोग मिलेगा, क्योंकि भारत 
की नारियों का हृदय शुद्ध है ओर शायद सारे संसार में ओर किसी 
देश की स्त्रियों के पास आत्म-बलिदान ओर आत्म-विस्मृति का ऐसा 
उत्तम उदाहरण नहीं है, जेसा हमारे पास है | यदि आप हमें भी 
किसी लायक बना दें तो शायद हम अपने विनम्न टंग से शोकाकुल 
ओर दुःखी संसार को शान्ति का मार्ग दिखा सकें--कौन जानता 
है ?--एक स्त्री | 


में कुछ हिचक के साथ यह पत्र प्रकाशित कर रहा हूँ। पत्र- 
लेखिका ने स्त्रियों के हृदय को आन्दोलित कर सकने की मेरी शक्ति 
में जो विश्वास प्रकट किया है, उससे मुझे अपने ऊपर भरोसा होता 
है | पर मुझ में इतनी विनम्रता है कि में श्रपनी सीमाएँ देख सके । 
मुझे मालूम पड़ता है कि मेरे दौरा कर सकने के दिन गये । लिखकर 
जो कुछ मैं कर सकता हूँ, करता रहूँगा | पर मूक प्राथना की सामथ्य 
में मेरा विश्वास बढता जा रहा है। यह स्वयं एक कला है--शायद्‌ 
सबसे ऊँची कला है, जिसमें बहुत ही तीव्र अभ्यास की आवश्यकता 
पड़ती है | में भी इस बात में विश्वास करता हूँ कि अहिंसा को सर्वोच्च 
ओर सर्वोत्तम रूप में प्रकट करना स्त्रियों का ईश्वर-निर्मित काय है। 

पर इसके लिए, एक पुरुष क्‍यों स्त्रियों के छृदव को आन्‍्दोलित करे ? 
यदि यह प्रार्थना मुभसे पुरुष होने के नाते नहीं, बल्कि सार्वजनिक 
रूप में अहिंसा का व्यवहार करने का (कथित) सर्वोत्तम पथप्रदशक 
होने के नाते की गई है तो मुझे इस मत का भारत की स्त्रियों को 
उपदेश देने का जरा भी उत्साह नहीं होता। मैं पत्र-लेखिका को 
विश्वास दिलाता हूँ कि मुझमें आपकी प्राथना को स्वीकार करने की. 
जरा भी अनिच्छा नहीं है। मेरा ख्याल है कि यदि कांग्रेस के भीतर 
के पुरुषों का अहिंसा पर विश्वास अटल रहेगा ओर अहिंसा के कार्य- 
क्रम को ईमानदारी से तथा पूरी तोर से पूरा करेंगे तो स्त्रियाँ स्वभाव- 
तया इस मत की पोषक हो जायेंगी । ओर सम्भव है कि उनमें से 
कोई स्त्री, जितनी मैं आशा कर सकता हूँ उससे भी कहीं अधिक, 
आगे जाने में समर्थ हो सके, क्योंकि अहिंसा के पथ पर नई खोज 
करने तथा साहसपूर्ण कदम उठाने के लिए पुरुष की अपेक्षा स््री 
ग्रधिक सुयोग्य है। मेरा विश्वास है कि जिस प्रकार पाशविकता का 
परिचय देने में स्रीकी अपेक्षा परुष अधिक श्रेष्ठ है, उसी प्रकार 
आत्म-बलिदान में स्त्री पुरुष की अपेक्षा अधिक श्रेष्ठ है | 
“उरिजन, * नवम्बर, १६३८ | 


[|] 
स्त्रियों का दर्जा 
१. स्मतियों में स्त्री का स्थान 


[“यह सोचकर दुःख होता है कि स्मृतियों में ऐसे श्लोक हैं, 
जिनपर उन पुरुषों की श्रद्धा नहीं हो सकती जो अपनी ही भाँति 
स्री की साधीनता की कामना करते हैं ओर उसे समस्त जाति की 
माता मानते हैं ।?] 

एक सजन ने बेजवादा से प्रकाशित होनेवाले इश्डियन स्वराज्य! 
का एक अंक मेरे पास भेजा है। इसमें स्मृतियों में स्त्रियों की स्थिति 
पर एक लेख हैं | इस लेख से बिना कुछ परिवतंन किये निम्न उद्धरण 
दे रहा हूँ $-- 


. [पत्नी को चाहिए, कि वह पति को सदेव परमेश्वर के रूप में माने, 
चाहे वह चरित्रहीन, कामी और असदाचारी ही हो | (मनु *--१५४) 
स्त्रियों को अपने पतियों के कहने के अनुसार चलना चांहिए । 

यह उनका सबसे बड़ा कत्तंव्य है। (याशवल्क्य, १--१८) 
स्‍त्री के लिए. कोई अलग यज्ञ अ्रथवा उपवास नहीं है। उसे अपने 
पति की सेवा से स्वगलोक में ऊँचा स्थान मिलता है। (मनु, ५---१४५) 
जो स्री अपने पति के जीवित रहते उपवास ओर यज्ञ करती है 
बह ऐसा करके अपने पति का जीवन कम करती है । वह नरक जाती 
है । जो स्त्री पवित्र जल की कामना करती है उसे चाहिए कि वह अपने 
पति के चरण अथवा उसका सारा शरीर जल से धोये ओर उस जल को 
पिये । ऐसी स्त्री को सबसे ऊंचा स्थान मिलता है (ऐतरेय, १३६-१३७) 


३ अं | व्यय 

सत्री के लिए अपने पति से बढ़कर कोई ऊँचा लोक नहीं है। जो 
स्त्री अपने पति को खुश नहीं रखती वह म्त्यु के बाद पति-लोक को 
नहीं जा सकती । इसलिए. उसे अपने पति को कभी अप्रसन्न न करना 
चाहिए. | ( वशिष्ठ, १२-१४ ) 

जो स्री अपने पिता के परिवार का गव॑ करती है ओर अपने पति 
की आशा का उल्लंघन करती है, राजा को चाहिए कि उसे बहुत से 
लोगों के सामने कुत्ते से नुचधावे | ( मनु, ८-३२७१ ) 

जो स्री अपने पति की आज्ञा का उल्लंघन करती है उसके हाथ 
का खाना किसी को नहीं खाना चाहिए.। ऐसी स्त्रियों को इन्द्रिय- 
लोलुप मानना चाहिए. । ( आंगिरस, ६६ ) 


यदि पति दुराचारी हो अथवा मद्यप हो अथवा शारीरिक व्याधि 
से पीड़ित हो ओर पत्नी उसकी आज्ञाओं का उल्लंघन करे तो उसे 
तीन महीने तक अपने बहुमूल्य कपड़ों और गहनों से वश्चित रखना 
चाहिए. | ( मनु, १०-७८ ) | 


यह सोचकर दुःख होता है कि स्मृतियों में ऐसे श्लोक हैं, जिनपर 
उन पुरुषों की श्रद्धा नहीं हो सकती जो अपनी ही भाँति स्री की स्वाधीनता 
की कामना करते हैं ओर उसे समस्त जाति की माता मानते हैं | दुःख 
यह सोचकर ओर बढ जाता हैं कि सनातनियों की ओर से प्रकाशित होने 
वाले एक पत्र में ये श्लोक इस प्रकार छ॒पे हैं जेसे वे धर्म के अंग हों । 
स्वभावतः स्मृतियों में ऐसे श्लोक हैं जो त्री को उसका उचित स्थान 
प्रदान करते हैं और उससे आदर की दृष्टि के देखते हैं । प्रश्न उठता 
है कि उन स्मृतियों का क्‍या किया जाय, जिनमें ऐसे श्लोक हैं जो उसी 
में दिये हुए अन्य श्लोकों के विपरीत और नतिक भावना के विरुद्ध हैं । 
मैं इन पृष्ठों में अनेक बार लिख चुका हूँ कि धमग्रन्थों के नाम पर जो 
कुछ छुपता है, उसमें सभी को ईश्वर की वाणी अथवा देववाणी के रूप 
में नहीं लेना चाहिए। लेकिन हर कोई यह तय नहीं कर सकता कि 

कोन सी बात अच्छी ओर प्रामाणिक है तथा कोन बात बुरी ओर 
प्रज्षित है इसीलिए, एक ऐसी अधिकारी संस्था की आवश्यकता है जो 
धमग्रंथों के नाम पर जो सब छुपा है, उसका संशोधन करे, ऐसे 
श्लोकों को काट-छाँट दे जिनका कोई मूल्य नहीं है ओर जो धम ओर 
नीति के मूल के विरुद्ध हैं तथा ऐसा संस्करण हिन्दुओं के पथ प्रद्शन 
के लिए उपस्थित करे । यह विचार इस पवित्र काय के माग में बाधक 
न होना च।हिये कि सवंसाधारण हिन्दू ओर धामिक नेता माने जाने- 
वाले व्यक्ति ऐसी संस्था की बात प्रामाणिक नहीं मानेंगे। जो काम 
सचाई से ओर सेवा भाव से किया जायगा वह समय बीतने पर, अपना 
प्रभाव डालेगा और निश्रय ही उन लोगों की सहायता करेगा जो इस 
प्रकार की सहायता बुरी तरह चाहते हैं । 


--हरिजन, २८ नवम्बर, १६३६ |] 


जा 27०४ (#रन-डडानले। प्टम्मटवनयय |. 


२. ख््रियों का स्थान 


[ “त्रियों के अधिकार के बारे में में जरा भी कुकने को तेयार , 
नहीं हूँ । मेरे मतानुमार कानून को स्री ओर पुरुष के बीच किसी भी 
प्रकार असमानता नहीं रखनी चाहिये |!” ] 

एक बहिन, जो अरब तक स्वेच्छा से कुमारी रही हैं, लिखती हैं :-- 


[“कल मलबारी भवन में स्त्रियों की एक सभा थी, जिसमें अनेक 
भाषण किये गये थे ओर प्रस्ताव भी पास हुए. थे । विचारणीय विषय 
शारदा बिल था। ब्याह के सम्बन्ध में लड़कियों की कम से कम 
अठारह वर्ष की उम्र के आप पक्षपाती हैं, यह जानकर हमें प्रसन्नता हुई 
है | इस सभा में एक और दूधरा महत्व का प्रस्ताव उत्तराधिकार- 
सम्बन्धी कानून पर था। इस विषय पर आप यज्ञ इण्डिया? अ्रथवा 
“नवजीवन” में एक बड़ा लेख लिखें तो बह हमारे लिए अनेक रूपों में 

सहायक हो जायगा। मुझे तो यह समझ ही नहीं पड़ता कि अपने 
जन्मसिद्ध अधिकार वापस पाने के लिए हमें भीखं क्‍यों मॉगनी पड़े ? 
पुरुष का अपनी जननी को अबला? कहना ओर स्त्रियों के छीने हुए 
अधिकार उरूहें वापस देते समय उदारता का अभिनय करना तथा बड़ी- 
बड़ी बातें बघारना, कितना विचित्र, दुःखद और हास्यजनक है | जिन 
अधिकारों को पुरुष ने अन्यायपूवंक, केवल अपने पशुबल से छीना हे, 
उन्हें वापस लोटाने में कोन सी उदारता ओर बहादुरी है ? स्त्री पुरुष से 
किस बात में घटकर है, जिससे विरासत में उसका भाग पुरुष से कम 
हो ? वह बराबर क्‍यों न होना चाहिये ? दो एक दिन पहले हम इस 
विषय पर खूब जोरों से विचार कर रही थीं । एक बहिन ने कहा हम 
कानून में परिवर्तन नहीं चाहतीं । हम अपनी वतमान दशा में संतुष्ट 
हैं, लड़का कुटुम्ब को परम्परागत प्रथाओं की ओर उसकी प्रतिष्ठा की 
रक्षा करता है। कुठ्ठम्ब का आधार भी वही होता है| अ्रत« व न्यायतः 
विरासत का अधिकांश उसी को मिलना चाहिए | इसी समय पास ही 
खड़ा हुआ एक नवयुवक बोल उठा--लड़की की चिन्ता आप क्‍यों 
करती हैं, उसका पति उसकी रक्षा कर लेगा | बस, जहाँ-तहाँ वही 
एक पुकार है--पति, पति । यह पति” तो एक महान विपत्ति हो गया 
है। पता नहीं क्‍यों यह अनिवार्य अज्भ समझा जाता है? और कन्या 
के सम्बन्ध में तो लोग इस दछ्ल से बातें करते हैं मानों वह धन की 
कोई गठरी हो | माँ-बाप तभी तक उसकी रक्ञा करना अपना कत्त व्य 
समभते हैं जब तक उसका वह पति? आकर उसे अपने अधिकार में 
नहीं ले लेता । उसके बाद तो मानों माँ-बाप लड़की की रक्षा !के भी 
से अपने को मुक्त समझ बैठते हैं| सचमुच ही आप अगर लड़की के 
रूप में पैदा हुए होते तो यह सब देखकर आपका खून खोल उठता ।” 


[ पुरुष स्त्री जाति पर जो अत्याचार कर रहे हैं, उन्हें देखकर खून 
खोलने के लिए मुझे लड़की के रूप में पैदा होने की आवश्यकता नहीं 

है। मेरे विचार में, विरासत-सम्बन्धी कानून इन अत्याचारों की दृष्टि 
से निमूल्य है, नगण्य है। शारदा बिल जिस गन्दगी को दूर करने का 
प्रयत्न करता है, वह गन्दगी विरासत-सम्बन्धी अत्याचारों से कहीं अधिक 
भयड्ूर ओर गम्भीर है | लेकिन स्त्रियों के अधिकार के बारे में में जरा 
भी क्रुकने को तैयार नहीं हूँ | मेरे मतानुसार कानून को स्त्री ओर पुरुष 
के बीच किसी भी प्रकार की असमानता नहीं रखनी चाहिए । हमें 
लड़के ओर लड़की के बीच किसी तरह का भेदभाव नहीं करना 
चाहिए । जेसे-जेसे स्री जाति को शिक्षा-द्वारा अपनी शक्ति का भान 
होता जायगा, वेसे-वैसे उसके साथ, आज जो असम व्यवहार किया 
जाता है, उसका अधिकाधिक उग्र विरोध होगा । लेकिन पक्षपात से 
भरे कानूनों के सुधार से इस स्थिति में बहुत थोड़ा परिंबतन होगा । 
यह व्याधि की जड़ जैसा कि लोग समभते हैं उससे कहीं अधिक गहरी 
है। पुरुष का सत्ता ओर कीर्ति के लिए लोलुप होना इसका मूल कारण 
हे ओर इससे भी बढ़कर कारण स्त्री-पुरुष की परस्पर विषय-वासना है । 
दूसरे, पुरुष मरने के बाद अपनी कल्पित अमरता की अपेक्षा रखता 
है, अतएव अगर सब सनन्‍्तानों में समान रूप में सम्पत्ति का बंटवारा 
हो जाय तो वह टुकड़े-टुकड़े हो जाय और इस कारण पुरुष का नाम 
अमर न रह सके । इसी भय से बड़े लड़के को सारी सम्पत्ति नहीं तो 
उसका बड़ा भाग विरासत में अ्रवश्य मिलना चाहिए, इस आशय का 
कानून बना है | लेकिन यहाँ यह न भूलना चाहिए कि अधिकांश स्त्रियां 
विवाहिता होती हैं ओर कानून उनके विरुद्ध होते हुए भी वे अपने 
पतियों की सत्ता ओर अधिकार में पूरी तरह हाथ बँठाती हैं तथा अपने 
को अपने श्रीमान्‌ पति की श्रीमती अ्रमुक कहलाने में आनन्द ओर गयव॑ 
का अ्नुभब करती हैं | ग्रतएव सैद्धान्तिक चर्चा के समय पतक्षपात भरे 
कानून के सम्बन्ध में क्रान्तिकारी परिवतनों के लिए. भत्ते ही वे अपना 
मत दें, लेकिन जब तदनुसार आचरण का अवसर श्राता है तब वे 
अपनी सत्ता ओर अपने अधिकार को <ड़ना नहीं चाहतीं । 

इस कारण यद्यपि मैं इस बात का हमेशा से समर्थक रहा हूँ कि 
सत्री-जाति पर से कानून के सारे बन्धन हटा दिये जाने जाहिएँ तथापि 
जब तक भारत की पदढ़ी-लिखी सुशिक्षित बहने इस व्याधि के मूल कारण 
को मिटाने के लिए प्रयत्न नहीं करतीं, तब तक जरा मुश्किल है । मैं 
उनके नम्नतापूबक प्राथना करता हूँ कि वे इसके लिए प्रयत्न करें । मेरे 
मन में तो ख्री त्याग और तपश्चर्या की स्षात्‌ मूर्ति है । सावंजनिक 
जीवन में उसके प्रवेश से दो फल होने चाहिएँ, एक वातावरण की पवि- 
त्रता ओर दूसरा, पुरुष के सम्पत्ति-संग्रह के लोभ पर अंकुश का रहना | 
उन्हें जानना चाहिए, कि लाखों के पास तो विरासत में छोड़ जाने योग्य 
कोई सम्पत्ति नहीं होती | इन लाखों से श्रीमन्‍्त वर्ग की स्त्रियों को यह 
सीखना चाहिए कि सम्पत्ति की विरासत स्वेच्छा से छोड़ने ओर अपने 
उदाहरण-द्वारा दूसरों से छुड़वाने में उनका श्रेय है। माता-पिता 
अपनी सन्‍तान को जो चीज समान रूप से विरासत में दे जा सकते 
हैं वह तो सिफ चारित्र्य और शिक्षा के साधन ही हैं अतएव माता-पिता 
को चाहिए कि वें अपनी सनन्‍्तान को स्वावलम्बी बनायें, जिससे स्वयं 
परिश्रम करके वे पवित्र जीवन बिता सके । बड़े वारिस को अपने नन्‍हें 
भाई बहनों के पालन-पोषण का भार उठा लेना चाहिए. । अगर धनिक 
वग के लोग अपने बच्चों को स्वावलम्बन की शिक्षा देने लग जायें ओर 
उन्हें विरासत के गुलाम बनाने वाले मिथ्या मोह से बचा लें, जिसके 
कारण वे व्यसनी, उत्साह-हीन और निर्जीव जीवन बिताने में प्रदनत्त 
होते हैं, तो जो तेजहीनता और बुद्धिमन्दता आज उनकी सन्तानों में 
पाई जाती है वह कुछ दूर हो जाय | युगों से चली आती हुईं इस 
गन्दगी का नाश करना सुशक्षित स्त्रियों का धम है । 

पारस्परिक विषय-वासना ने सत्री-जाति की पराधीनता को जिस ह॒ृद्‌ 
तक पहुँचाया है, उसके लिए प्रमाण की आवश्यकता नहीं होनी चाहिए | 
सत्रीने कितने ही सूक््म उपायों से अपनी आकषणु-शक्ति का उपयोग 
पुरुष से अप्रत्यक्ष रूप में उसकी सत्ता छीन लेने के लिए. किया है | 


स्त्रियों का दर्जा ४रे 


पुरुष उसके इस प्रयत्न को निष्फल करने की सदा चेष्टा करता रहा है 
लेकिन उसे सफलता नहीं मिली | फलस्वरूप यह कहना अनुचित न होगा 
कि दोनों-के-दोनों गडढे में गिरे हैं | इस गम्भीर परिस्थिति को सुलभाने 
का प्रयत्न मारतवष की सुशिक्षित बहनों को करना चाहिए, । पाश्चात्य 
रीति-रिवाजों की, जो हमारी परिस्थिति के प्रतिकूल हैं, नकल करने से 
हम समस्या को हल नहीं कर सकेंगे | हमें भारत की परिस्थिति ओर 
अपने राष्ट्रीय स्वभाव के अनुकूल उपायों की योजना करनी चाहिए । 
बहिनों का कत्तव्य है कि वे वातावरण शुद्ध रखें, अपने निश्चय को 
हृढ ओर अल बनावें, दिग्मूढता के दोष से बचें, अपनी सभ्यता और 
संस्कृति के सर्वोत्तम तत्व का पोषण करें और उसके दोषों को दूर 
करें | यह काम सीता, द्रौपदी, सावित्री, दमयन्ती आदि के समान 
प्रातःस्मरणीय सतियों के जन्म धारण करने से ही हो सकता है, धाँघले- 
बाजी से या अधिकाधिक* आकपष्क बनने से कदापि नहीं हो सकता । 
“हिन्दी नवजीवन, ७-१-१६२६ | 


[8 
अन्तर्जातीय विवाहों की ओर 


१ ऐसी मुसीबत जिससे बच सकते हैं 


.. [ 'जात-पॉत की ओर ग्रान्त की दोहरी दीवार अवश्य ही 
तोड़ी जानी चाहिए | यदि भारत एक ओर अखरड है तो निश्चय 
ही उसमें ऐसे कृत्रिम विभाग नहीं रहने चाहिएँ, जिनसे अनगिनत _ 
ऐसे छोटे-छोटे दल उपजते हैं जो आपस में खान-पान « का तथा 
शादी-ब्याह का सम्बन्ध नहीं रखते |? ] 

एक सज्जन ने अपनी कष्ट-कहानी से, भरा हुआ एक लम्बा 
पत्र भेजा है, जिसमें वह लिखते हैं :-- 


[ “मैं एक स्कूल-मास्टर हूँ ( ६७ बरस उम्र है ) ओर मेरी सारी 
जिन्दगी (४६ साल) इसी काम में बीती है । मैंने बंगाल के एक गरीब, 
लेकिन बहुत ही प्रतिष्ठित, कायस्थ परिवार में जन्म लिया है। मेरा 
परिवार पहिले बहुत सम्पन्न था, पर अब उसे गरीबी ने आ घेरा है । 
परमात्मा की कृपा से ( ? )&» मेरे ७ लड़कियाँ ओर दो लड़के हैं | सब 
से बड़ा लड़का २० बरस का होकर गत अक्तूबर में चल बसा, ओर 
हमें रोने-पीटने के लिए दुखी और अ्सहाय छोड़ गया | वह एक होन- 
हार युवक था ओर मेरे जीवन की एकमात्र आशा था । मेरी ७ लड़कियों 
में से ४ के विवाह तो हो चुके हैं। मेरी छुठीं ओर सातवीं लड़कियाँ 
( जिनकी उम्र १८ ओर १६ बरस है ) अ्रभी तक अविवाहित हैं। मेरा 

छोटा लड़का ११ वर्ष का नाबालिग है। मेरा वेतन ६०) है। इससे 


प्रश्न-चिह्न पत्र-लेखक का है । 


अन्तर्जातीय विवाहों की ओर ४५, 


मेरी गुजर बड़ी कठिनाई से होती है। में कुछ भी रुपया बचा नहीं 
सका हूँ । कजंदार होने के कारण मेरी अवस्था अकिश्वन से भी गई 
बीती है | छुठी लड़की के लिए. लड़का तय कर लिया है । ब्याह में 
जेवर ओर दहेज मिलाकर ६००) से कम खच नहीं होगा, जिसमें से 
२३००) तो दहेज में खच हो जायगा | कनाडा की सन लाइफ एश्योरेंस? 
में मैंने २,०००) का आजीवन बीमा करा रखा है । १५१४ में मैंने बीमा 
कराया था । कम्पनी मुझे केवल ४००) कज देने के लिए राजी हुई है । 
मुझे जितना रुपया चाहिए, उसका यह आधा है | बाकी आधा रुपया 
इकट्ठा करने में में एकदम असहाय हूँ । क्या आप आ्राधा रुपया देकर 
इस गरीब पिता की सहायता नहीं कर सकते १? | 


इस तरह के बहुत से पत्र मेरे पास आते रहते हैं। अधिकांश पत्र 
हिन्दी में लिखे रहते हैं । हम जानते हैं कि अंग्रेजी शिक्षा ने कन्याश्रों के 
माता-पिताञओ्रों की हालत सुधार नहीं दी है, बल्कि कई मामलों में तो 
उनकी हालत बदतर हो गई है, क्योंकि अंग्रेजी पढ़े लिखे बाप की 
अंग्रेजी पटी-लिखी कन्या के लिए,, जैसा योग्य वर चाहिए,, उसका 
बाजार-भाव बहुत बढ़ा-चढ़ा होता है । 


इन बंगाली पिता जैसे मामलों में सर्वोत्तम सहायता आवश्यक 
रकम का कज अथवा दान नहीं होगी, बल्कि यह होगी कि माता-पिता 
को समभा-बुझाकर इस बात के लिए प्रेरित किया जाय कि वे अपनी 
लड़की के लिए. वर खरीदने से इन्कार कर दें ओर ऐसा वर चुनें अथवा 
लड़की को चुनने का अवसर दें जो उससे रुपये के लिए नहीं, वरन्‌ 
प्रेम के लिए ब्याह करेगा | इसका अ्रथ यह हुआ कि स्वेच्छा से वर 
के चुनाव का ज्षेत्र बदाया जाय | जात-पाँत की ओर प्रान्त की दोहरी 
दीवार अ्रवश्य ही तोड़ी जानी चाहिए | यदि भारत एक ओर अ्खणड 
है तो निश्चय ही उसमें ऐसे क्त्रिम विभाग नहीं रहने चाहिए, 
जिनसे अनगिनती छोटे-छोटे दल उपजते हैं, जो आपस में खान 


४६ स्त्रियों की समस्याएँ 


पान का तथा शादी-ब्याह का सम्बन्ध नहीं रखते। इस निदय प्रथा 
का धम से कोई सम्बन्ध नहीं है | यह दलील देने से काम नहीं चलेगा 
कि इसकी शुरुआत व्यक्तियों से नहीं हो सकती, इसलिए. जब तक 
सारा सम'ज परिवतन के पक्त में न हो जाय तब तक प्रतीक्षा करनी 
चाहिए, | कोई भी सुधार तभी हुआ है, जब साहसी व्यक्तियों ने समाज 
में प्रचलित अमानवीय प्रथाएँ ओर रस्में स्वयं ही तोड़ डाली हैं। 
यदि स्कूलमास्टर और उनकी लड़कियाँ विवाह को एक पवित्र सम्बन्ध 
के बजाय, जेसा कि निश्चित रूप से है, एक बाज़ारू सोदा मानने से 
इन्कार करदेँ तब आखिर स्कूलमास्टर को कोन अधिक कठिनाई 
मेलनी पड़ेगी ? इसलिए मैं उन्हें यही सलाह दूँगा कि वह साहस- 
पूवंक कज लेने या भीख माँगने के विचार छोड़ दें ओर अपनी 
लड़की की सलाह से उसके लिए, उपयुक्त पति का चुनाव करले | फिर 
चाहे वह किसी भी जाति या प्रान्त का हो, और इस प्रकार उन चार 
सो रुपयों को भी बचा लें, जो अपने आजीवन बीमे से वह पा सकते हैं | 


--हरिजन, २५ जुलाई, १६३६ | 
२. लड़की को क्‍या चाहिए ९ 

[ “जिन वर्गों में सुशिक्षित नव्युवक लड़कियों से शादी का 
प्रस्ताव मंजूर करने के लिए कीमत माँगते हैं, उनमें “योग्यता? की 
जो परिभाषा है, वह यदि कुछ अधिक अक्क से बनाई गई होती तो 
लड़कियों के लिए उपयुक्त वर चुनने की कठिनाई पूरी तोर से नहीं 
तो काफी अवश्य घट जाती |? ] 

एक महिला लिखती हैं :-- 


[आपका ऐसी मुसीबत जिससे बच सकते हैं' शीषक लेख मुझे 
अधूरा सा लगता है | माता-पिता अपनी लड़कियों की शादी करने का 
आग्रह ही क्‍यों करें ओर उसके लिए. ऐसी अकथनीय मुसीबत्तें क्यों 


अन्तजांतीय विवाहों की ओर ४७ 


उठाये ? अ्रगर माता-पिता अपनी लड़कियों को भी लड़कों की तरह 
शिक्षा देने लग जायें, जिससे वे अपनी स्वतन्त्र आजीविका कमाने के 
योग्य हो सकें तो उन्हें अपनी लड़कियों के लिए. वर खोजने की इतनी 
चिन्ताएँ न करनी पड़ें । मेरा निजी अनुभव तो यह है कि जब लड़कियों 
को अपनी मानसिक उन्नति का अवसर मिल जाता है ओर वे मर्यादा 
के साथ अपना भरण-पोषण करने के लायक हो जाती हैं, तब उन्हें 
शादी की इच्छा होने पर अपने लायक वर तलाश करने में कोई कठि- 
नाई नहीं पड़ती । मेरे कहने का यह अर्थ न लगाया जाय कि में 
लड़कियों को आजकल की तथोक्त उच्च शिक्षा देने की सिफारिश कर 
रही हूँ । में जानती हूँ कि हजारों लड़कियों के लिए. यह सम्भव नहीं 
है । मेरे कहने का मतलब यह है कि लड़कियों को उपयोगी ज्ञान के 
साथ किसी ऐसे धन्धे की शिक्षा दी जाय जिससे उन्हें संसार में अपने 
पैरों पर खड़ी हो सकने की अपनी योग्यता का पूरा विश्वास हो जाय 
और वे अपने को अपने माता-पिता की या भविष्य में अपने पति की 
अश्रिता अनुभव न करें । में तो ऐसी कुछ लड़कियों को जानती भी 
हूँ, जो अपने-अपने पति-द्वारा परित्याग कर दिये जाने के बाद आज 
फिर अपने पतियों के साथ मयांदित जीवन व्यतीत कर रही हैं । क्योंकि 
परित्यक्तावस्था में सोभाग्य से वे स्वाश्रयी भी बन गई थीं और उन्हें 
उपयोगी शिक्षा पाने का अवसर मिल गया था! मैं चाहती हूँ कि 
विवाह-योग्य कन्याञ्रों के माता-पिताओ्रों की कठिनाइयों पर विचार करते 
समय आप सवाल के इस पहलू पर जोर दें तो बड़ा अच्छा हो ।” | 


पत्र-प्रेषिका ने जो विचार प्रकट किये हैं, में उनका हृदय से समथन 
करता हूँ | में तो एक ऐसे पिता के मामले पर विचार कर रहा था, 
जिसने अपने को मुसीबत में डाल लिया था, इसलिए नहीं कि उनकी 
लड़की अयोग्य थी, बल्कि इसलिए, कि वे ओर शायद्‌ उनकी लड़की भी 
वर का चुनाव अ्रपनी जाति के छोदे-से दायरे में करना चाहते थे । 


धर » : स््ियों की समस्योएँ 


इस मामत्ते में तो लड़की का सुयोग्य होना ही बाधक हो रहा था। 
अगर लड़की निरक्षर होती तो वह अपने को हर किसी नवयुवक के 
योग्य बना लेती | पर चूंकि वह स्वयं सुशिक्षिता थी, इसलिए उसके 
लिए उसी के समान सुयोग्य वर की आवश्यकता थी । हमारा यह 
दुर्भाग्य है कि किसी लड़की से शादी करने के लिए. कीमत के बतौर 
रुपये माँगने की नीचता निश्चित रूप से बुराई नहीं समझी जाती । काज्षेज 
को अंग्रेजी शिक्षा को खामखा कृत्रिम महत्व प्रदान कर दिया गया है । 
वह बहुत से पापों को ढक लेती है । जिन वर्गों में सुशिक्षित नवयुवक 
लड़कियों से शादी का प्रस्ताव मंजूर करने के लिए. कीमत माँगते हैं, 
उनमें यदि सुयोग्यता? की परिभाषा कुछ अधिक अक्ल से बनाई गई 
होती तो लड़कियों के लिए, उपयु क्त वर चुनने की कठिनाई पूरी तौर 
से नहीं तो काफी घट अवश्य जाती । इसलिए एक ओर जब कि मैं 
इन माता-पिताओं से इन पत्र-प्रेषक महिला के विचारों पर ध्यान देने 
की सिफारिश करता हूँ तो दूसरी ओर इस बात पर भी जोर दूँगा कि 
जात-पाँत के महान्‌ हानिकारो बन्धन तोड़ डाले जार्य। इन बन्धनों के 
तोड़ने पर चुनाव के लिए. एक विशाल क्षेत्र हो जायगा ओर इस प्रकार _ 
यह पैसे ठहराने की बुराई बहुत हद तक अपने-आप कम हो जायगी । 

“-हरिजन, * सितम्बर, १६३६ | 

३. खत्रियाँ ओर वणधम 

[ “बरण से अधिकारों तथा विशेषाधिकारों की किसी राशि का 
बोध नहीं होता, वर्ण तो कत्तेव्यों तथा स्वधम का निर्देश करता है । 
जो श्री अपने कतव्यों का ज्ञान रखती है और उनका पालन करती है, 
वह अपनी गौरवमयी अवस्था को भल्लीभाँति समझती है | वह जिस 
ग्रहस्थी को चलाता है उसकी स्वामिनी होती है, दासी नहीं।” ] 

एक आदरणीय मि+" लिखते हैं :-- 

[ “आपने हरिजन! में हाल में वर्ण पर जो लेख लिखे हैं उनसे 

मालूम पड़ता है कि वर्ण के सिद्धान्त की आपने जो अपूर् व्याख्या की 
है, वह शायद पुरुषों पर ही लागू होती है | तब स्त्रियों का क्या होगा ? 
स्त्रियों का वर्ण कैसे जाना जायगा ? शायद्‌ आप यह जबाब देंगे कि 
ब्याह से पहिले स्री का वर्ण उसके पिता से ओर ब्याह के बाद पति से 
जाना जायगा | क्‍या यह समकझ लिया जाय कि आप मनु की इस बद- 
नाम उक्ति का समथन करते हैं कि सञ्री को जीवन की किसी भी 
अवस्था में स्वाधीनता नहीं मिलनी चाहिए, । ब्याह से पहले उसे अपने 
माता-पिता, ब्याह के बाद अपने पति के ओर वैधव्य की अवस्था में 
अपने पुत्रों के संरक्षण में रहना चाहिए ? 

“चाहे जो हो, यद बात प्रत्यक्ष है कि हमारा युग स्री के मताधि- 
कार का युग है ओर स्वाधीन जीविकापाजन में उसका दर्जा भी पुरुषों 
के बराबर है । इसलिए ग्राजञलल यह बात साधारण सी है किसी 
किसी स्कूल में अध्यापिका है तो उसका पति लेन-देन का रोजगार 
करता है । इन परिस्थितियों में स्री किस वर्ण की कहलायेगी ? वर्णाश्रम 
धम के अनुसार पुरुष साधारणतया अपने पिता का रोजगार, और इस- 
लिए, उसका वर्ण भी ग्रहण करेगा, जब कि स्री अपने पिता का वर्ण 
ग्रहण करेगी । आशा की जा सकती है कि ब्याह के बाद भी दोनों 
अपने-अपने वर्ण पर दृठ रहेंगे । तत्र दोनों की सन्‍्तान किस वर्ण की 
होगी ? अथवा, आप यह प्रश्न सन्तति पर छोड़ देंगे कि वे अपनी 
स्वतन्त्र; स्वाधीन इच्छा से अपना वर्ण निश्चय करलें ? ऐसी अवस्था 
में वर्ण के पैतुक आधार का क्या होगा, क्योंकि वर्णाश्रम धर्म का, जैसा 
आपने प्रतिपादन किया है, यह एक अंग है !? | 


मेरी राय में आज जैसी परिस्थिति है, उसमें यह प्रश्न अ्रप्रासंगिक 

है । जेसा कि में अपने लेखों में संकेत कर चुका हूँ वर्णों की गड़बड़ी के 

कारण, आज वास्तव में कोई वण नहीं है | वर्ण-सिद्धान्त अब लागू ही 

नहीं होता । हिन्दू समाज की वतमान अवस्था का वणन अराजकता कह- 
है. ६ 

कर किया जा सकता है, आज चारों वर्ण केवल नाम के लिए रह गये 
हैं। यदि हमें वर? की दृष्टि से ही बात-चीत करना है, तो आज सबों 
का, चाहे स्त्रियाँ हों, चाहे पुरुष, एक ही वर्ण है; हम सब शाद्र हैं । 

पुनर्गठित वर्ण-धर्मं की मैं जेसी कल्पना करता हूँ, उसमें ब्याह से 
पहले कन्या उसी प्रकार अपने पिता के वण की होगी, जिस प्रकार 
उसके भाई होंगे । विविध वर्णों के बीच अन्तजांतीय विवाह बहुत ही 
कम होगा | इसलिए ब्याह के बाद भी लड़की का वर्ण खण्डित नहीं 
होगा! | लेकिन अगर पति दूसरे बण का होगा, तब ब्याह होने पर, वह 
स्वभावःया उसके वर्ण की हो जायगी, ओर अपने पिता का वर्ण त्याग 
देगी। इस प्रकार के वरण-परिवततन से किसी की बदनामी की बात 
अथवा किसी की भावनाओं की ठेस पहुँचाने की बात नहीं समभी 
जायगी, क्योंकि पुनगठित समाज में वर्णाश्रम धरम में चारों वर्णों का 
सामाजिक दरजां पूरी तोर से बराबर होगा । 

नियमतः मैं श्री के लिए पति से स्वतन्त्र आजीविका की कल्पना 
नहीं करता । बच्चों का पालन-पोषण ओर गहस्थी की देख-भाल उसको 
सारी शक्ति के व्यय के लिए काफो है । एक सुनियमित समाज में उस 
पर यहस्थी के ख्च का प्रबन्ध करने का अतिरिक्त भार नहीं पड़ता 
चाहिए । पुरुष को ग्रहस्थी के खच् का प्रबन्ध करना चाहिए ओर स्त्री 
को ग्रहस्थीं का प्रबन्ध करना चाहिए। इस प्रकार दोनों एक दूसरे के 
श्रम की पूर्ति करेंगे । 
. इसमें मैं त्री के अधिकार पर किसी प्रकार का आक्रमण अथवा 
उसकी स्वाधीनता का दमन नहीं देखता । मनु के नाम पर जो यक्ति 
प्रचलित है कि 'सत्री को कभी स्वाधीनता नहीं मिलनी चाहिए! उसे मैं 
अनुल्लज्ननीय नहीं मानता | उससे केवल यही प्रकट होता है कि जिस 
समय वह कही गई थी उस समय स्त्रियाँ पराधीन रक्खी जाती थीं । हमारे 
ग्रन्थों में पत्नी के लिए. अर्द्धांगिनी! ओर सहधर्मिणी? विशेषण प्रयुक्त 
हुए हैं । पति अपनी पत्नी को देवी सम्बोधित करता है, जिससे प्रकट 

होता है कि उसका दर्जा नोचा नहीं था | पंर, अमाग्य से, एक ऐसा 
समय आया, जब स्त्री अपने बहुत से अधिकार ओर विशेषाधिकारों से 
वश्चित कर दी गई और नीचे के दर्ज में उतार दी गई । लेकिन उसके 
वर्ण के पतित होने का कोई सवाल ही नहीं उठता । क्योंकि वण से 
अधिकारों तथा विशेषाधिकारों की किसी राशि का बोध नहीं होता 

ण तो कतव्यों तथा स्वधम का निर्देश करता है। ओर हमें कोई भी 
अपने कतव्यों से वश्चित नहीं कर सकता, जब तक हम स्वय उनसे 
पीछे न हट जाये। जो स्त्री अपने कतव्यों का शान रखती है ओर उनका 
पालन करती है, वह अपनी गोरवमयी अवस्था को भली-भाँति समझती 
है। वह जिस गशहस्थी को चलाती है, उसकी स्वांमिनी होती है, 
दासी नहीं । 

इसके बाद मेरे यह कहने की आवश्यकता नहीं रद्द जाती कि 

समाज में स्त्रियों के काय-विभाग का मैंने जो वन किया है वह अगर 
स्वीकार कर लिया जाय, तो सन्‍्तान के वर्ण का प्रश्न फिर कोई 
समस्या नहीं उपस्थित करेगा, क्‍योंकि पति ओर पत्नी के वर्ण में कोई 
ऊँच-नीच का भाव नहीं रहेगा । 
-5हरिजन १२ अक्टूबर, १६३४] 


२६ मार्च, 7६०२ के 'हरिजन सेवकः में निम्न प्रश्नोत्तर प्रकाशित 
हुआ था जिनते इस समस्या पर प्रकाश पड़ता है +-- 


प्रश्न--मैं मानता हूँ कि समाज की प्रगति के साथ विविध-घर्माव- 
लम्बियों के बीच विवाहों की संख्या भी बढ़ेगी ओर उनका स्वागत करना 
होगा | आपका यह आग्रह ठीक ही है कि ऐसे स्त्री-पुरुषों को अपने व्यक्ति- 
गत धरम का त्याग न करना चाहिए । लेकिन उनकी संतान के बारे में 
आपका कया विचार है? उनका पालन-पोषण किस धर्म के अनुसार 
किया जाय, माता के धम के अनुसार अ्रथवा पिता के घम के अनुसार १ 

उत्तर--ऐसे विवाहों में यह मान लिया जाता है कि पति-पत्नी 
एक दूसरे के धरम को आदर की दृष्टि से देखते हैं। यदि उनमें धार्मिकता 
होगी तो उनके बालक अनजाने ही उनके धर्मांचरण में से जो सुन्दर 
लगेगा उसे अपनाते जायेंगे । और माता-पिता की ओर से कोई रुकावट 
न पाकर वे अपनी रुचि के धर्म को अंगीकार कर लेंगे । यदि पति-पत्नी 
ही में अपने धम के प्रति उदासीनता होगी तो बालक अधिकतर धर्म 
से उदासीन रहेंगे ओर जिसमें सहूलियत देखेंगे उसी को अपना धम 
बना लेंगे । इस प्रकार के विवाहों का परिणाम मैंने ऐसा ही होते देखा 
है | जब पति पत्नी के बीच बच्चों के पालन-पोषण के बारे में तीत्र 
मतमेद पैदा हो जाता है, तभी कठिनाई पेदा होती है । 


६ हू | 
छात्राओं को सलाह 
१ विद्यार्थियों के लिए लज्जाजनक 


[ “आधुनिक लड़की एक से अधिक मजनुओं की लेला बनना 
सन्द करती हैं। 'ऐडवेश्वरः--दुस्ताहसिकता उसे ग्रिय है ।...वह 
वायु, वर्षा या धूप से अपने बचाव के लिए नहीं बल्कि लोगों का 
ध्यान अपनी ओर खींचने के लिए वच्र धारण करती है। वह अपने 
को ₹ँयकर ग्रकृति-दत्त रूप को मात करना ओर इस प्रकार असा- 
धारण दिखाना चाहती है। अहिंसा का माय ऐसी लड़कियों के लिए 
नहीं है! ] ै 
पंजाब के एक कालेज की लड़की का एक अत्यन्त हृदयस्पर्शों पत्र 
करीब दो महीने से मेरी फाइल में पड़ा हुआ है | इस लड़की के प्रश्न 
का जवाब अभी तक मैंने नहीं दिया। इसमें समय के अ्रभाव का तो 
केवल एक बहाना था | किसी-न-किसी तरह इस काम से अपने को मैं 
बचा रहा था, हालाँकि में यह जानता था कि इस प्रश्न का क्या जवाब 
देना चाहिए. । इस बीच मुझे एक ओर पत्र मिला | यह पत्र एक ऐसी 
बहिन का लिखा हुआ है, जो बहुत अनुभव रखती है । मुझे ऐसा 
महसूस हुआ कि कालेज की इस लड़की की यह बहुत वास्तविक कठि- 
नाई है, इसका हल करना मेरा कत्तंव्य है, ओर अब मैं और अधिक 
दिनों तक उपेज्ना नहीं कर सकता | पत्र उसने शुद्ध हिन्दुस्तानी में 
लिखा है, जिसका एक भाग मैं नीचे उद्धृत कर रहा हूँ :-- 


[ लड़कियों और वयस्क स्त्रियों के सामने, उनकी इच्छा के विरुद्ध, 

ऐसे अवसर आ जाया करते हैं, जब कि उन्हें अ्रकेली जाने की हिम्मत 
करनी पड़ती है । या तो उन्हें एक ही शहर में एक जगह से दूसरी 
जगह जाना होता है या एक शहर से दूसरे शहर को | और जब वे इस 
तरह अकेली होती हैं, तब गन्दी मनोबरत्तिवाले लोग उन्हें तंग किया 
करते हैं। वे उस वक्त अनुचित और अन्‍छील भाषा तक का प्रयोग करते 
हैं । ओर अगर भय उन्हें रोकता नहीं है, तो इससे भी आगे बदने में 
उन्हें कोई हिचकिचाहट नहीं होती । मैं यह जानना चाहती हूँ कि ऐसे 
मोक़ों पर अहिंसा क्या काम दे सकती है? हिंसा का उपयोग तो है ही | 
अगर किसी लड़की या ज््री में काफी हिम्मत हो तो उसके पास जो भी 
साधन होंगे उन्हें बह काम में लायगी ओर एक बार बदमाशों को सबक 
सिखा देगी । वे कम-से-कम हंगामा तो मचा सकती हैं जिससे कि लागों 
का ध्यान आकर्षित हो जाय ओर गुण्डे वहाँ से भाग जायें। लेकिन मैं 
यह जानती हूँ कि इसके परिणाम-स्वरूप विपक्ति सिफ टल जायगी; वह 
कोई स्थायी इलाज नहीं है | अशिष्ट व्यवहार करनेवाले लोगों का अ्रगर 
आप को पता है तो मुझे विश्वास है कि उन्हें समझाने पर वे आपकी 
प्रेम ओर नम्नता की बातें सुनेंगे । पर उस आदमी के लिए आप क्‍या 
कहेंगे, जो साइकिल पर चढ़ा हुआ किसी लड़की या स्त्री को देखकर 
जिसके साथ कि कोई मर्द साथी नहीं हैं, गन्दी भाषा का प्रयोग करता 
है ? उसे दलील देकर समझाने का आपको मौका नहीं है । आपके उससे 
फिर मिलने की कोई सम्भावना नहीं | हो सकता है आप उसे पहचानेंगे 
भी नहीं । आप उसका पता भी नहीं जानते | ऐसी परिस्थिति में बह 
बेचारी लड़की या स्त्री क्या करे ? मैं अपना ही उदाहरण देकर आपको 
अपना अनुभव बताती हूँ । २६ अक्टूबर की रात की बात है । मैं अपनी 
एक सहेली के साथ ७-३० बजे के करीब, एक खास काम से जा रही 
. थी | उस वक्त किसी मर्द साथी को साथ ले जाना नामुमकिन था; ओर 
काम इतना ज़रूरी था कि टाला नहीं जा सकता था । रास्ते में, एक सिख 
युवक साइकिल पर जा रहा था। वह कुछ गुनगुनाता जाता था | जब तक 


छात्राओं को सलाह पूप्‌ 


कि हम सुन सके उसने गुनगुनाना जारी रक्‍्खा | हमें यह मालूम था 
कि वह हमें लक्ष करके ही गुनगुना रहा है। हमें उसकी यह हरकत बंहुत॑ 
नागवार मालूम हुईं | सड़क पर कोई चहल-पहल नहीं थी । हमारे चन्द 
कदम जाने से पहले वह लोट पड़ा। हम उसे फोरन पहचान गई, हालों 
कि वह अ्रब भी हमसे काफी फासले पर था | उसने हमारी तरफ साइ- 
किल घुमाई । ईश्वर जाने, उसका इरादा उतरने का था, यंही हमारे 
पास से सिफ गुजरने का | हमें ऐसा लगा कि हम खतरे में हैं ! हमें 
अपनी शारीरिक बहादुरी में विश्वास नहीं था। मैं एक औसत लड़की 
के मुकाबिले शरीर से कमजोर हूँ; लेकिन मेरे हाथ में एक बड़ी-सी 
किताब थी | एकाएक किसी तरह मेरे अन्दर हिम्मत आरा गईं | साइकिल 
की तरफ मैंने उस किताब को जोर से मारा, ओर चिल्लाकर कहा, 'चुहल- 
बाजी करने की तू फिर हिम्मत करेगा !? वह मुश्किल से अपने को 
संभाल घका ओर साइकिल की रफ्तार बढ़ाकर वहाँ से रफूचकर हो 
गया | अब अगर मैंने उसकी साइकिल की तरफ किताब जोर से न मारी 
होती तो वह अंत तक इसी तरह अपनी गंदी भाषा से हमें तक्ष करता 
जाता । यह तो एक मामूली, बल्कि नगण्य-सी, घटना है; पर में चाहती 
हुँ कि आप लाहोर आते ओर हम दृतभागिनी लड़कियों की मुसीबत 
की दास्तान खुद अपने कानों से सुनते । आप निश्चय ही इस समस्या 
का ठीक-ठीक दल दूँढ सकते हैं । सबसे पहले आप मझे यह बताए 
कि ऊपर जिन परिस्थितियों का मैंने वणन किया है उनमें लड़कियाँ 
अहिंसा के सिद्धांत का प्रयोग किस तरह कर सकती हैं, ओर केसे अपने 
अआपको बचा सकती हैं। दूसरे, स्त्रियों को अपमानित करने की जिन 
युवकों में यह बहुत बुरी आदत पड़ गई है, उनको सुधारने का क्या _ 
उपाय है ? आप यह उपाय न सुझाइयेगा कि हमें उस नई पीढ़ी के आने 
तक इन्तजार करना चाहिए---ओऔर तब तक हम इस अपमान को चुपचाप 
बर्दाश्त करती रहैं-जिस पीढ़ी ने कि बचपन से ही स्त्रियों के साथ भद्रो- 
चित व्यवहार करने की शिक्षा पाई होगी । सरकार की या तो इस सामा- 


५६ स्त्रियों की समस्याएँ 


जिक बुराई का मुकाबिला करने की इच्छा नहीं या ऐसा करने में वह 
असमथ है | ओर हमारे बड़े-बड़े नेताओं के पास ऐसे प्रश्नों के लिए वक्त 
नहीं । कुछ जब्र यह सुनते हैं कि किसी लडकी ने अशिष्टता से पेश आने 
वाले नवयुवकों की अच्छी तरह से मरम्मत कर दी है, तो कहते हैं 
शाबाश, ऐसा ही सब लडकियों को करना चाहिए !! कभी-कभी किसी 
नेता को हम विद्यार्थियों के ऐसे दुब्यबहार के खिलाफ लच्छेदार भाषण 
करते हुए पाते हैं; मगर ऐसा कोई नजर नहीं आता, जो इस गम्मीर 
समस्या का हल निकालने में निरंतर प्रयत्नशील हो । आपको यह जान- 
कर कष्ट ओर आश्चय होगा कि दिवाली और ऐसे ही दूसरे त्योहारों पर 
अखबारों में इस किस्म की चेतावनी की नोटिस निकला करती है कि 
रोशनी देखने तक के लिए औरतों को घरों से बाहर नहीं निकलना 
चाहिए. | इसी तरह एक बात से आप जान सकते हैं कि दुनियाँ के इस 
हिस्से में हम किस कदर मुसीबतों में फँसी हुई हैं । ऐसी-ऐसी नोटिसों 
को जो लिखते हैं, न तो वे ही कुछ शम खाते हैं, ओर न पढने वाले 
ही कि ऐसी चेतावनियाँ कया उन्हें निकालनी चाहिएँ ?” | 

एक दूसरी पंजाबी लड़की को मैंने यह पत्र पढने को दिया था | 
. उसने भी अपने कालेज-जीवन के निजी अनुभव के आधार पर इस 
घटना का समथन किया । उसने मुझे बताया कि पऋ्लेखिका ने जो 
कुछ लिखा है, बहुत-सी लड़कियों का अनुभव वैसा ही होता है । 

एक और अनुभवी महिला ने लखनऊ की अपनी छात्रा मित्रों के 
ग्रनुभव लिखे हैं | सिनेमा थियेटरों में उनकी पिछली लाइन में बैठे 
हुए. लड़के उन्हें दिक करते हैं, उनके लिए. ऐसी भाषा का प्रयोग करते 
हैं, जिसे में अश्लील के सिवा और कोई नाम नहीं दे सकता | उन 
लड़कियों के साथ किये जाने वाले भद्दे मजाक भी पत्र-लेखिका ने मुझे 
लिखे हैं; लेकिन में उन्हें यहाँ उद्घृत नहीं कर सकता । 

अगर सिफ तात्कालिक निजी रक्षा का सवाल हो तो इसमें संदेह 
नहीं कि उस लड़की ने, जो अपने को शारीरिक दृष्टि से कमजोर बताती 


छात्राओं को सलाह पूछ 


है, जो इलाज साइकिल के सवार पर जोर से किताब मारकर किया, 
यह बिलकुल ठीक है | यह बहुत पुराना इलाज है। मैं हरिजन' में 
'पहले भी लिख चुका हूँ कि यदि कोई व्यक्ति जबरदस्ती करने पर उतारू 
होना चाहता है तो उसके रास्ते में शारीरिक कमजोरी भी रुकावट 
नहीं डालती, भले ही उसके मुकाबले में शारीरिक दृष्टि से कोई बहुत 
बलवान विरोधी हो । और हम यह भली-भाँति जानते हैं कि आजकल 
तो शारीरिक शक्ति का प्रयोग करने के इतने ज्यादा तरीके निकल 
चुके हैं कि एक छोटी, लेकिन काफ़ी समझदार, लड़की किसी की हत्या 
ओर विनाश तक कर सकती है | जिस परिस्थिति का जिक्र पत्र-लेखिका 
ने किया है, वैसी परिस्थितियों में लड़कियों को आत्म-रक्षा के तरीके 
सिखाने का रिवाज आजकल बढ़ रहा है, लेकिन वह लड़की यह भी 
खूब समभती है कि भले ही वह उस ज्ञण आत्म-रक्षा के हथियार के 
तोर पर अपने हाथ की किताब मारकर बच गईं हो लेकिन बढ़ती हुई 
बुराई का यह कोई असली इलाज नहीं है | भद्दे अश्लील मजाक के 
कारण बहुत घबराने या डर जाने की जरूरत नहीं; लेकिन इनकी 
आर से आँख मू द लेना भी ठीक नही । ऐसे सब मामले अखबारों में 
छुपा देने चाहिएँ। ठीक-ठीक मालूम होने पर शरारतियों के नाम भी 
श्रखबारों में छुप जाने चाहिए। इस बुराई का भण्डाफोड़ करने में 
किसी का क्रूठा लिहाज नहीं करना चाहिए । इस सावजनिक बुराई के 
लिए प्रबल लोक-मत जेसा कोई अच्छा इलाज नहीं है। इसमें कोई 
शक नहीं कि इन मामलों को जनता बहुत उदासीनता से देखती है; 
लेकिन सिफ जनता को ही क्‍यों दोष दिया जाय ? उसके सामने ऐसे 
गुस्ताखी के मामले भी तो आने चाहिएँ । चोरी के मामलों तक को पता 
लगाकर छापा जाता है तब कहीं जाकर चोरी कम होती है ! इसी तरह 
जब तक ऐसे मामले भी दबाये जाते रहेंगे, इस बुराई का इलाज नहीं 
हो सकता | पाप और बुराई भी अपने शिकार के लिए अन्धकार चाहते 
हैं | जब उन पर रोशनी पड़ती है, वे खुद-ब-खुद खत्म हो जाते हैं | 


भ्द स्त्रियों की समंस्याएँ. 


लेकिन मुके डर है कि आधुनिक लड़की एक से अधिक मजनुओं 
की लेला बनना पसन्द करती है। 'एडवेश्वर'--दुस्साहसिकता--उसे 
प्रिय है।...वह वायु, वर्षा, या धूप से अपने बचाव के लिए नहीं 
बल्कि लोगों का ध्यान अपनी ओर खींचने कें लिए वस्त्र धारण करती 
है | वह अपने को रंगकर प्रकृति-दत्त रूप को मांत करना ओर इंस 
प्रकार असाधारण “दिखाना चाहती है । अहिंसा का मार्ग ऐसी 
लड़कियों के लिए नहीं हैं| मैं इन प्रष्ठों में बहुत बार लिख चुका हूँ 
कि हमारे हृदय में अहिंसा की भावना के विकास के लिए भी कुछ 
निश्चित नियम होते हैं | अहिंसा की भावना बहुत महान्‌ प्रयत्न है । 
विंचार और जीवन के तरीके में यह क्रान्ति उत्पन्न कर देता है। यदिं 
मेरी पत्र-लेखिका ओर उस तरह के विचार रखने वाली लड़कियाँ 
ऊंपर बताये गये तरीके से अपने जीवन को बिल्कुल ही बदल डालें, 
तो उन्हें जल्दी ही यह अनुभव होने लगेगा कि उनके सम्पक में आने 
वाले नोजवान उनका आदर करना तथा उनकी उपस्थिति में भद्रो* 
चित व्यवहार सीखने लगे हैं; लेकिन यदि उन्हें मालूम होने लगे कि 
उनकी लाज ओर धम पर हमला होने का खतरा है, तो उनमें उस 
पशु-मनुष्य के आगे आत्मसम्पंण करने के बजाय मर जाने तक का 
साहस होना चाहिए | कहां जाता है कि कभी-कभी लड़की को इस 
तरह बॉधकर यह मुँह में कपड़ा टूँस कर विवश कर दिया जाता है 
कि आसानी से मर भी नहीं सकती । लेकिन में फिर भी यह जोरों के. 
साथ कहता हूँ कि जिस लड़की में मुकाबिला करने का हृढ़ संकल्प 
है, वह अपने असहाय बनाने के लिए बाँघे गये सब बन्धनों को तोड़ 
सकती है । दृद संकल्प उसे मरने की शक्ति दे संकता है । 

लेकिन यह साहस ओर यह दिलेरी उन्हीं के लिए सम्भव है 
जिन्होंने इसका अभ्यास कर लिया है! जिनकां अहिंसा पर दृढ़ 
विश्वास नहीं है, उन्हें रक्षा कें साधारण तरीके सीखकर कायर 
युवकों के अश्लील व्यवहार से अपना बचाब करना चाहिए | 

पर बड़ा सवाल तो यह है कि युवक साधारण शिष्टाचार भी क्‍यों 
छोड़ दे, जिससे मली लड़कियों को हमेशा उनसे सताये जाने का डर 
लगता रहे ? मुझे यह जानकर दुःख होता है कि ज्यादातर नोजवानों 
में बहादुरी की जरा भी भावना नहीं रही । उन्हें अपने नवयुवक वर्ग की 
ख्याति की रक्षा करनी चाहिए.। उन्हें अपने साथियों के ऐसे प्रत्येक 
अनुचित कार्य की जाँच करनी चाहिए, । उन्हें हर एक स्त्री का अपनी 
माँ ओर बहिन की तरह आदर करना सीखना चाहिए! | यदि वे शिष्टा- 
चार नहीं सीखते, तो उनकी सारी लिखाई-पढ़ाई फिजूल हे । 

ओर क्या यह प्रोफेसरों व स्कूल मास्टरों का फज नहीं है कि वे लोगों 
के सामने जेसे अपने विद्यार्थियों की पढाई के लिए जिम्मेदार होते हैं उसी 
तरह उनके शिष्टाचार ओर सद।चार के लिए भी उनको पूरी तसल्ली दें ? 
-- हरिजन! २१ द्सिम्बर १६३८ |] 

.. २. आधुनिक लड़की 

(“आधुनिक लड़की कहने का एक खास अथ है।'* पर 
अग्रेजी शिक्षा पानेवाली सभी लड़कियाँ आधुनिक नहीं हैं। में ऐसी 
लड़कियों को जानता हूँ जिन्हें आधुनिक लड़की” की भावना ने स्पशे 
तक नहीं किया है | लेकिन कुछ ऐसी जरूर हैं जो आधुनिक लड़- 
कियाँ बन गह हैं। 

ग्यारह लड़कियों की ओर से लिखा हुआ एक पत्र मुझे मिला है, 
जिनके नाम और पते भी मुझे भेजे गये हैं । उसमें ऐसे हेर-फेर करके, 
जिससे उनके मतलब में तो कोई तब्दीली न हो, पर वह पढने में 
अधिक अच्छा हो जाय, में उसे यहाँ पर देता हूँ :-- 


[“एक विद्यार्थिनी के पत्र पर ३१ दिसम्बर १६३८ के हरिजन! में 
आपने» जो टीका टिप्पणी की वह विशेष ध्यान देने के लायक है | 


#पृष्ट ४२ पर विद्यार्थियों के लिए लज्जाजनक? लेख देखिये । 

मालूम पड़ता है कि आधुनिक लड़की ने आपको इस हृद तक उत्तेजित 
कर दिया है कि अन्त में आपने उसे अनेक मजनुओं की लैला बनने 
की शोकीन” कह डाला है | इससे स्त्रियों के प्रति आपकी जिस वृत्ति 
का पता लगता है वह बहुत स्फूर्तिदायक नहीं है । 

“इन दिनों जबकि पुरुषों की मदद करने और जीवन के भार में 
बराबरी का हिस्सा लेने के लिए स्त्रियाँ बन्द घरों से बाहर आ रही हैं, 
यह निस्सन्देह आश्रय की ही बात है कि पुरुषों का दुर्व्यवहार होने पर 
उन्हें ही दोष दिया जाता है। इस बात से इन्कार नहीं किया जा सकता 
कि ऐसे उदाहरण दिये जा सकते हैं जिनमें दोनों का कसूर बराबर हो । 
कुछ लड़कियाँ ऐसी हों सकती हैं जिन्हें अनेक मजनुओं की लैला बनना 
प्रिय हो; लेकिन उस हालत में यह भी मानना ही पड़ेगा कि ऐसे पुरुष 
भी हैं जो ऐसी लड़कियों की योह में गली-सड़कों में फिरते रहते हैं । 
ओर यह तो हर्मिज नहीं माना जा सकता या मानना चाहिये कि 
आज-कल सभी लड़कियाँ इस तरह श्रनेक मजनुओं की लैला बनने 
की ही शोकीन हैं या आजकल के नवयुवक सब उनकी टोह में फिरने 
वाले ही हैं | आप खुद काफी आधुनिक लड़कियों के सम्पक में आये 
हैं ओर उनके निश्चय, बलिदान एवं स्त्रियोवित अन्य गुणों का आप 


पर जरूर असर पड़ा होगा | 
“आपको पत्र लिखनेवाली लड़की ने जेसे बदचलन आदमियों का 


जिक्र किया है उनके खिलाफ लोकमत तैयार करने का जहाँ तक सवाल 
है, यह करना लड़कियों का काम नहीं है। वह हम भूठी शर्म के 
लिहाज से नहीं; बल्कि उनके असर के लिहाज से कहती है |”? 
“लेकिन संसार-भर में जिसकी प्रतिष्ठा है ऐसे आदमी के द्वारा 
ऐसी बाव कही जाना एक प्रकार से एक बार फिर पुरानी और 
लज्जाजनक लोकोक्ति की पैरवी करना है कि स्त्री नरक का द्वार है !? 
““इस कथन से यह न समभ्तिए कि आजकल की लड़कियाँ आपकी 
इज्जत नहीं करतीं | नवयुवकों की तरह ही वे भी आपका सम्मान करती 

हैं। उन्हें तो सबसे बड़ी शिकायत यही है कि उन्हें नफरत या दया की 
दृष्टि से क्‍यों देखा जाय । उनके तोर तरीके अगर सचम॒च दोषपूर्ण हों 
तो वे उन्हें सुधारने के लिए तैयार हैं; लेकिन उनकी निन्दा करने से 
पहले उनका दोष अच्छी तरह सिद्ध कर. देना चाहिए. । इस सम्बन्ध में: 
वेनता स्त्रियों के प्रति शिष्टता की भूठी भावना को छाया का ही 
सहारा लेना चाहती हैं, न वे न्यायाधीश द्वारा मनमाने तोर पर अपनी 
निन्‍्दा की जाने को चुपचाप बर्दांश्त करने के लिए ही तैयार हैं | सचाईं 
का सामना तो करना ही चाहिए। आजकल की लड़की में, जिसे कि 
आपके कथनानुसार अनेक मजनुओं की लैला बनना प्रिय है, उसका 
मुकाबला करने--जितना साहस पयांस रूप में विद्यमान है |?? | 


मुझे पत्र भेजनेवाली लड़कियों को शायद यह पता नहीं है कि 
चालीस बरस से ज्यादा हुए. तब दक्षिण अफ्रीका में मैंने भारतीय स्त्रियों 
की सेवा का काय करना शुरू किया था, जन्च कि उनमें से किसी का 
शायद जन्म भी न हुआ होगा | मैं तो कुछ लिख ही नहीं सकता जो 
नारीत्व के लिए. अभ्रपमानजनक हो । स्त्रियों के प्रति आदर की भावना 
मेरे अन्दर इतनी ज्यादा है कि में उनकी बुराई का विचार ही नहीं कर 
सकता । सर््रियाँ तो, जेसा कि अंग्रेजी में उन्हें कहा गया है, हमारा 
उत्तम आधा अंग है। फिर मैंने जो लेख लिखा वह विद्यार्थियों की 
निलंज्जता पर प्रकाश डालने के लिए था, लड़कियों की कमजोरियों 
का ढोल पीटने के लिए नहीं । अलबत्ता रोग का निदान करने में मुझे 
उसका ठीक इलाज बतलाने के लिए. उन सब बातों का उल्लेख करना 
लाजिमी था जो रोग की तह में हैं । 


आभधनिक लड़की कहने का खाँस अर्थ है । इसलिए मुझे अपनी 
बात कुछ ही तक सीमित रखने का कोई सवाल नहीं था । पर अंग्रेजी 
शिक्षा पाने वाली सभी लड़कियाँ आधुनिक नहीं हैं। में ऐसी लड़- 
कियों को जानता हूँ जिन्हें आधुनिक लड़की की भावना ने स्पश तक 

नहीं किया है | लेकिन कुछ ऐसी जरूर हैं जो आधुनिक लड़कियाँ बन 
गई हैं | मेंने जो कुछ लिखा वह भारत की विद्यार्थिनियों को यह चेता- 
बनी देने के ही लिए. था कि वे आ्राधनिक लड़कियों की नकल करके 
उस समस्या को और जटिल न बनायें जो पहले ही खतरनाक हो रही है । 
जिस समय मुझे वह पत्र मिला, उसी समय मुझे आन्ध्र से भी एकविद्या- 
थिनी का पत्र मिला था, जिसमें श्रान्ध्र के विद्यार्थियों के व्यवहार की कड़ी 
शिकायत की गई थी, ओर उसका जो वर्णन उसने किया था वह 
लाहोर की लड़की द्वारा वर्शित व्यवहार से भी बुरा था। आन्ध्र की 
उस लड॒की का कथन है कि उसकी साथिन लड़कियों की, सादी 
पोशाक पहनने पर भी, रक्षा नहीं हो पाती, उनमें इतना साहस नहीं 
हैं कि वे उन लड़कों की बबरता का भण्डाफोड़ कर दें जो अपनी संस्था 
के लिए कलड्डु-रूप हैं। आन्धर युनिवर्सिटी के अधिकारियों का ध्यान 
में इस शिकायत की ओर श्राकर्षित करता हूँ । 

पत्र भेजनेवाली इन ग्यारह लड़कियों को मैं इस बात के लिए 
निमन्त्रित करता हूँ कि विद्रार्थियों के बबर व्यवहार के खिलाफ 
जिहाद बोल 4 । ईश्वर उन्हीं की मदद करता है जो अपनी मदद 
अपने-आप करते हैं | लड़कियों को पुरुष के बन्नर व्यवहार से अपनी 
रक्ता करने की कला तो सीख हो लेनी चाहिए । 


--हरिजन, ४ फरवरी, १६२३६ | 


जे 
शील-रक्षा के उपाय 


१. एक बहिन के प्रश्न 


_[ “जहाँ शुरू से अहिंसा की शिक्षा दी जाती है, जहाँ वायु- 
मण्डल अहिंसामय है, तहाँ स्री अपने को कभी पराधीन, निस्सह्ाय 
अथवा अबला मानेगी ही नहीं। अगर वह सचभुच पवित्र है तो 
अबला हो ही नहीं सकती । उसकी पवित्रता ही उसका बल है |”] 

: प्रश्न--स्त्रियों के शील की रक्षा केसे की जाय ? 

उत्तर--आपके सवाल के दो टुकड़े किये जा सकते हैं ! (१) स्त्री 
अपने शील की रक्षा कैसे करे ? और (२) उसके रिश्तेदार--पिता 
भाई आदि--इसमें उसकी केसे मदद करें ? 

पहले प्रश्न का उत्तर यह है कि जहाँ शुरू से अहिंसा की शिक्षा दी 
जाती है, जहाँ वायुमणश्डल अहिंसामय है, तहाँ स्त्री अपने को कभी परा- 
घीन, निस्सहाय अथवा अबला मानेगी ही नहीं | अ्रगर वह सचमुच 
पवित्र है तो वह अबला हो ही नहीं सकती । उसकी पवित्रता ही उसका 
बल है | मैंने तो सदा से यह माना है कि किसी सरुत्री का शील-भंग उसकी 
इच्छा के बिना हो ही नहीं सकता | उस पर बलात्कार तभी होता है 
जब वह या. तो डर जाती है या वह अपना नेतिक बल अनुभव नहीं 
करती । यदि वह शारीरिक बल में आक्रमणकारी से कम है पर उसमें 
पवित्रता का बल है तो इस बल पर वह शील भंग होने से पहिले ही 
अपनी जान दे देगी । सीता का उदाहरण ही देख लीजिए | शारीरिक बल 
में वह रावण के सामने कुछ नहीं थीं, पर उनके शील का बल रावण 
के राक्षसी बल से कहीं अधिक था | रावण ने उन्हें वश में करने के 
लिए अनेक प्रपश्च किये, पर वह उनके शरीर पर हाथ नहीं लगा सका | 

इसके विपरीत, यदि स्त्री अपने शारीरिक बल को अथवा शस्त्र-बल को 
अपना आधार बनाती है तो शारीरिक बल टूट जाने पर या शस्त्र 
छिन जाने पर वह निश्चय ही पराजित हो जायगी । 

दूसरे प्रश्न का उत्तर आसान है| भाई, पिता अथवा मित्र, जो 
भी होगा वह उस स्त्री ओर आक्रमणकारी के बीच जाकर खड़ा हो 
जायगा | इसके बाद वह या तो आक्रमणकारी को समझा कर कुकम 
से रोकेगा, अथवा उसे रोकने में अपनी जान दे देगा | इस तरह जान 
देकर वह एक तो कत्तंव्यमुक्त हो जायगा और दूसरे उस बहिन को 
भी आत्म बल प्रदान करेगा, जिससे वह अपने शील की रक्षा करने 
का मांग जान जायेगी । 

प्रश्न--यही तो सवाल हे । स्त्री अपनी जान केसे निछावर करेगी ? 
क्या वह ऐसा कर सकती है ? 

उत्तर--अवश्य ही; स्त्री के लिए जान निछावर करना पुरुष से 
अधिक सरल है। में जानता हूँ कि स्रियाँ इससे भी छोटे उद्देश्य के 
लिए जान दे सकती हैं । थोड़े ही दिनों की बात है, एक बीस बरस की 
लड़की ने जलकर अपनी जान दे दी | बात इतनी ही-सी थी कि उसके 
पति ओर दूसरे सम्बन्धी उसे पढ़ाना चाहते थे और वह पढ़ना नहीं 
चाहती थी | बस, उसने पूजा करते समय घी की बत्ती से अपनी साड़ी 
में आग लगाली ओर जरा भी आवाज किये बिना जल मरी । पास के 
कमरे में लोग थे, पर उन्हें तब पता चला जब वह काफी जल चुकी थी । 
मैं यह नहीं कहता कि-इस बहिन का यह काम स्थ॒त्य था, मेरा मतलब 
सिफ इतना ही बताने का है कि स्लरी किस आसानी से अपनी जान पर 
खेल सकती है | में कबूल करता हूँ कि कम से कम मुझमें इस तरह 
जल भरने का साहस नहीं | मगर उसका कारण शायद साहस की कमी 
नहीं, परन्तु इस प्रकार के काम के लिए अन्तःप्रेरणा का अ्रभाव है | 
-- हरिजन, १ सितम्बर, १६४० | 

२. निभयता की आवश्यकता 


[“आवश्यकता निरभयता की है । जहाँ पवित्रता है वहीं निर्भयता 
हो सकती है । हमारा मन इतना मलिन हो गया है कि हमें श्रियों 
की पवित्रता के विषय में भय रहा करता है। इससे हम संसार को 
बदनाम करते हैं। त्रियों को हम इतना अपदाथ समभते है , 
मानों, वे अपनी पवित्रता की रक्षा करने के योग्य ही नहीं हैं । 
ओर पुरुषों को हम इतना पतित मानते हैं मानों वे पर-स्त्रियों को 
केवल अपनी निलज्ज दृष्टि से ही देखा करते हैं | दोनों विचार हमारे 
लिए लज्जाजनक हैं ।??] 


आवश्यकता निर्भयता की है | जहाँ पवित्रता है वहीं निर्भयता 
हो सकती हे | हमारा मन इतना मलिन हो -गया है कि हमें स्त्रियों की 
पवित्रता के विषय में भय ही रहा करता है। इससे हम संसार को 
बदनाम करते हैं । स्त्रियों को हम इतना अपदाथ सममभतते हैं मानो, वे 
अपनी पवित्रता की रक्षा करने योग्य ही नहीं हैं। ओर पुरुषों को हम 
इतना पतित मानते हैं मानों वे पर-स्रियाँ को केवल अपनी निलंज्ज 
दृष्टि से ही देखा करते हैं। दोनों विचार हमारे लिए लज्जाजनक हैं | 
ओर यदि हम स्त्री पुरुष दोनों ऐसे ही हों तो हमें मानना होगा कि 
हम स्वराज्य के बिलकुल अयोग्य हैं ! 


यदि स्वराज्य सचमुच नजदीक आ रहा हो तो स्त्रियाँ अपनी द 


पवित्रता की रक्षा के लिए दिन पर दिन अधिकाधिक तैयार होती 
जायेगी | उनके मन से डर दूर होना चाहिए. | यह ख्याल गलत है कि 
स्त्रियाँ अपनी पवित्रता की रक्षा करने योग्य नहीं हैं। यह अनुभव के 
भी विरुद्ध है ओर स्त्री-पुरुष दोनों के लिए लज्जास्पद है। हाँ, ऐसे नर- 
पशु संसार में अवश्य हैं जो बलात्कार करते हैं। पर जिस स्त्री को 
अपनी पवित्रता का ख्याल है उसपर बलात्कार करने वाला पुरुष न 
तो आज तक पैदा ही हुआ है और न होगा ही । हाँ, यह बात सच 
प ०4०४7 ४॥/.) 4, , 

है कि प्रत्येक सत्री में इतनाः योग्य बल, इतनी -पंविंत्रता नहीं है। ओर 
इसके न होने के कारण हमीं लोग हैं | लड़कियों को आरम्भ से ही हम 
ऐसी तालीम देते हैं जिससे वे अपने सतीत्व की रक्षा करने में समथ 
नहीं होतीं। अ्रन्त में बड़ी होने पर इस शिक्षा अ्रथवा कुशिक्षा का 
इतना असर उनके दिल पर हो जाता है कि वे यही मानती हैं कि 
सत्री तो किसी भी पुरुष के हाथों में अपंग है | परन्तु यदि सत्य ओर 
पवित्रता जेसी कोई वस्तु दुनिया में हो तो मैं निःशंक होकर कहनों 
चाहता हूँ कि स्त्री में अपनी रक्षा करने की पूरी-पूरी शक्ति मौजूद है | 
जो स्त्री दुःख के समय भगवान को याद करेगी उसकी रक्षा वह अवश्य 
करेगा । जो स्त्री मरने के लिए, तैयार है उसे कोन दुष्ट एक शब्द भी 
कह सकता है। उसकी आँखों में ही इतना तेज होगा कि सामने खड़ा 
हुआ व्यभिचारी पुरुष जहाँ का तहाँ ढेर हो जायगा । 

मरने को शक्ति तो सब में है; पर सबको उसकी इच्छा नहीं होती ।: 
जंब कोई पुरुष किसी स्त्री को अपविन्न करने का प्रयत्न करता है, जब पुरुष 
पशु बनकर विषयासक्त होने लगता हे तब दोनों को आत्मघात कर लेने 
का हक है->दोनों का कतंव्य है कि ऐसा करें। जिसकी आत्मा में बलः 
होता है वह आत्महत्या आसानी के साथ कर संकता है ! ज्रीया पुरुष 
चाहे केसे ही बलवान के पंजे में क्‍यों न जा फंसे हों, अपनी जीम दबा- 
कर अथवा हाथ खुले हों तो अपना गला दबाकर प्राणु-त्याग कर सकते 
हैं ।॥ जो पुरुष अथवा स्त्री मरने के लिए. तेयार हैं वे चाहें कितना ही 
जकड़ कर बाँध दिये जाये, पेड़ से बाँध दिये जायें तो भी वे यदि हड्डियाँ 
टू जाने की परवाह न करें तो उसमें से छूट सकते हैं । बलवान दुबंल 
को क्‍यों अपने वश में कर लेता है? इसलिए कि दुबंल को अपना प्राण 
प्यारा होता है | इससे वह मर जाने के लिए आवश्यक बल नहीं दिखा 
सकता । गुड़ पर चिपया हुआ चींटा अपने पाँव को टूठने देता है पर 
हमारे बल के वश नहीं होता । बालक जब बहुत जोर लगता है तब 
माँबाप उसके हाथ को छोड देते हैं; क्योंकि यदि न छोड़े तो बच्चे-के 

हाथ हटने का डर रहता है | प्रत्येक मनुष्य में अपने किसी न किसी 
अग को तोड़ डालने की शक्ति होती है । परन्तु उससे होनेवाला-- 
प्राण जाने से होनेवाला-- दुःख सहन करने के लिए मनुष्य तैयार 
नहीं होता । ऐसी-तैयारी करना तो स्वराज्यवादी का; ग्रंस्येक स्त्री पुरुष 
का, धम है | यदि हम ऐसी शक्ति के लिए परमात्मा से रोज प्राथना 
करें तो अवश्य मिलती हैं| प्रत्येक बहिन से मेरी प्राथना है कि वह 
प्रतिदिन प्रातःकाल. उठकर: यह. निश्चय करे “ईश्वर, तू मुझे पवित्र 
बताये रख | अपनी पवित्रता के लिए. आवश्यक बल तू मुझे दे । 
ओर मुझे ऐसी शक्ति दे जिसमें मैं प्राश॒त्याग करके भी अपनी पवित्रता 
की रक्षा कर सकू | तेरे जेसा रखवाला होने पर मुझे भय किस 
बात का १? सद्भाव से की गई ऐसी प्राथना .अवश्य-प्रत्येक सत्री की 
रक्षा करेगी । 

“+हिं० न० जी०, १५-१-२२ |] 


| | 
संयम, विवाह का मूल मन्त्र 
१, विवाह का रहस्य 


हुदली में १८-४?३७ को गांधी-सेवा-संधघ के वाषिक अधिवेशन 
के अवसर पर गांधीजी ने अपनी पोती कुमारी मनु बहन गांधी तथा 
स्व० श्रो महादेव देशाई की बहिन कुमारी निमला बहिन का विवाह 
संस्कार किया था | विवाह-संस्कार के बाद उन्होंने उनको, एकान्त 
में, निम्न उपदेश किया ।--सम्पादक | 

[“कहा जाता है, इन्द्रिय-निय्रह ओर संयम गलत हैं, विषय- 
वासना की अबाघ तृप्ति और स्वच्छन्द प्रेम ही सबसे अधिक ग्राक- 
तिक वस्तु है। इससे अधिक विनाशकारी मिथ्या विश्वास और कोई 
नहीं है ।”] 

“तुम्हें यह जानना ही चाहिए कि में इन संस्कारों में उसी हृद्‌ 
तक विश्वास करता हूँ, जहाँ तक ये हमारे अन्दर कतंव्य-पालन की 
भावना जगाते हैं | जब से मैंने अपने सम्बन्ध में विचार करना शुरू 
किया, तभी से मेरी यह मनोबृत्ति है | तुमने जिन मन्त्रों का उच्चारण 
किया है ओर जिन प्रतिज्ञाओं को लिया है, वे सब-की-सब संस्कृत में 
थीं; पर तुम्हारे लिए. उन सबका अनुवाद कर दिया गया था । संस्कृत 
का हमने इसलिए. आश्रय लिया कि मैं जानता हूँ कि संस्कृत शब्दों 
में वह शक्ति है, जिसके प्रभाव के नीचे आना मनुष्य पसन्द ही करेगा । 

विवाह संस्कार के समय पति ने जो इच्छाएँ प्रकट का थीं उनमें 
एक यह भी है कि वधू अच्छे नीरोग पुत्र की जननी बने | इस कामना 
से मुझे आधात नहीं पहुँचा । इसके मानी यह नहीं है कि सन्‍्तान पैदा 

करना अनिवाय है; इसका अर्थ यह है कि यदि सन्‍्तान की आवश्यकता 
है, तो शुद्ध-भावना से विवाह करना जरूरी है। जिसे सन्‍्तान की जरू- 
रत नहीं, उसे विवाह करने की कोई आवश्यकता ही नहीं | विषय भोग 
की तृप्ति के लिये किया हुआ विवाह विवाह नहीं; वह तो व्यमिचार है । 
इसलिये आज के विवाह-संस्कारों का अर्थ यह है कि स्त्री-पुरुष दोनों 
की सन्‍्तति के लिए. स्पष्ट इच्छा हो, केवल तभी उन्हें सम्भोग की 
अनुमति मिलती है | यह सारी कल्पना पवित्र है। इसलिए इस काम 
को प्रार्थनापूवक ही करना होगा । कामोत्तेजनां और विषय-सुख की 
प्राप्ति के लिए साधारणतया स्त्री-परुष में जो प्रेमशक्ति देखने में आती 
है, उसका इस पवित्र कल्पना में नाम भी नहीं | अगर दूसरी सन्तान 
नहीं चाहिये, तो स्त्री पुरुष का ऐसा सम्मोग जीवन में केवल एक ही 
बार होगा । जो दम्पति चारित्य ओर शरीर से स्वस्थ नहीं हैं, उन्हें 
सम्भोग करने की कोई आवश्यकता नहीं, ओर अगर वे ऐसा करते हैं, 
तो वह व्यभिचार” है| अगर तुमने यह सीखा हो कि विवाह विषय- 
तृप्ति के लिये है, तो तुम्हें यह चीज भूल जानी चाहिये | यह तो वहम 
है! तुम्हारा सारा ही संस्कार पवित्र अग्नि की साज्ञी में हुआ है। 
तुम्हारे अन्दर जो भी काम-वासना हो उसे वह पवित्र अग्नि भस्म कर दे । 
मैं त॒म्हें एक मिथ्या-विश्वास से दूर रहने के लिए. कहूँगा | यह 
मिथ्या विश्वास दुनिया में आजकल जोरों से फैलता जा रहा है | कहा 
जाता है, इन्द्रिय-निग्रह और संयम गलत विधि हैं; विषय-वासना की 
ग्रबाध तृप्ति ओर स्वच्छुन्द प्रेम ही सबसे अधिक प्राकृतिक वस्तु हैं । 
इससे अधिक विनाशकारी मिथ्या विश्वास और कोई नहीं है | सम्भव 
है कि तुम आदश तक न पहुँच सको, तुम्हारा शरीर अशक्त हो; पर 
इससे आदश को नीचा न कर देना, अधम को धर्म न बना लेना | 
अपनी आ्रात्म-निबलता के छगणों में मेरा यह कहना याद रखना | इस 
पवित्र अवसर की स्मृति तुम्हें डॉवाडोल न होने दे ओरे तुम्हें इन्द्रिय- 
निग्रह की ओर ले जाय । विवाह का अथ ही इन्द्रिय-निम्रह और काम- 

वासना का दम्मन है । अगर विवाह का कोई दूसरा श्रथ है, तो 
वह स्वापण नहीं, किन्तु सन्तति-प्रांप्ति को छोड़कर किसी दूसरे प्रयो- 
जन से किया हुआ विवाह है । विवाह ने तुम्हें मेत्री और समानता के 
संवण-सूत्र से बाँध दिया है |पति को अगर “स्वामी? कहा, गया है तो 
पत्नी को स्वामिनी? | एक दूसरे के दोनों सहायक हैं; जीवन के समस्त 
काय और कतंव्य पूरे करने में वे एक-दूसरे का सहयोग करने वाले 
हैं । लड़को ! तुमसे में यह कहूँगा कि अगर: ईश्वर ने तुम्हें अच्छी 
बुद्धि ओर उज्ज्वल मावनाएँ दी हैं तो तुम अपनी पत्नियों में भी अपने 
इन सद्गुणों का प्रवेश करो । उनके ठुम सच्चे शिक्षक ओर मा्य-दशाक 
बनना, उन्हें: मदद देना ओर उन्हें मागे। दिखाना; पर कभी: उनके 
बाधक न बनना, नः उन्हें गलत रास्ते उपर ले जाना | तुम्हारे बीच 
विचार, वचन ओर कम का; पूर्ण सामझ्जस्य हो, तुम अपने हृदय की- 
बांत एक-दूसरे से न छिपाओ; ठम। एकात्म बन जाओ | 

 मिथ्याचारी या दम्मी न बना | जिस काम का कंरना हुम्हारे लिए 
असम्मव हो, उसे पूरा करने के निष्फल प्रय॑त्नों में अपना स्वास्थ्य न 
गिरा बेठना। इन्द्रिय-निग्रह से कभी किसी कां स्वास्थ्य नष्य नहीं 
होता । जिससे मनुष्य: का स्वास्थ्य नष्ट होता है, वह निग्रह नहीं किन्तु 
बाह्य अवरोध है। सच्चे आत्म-निग्रही व्यक्ति की शक्ति दिन-द्न 
बढती है, ओर शान्ति के वह अधिकाधिक समीप पहुँचता जाता है ।.. 
ग्रात्म-निग्रेह की सबसे पहली सीदी विचारों का निग्नह है। अपनी 
मयांदाओं को समझ लो, ओर जितना हो सके उतना ही करो । मैंने तो 
तुम्हारे सामने आदश रख दिया है--एक समकोण खींच दिया है । 
अपनी शक्ति के अनुसार जितना तुमसे हो सके उतना प्रयत्न इस आदश 
तक पहुँचने का करना । पर अंगर तुम असफल हो जाओ तो दुःख या 
शर्म का कोई कारण नहीं | मैंने तो सिफ यह बतलाया है कि यज्ञोपब्रीत 
संस्कार की तरह विवाह भी एक स्वापण संस्कार है, एक नया जन्म 
धारण करना है। मेंने तुमसे जो कहा है, उससे मयमीतः न होना, 

'और न कोई, दुबंलता- महसूस करना । हमेशा विचार; वर्चनः और 
कम की पूर्ण एंकता को अपना लक्ष्य बनाये रहना । विचार में जितनी 
सामथ्य है उतनी और किसी वस्तु में नहीं । कम बचन का श्रनुसरण 
करता है ओर वचन विचार का | संसार एक महान्‌ प्रबल विचार का 
ही परिणाम है ओर जहाँ विचार प्रबल और ओर पवित्र है, वहाँ 
परिणाम भी हमेशा प्रबल ओर पवित्र होगा। मैं चाहता हूँ कि तुम 
-ए.क उच्चादश का अभेद्य ककच धारण करके जाओ; ओर में विश्वास 
'दिलांता हूँ कि तुम्हें कोई भी प्रलोमन हानि नहीं पहुँचा सकेगा; कोई 
भी अपविज्ञता तुम्हांरा स्पश नहीं कर सकेगी | ०.9 
- 5 जिन विधियों को तुम्हें समझाया गया है, उन्हें याद रखना। 
मधुपक? की सींधी-सादी दिखने वाली विधि को ही ले लो । इसका 
अभिप्राय यह है कि सारा संस्कार मधु से परिएूंण है, जरूरत सिफ यह 
है कि जब बाकी सब लोग उसमें से अपना हिस्सा ले लें, तब तुम 
उसे ग्रहण करो । अर्थात्‌ त्याग से ही आनन्द मिलता है । 
लेकिन अगर सन्‍्तानोत्पत्ति की इच्छा न हो, तो क्या विवाह ही 

नहीं करना चाहिये १? एक वर ने पूछा । 

निश्चय ही नहीं | आ्रध्यात्मिक विवाहों में मेरा विश्वास नहीं है । 
कई ऐसे उदाहरण जरूर मिलते हैं कि जिनमें पुरुषों ने शारीरिक संभोग 
का कोई झ्याल न कर सिफ स्त्रियों की रक्षा करने के विचार से ही 
विवाह किये, लेकिन यह निश्चय है कि ऐसे उदाहरण विरलें ही हैं। 
पवित्र वैवाहिक जीवन में बारे के मैंने जो कुछ लिखा हे, वह संब तुम्हें 
जरूर पढ़ लेना चाहिये | मुझ पर तो, मेंने महाभारत में जो कुंछ पढ़ा 
है, दिन-पर दिन उसका ज्यादा-से-ज्यादा असर पड़ता जा रहा है उसमें 
व्यास के नियोग करने का वणन है | उसमें व्यास को सुन्दर नहीं बताया 
है; बल्कि यह तो इससे विपरीत थे, उनकी शक्ल सूरत का उसमें जो वन 
आया है, उससे मालूम पड़ता है कि देखने में वह बड़े कुरूप थे, प्रेम 
प्रदशन के लिए कोई हांवन्‍्माव भी उन्होंने नहीं बंताये; बल्कि सम्भोग 


७२ स्त्रियों की समस्याएँ 


से पहले अपने सारे शरीर पर उन्होंने घो चुपड़ लिया था । उन्होंने जो 
सम्भोग किया वह विषय-वासना की पूर्ति के लिए. नहीं बल्कि सन्तानों 
त्पत्ति के लिए किया था | सन्‍तान की इच्छा बिल्कल स्वाभाविक है 
ओर जब एक बार यह इच्छा पूण हो जाय, तो फिर सम्भोग नहीं 
करना चाहिये | 

पनु ने पहली सन्तति को धर्मज अर्थात्‌ धम-मावना से उत्पन्न बताया 
है ओर उसके बाद पैदा होने वाले को कामज अर्थात्‌ कामवृत्ति के फल- 
स्वरूप पेदा होने वाला कहा है | सार-रूप में वेषयिक सम्बन्धों का 
यही विधान है । और विधान ही ईश्वर है ओर विधान या नियम का 
पालन ही ईश्वर की आज्ञा को मानना है।? वह याद रक्‍्खो कि तीन 
बार तुमसे यह वचन लिया गया है कि किसी भी रूप में में इस विधान 
का भंग नहीं करूँगा ।? अगर मुद्ठी-भर स्त्री-पुर्ष ही हमें ऐसे मिल 
जायें, जो इस विधान से बँधने को तैयार हों तो बलवान और सच्चे 
स्त्री पुरुष की एक जाति की जाति पैदा हो जायगी । 

२, कामरोग का निवारण 

[*स्रीओर पुरुष दोनों को ही जानना चाहिए कि अपने को 
विषयेच्छा तप्त करने से रोकने के फलस्वरूप कोई रोग नहीं होता । 
इसके विपरीत थदि मन और शरीर दोनों के सहयोग से विषयेच्छा 
रोकी जाती है तो स्वास्थ्य और तेज में वृद्धि होती है ।] 

विलियम » आर० थस्टन, प्रकाश की भूमिका के अनुसार, अमेरि- 
कन सेना में मेजर थे ओर उन्होंने दस बरस तक सेना में नौकरी की । 
इतने बरसों की नोकरी में उन्होंने संसार के बहुत से देशों का, चीन का _ 
भी अनुभव कमाया । अपनी यात्राओं में उन्होंने विवाह के नियमों और 
विवाह की प्रथाओं का अध्ययन किया, जिसके फलस्वरूप उन्हें विवाह 
पर एक पुस्तक लिखने की प्रेरणा हुईं | इस पुस्तक का नाम “विवाह 
का तत्वज्ञानः है | यह पुस्तक पारसाल टिफ्फेनी प्रेस, न्‍्यूयाक से प्रका- 

शित हुई थी । इसमें बढ़े अक्नरों में ३२ पन्‍ने हैं ओर आसानी से एक 
घण्टे के भीतर पढ़े जा सकते हैं | लेखक तर्कों में नहीं उतरा है | 
उसने केवल अपने निर्णय दिये हैं, जिन्हें प्रकाशक ने सच ही आश्चय- 
जनक बताया है। अपनी भूमिका में लेखक ने दावा किया है कि 
उसके निणय युद्ध के समय व्यक्तिगत निरीक्षण, डाक्टरों से प्राप्त तथ्यों 
पर, तथा सामाजिक स्वास्थ्यरक्षक मण्डलों ओर चिकित्सालयों के 
आँकड़ों पर आश्रित हैं । उनके निर्णय निम्नलिखित हैं :-- 


के 


प्रकृति का यह उद्देश्य कभी नहीं था कि स्त्री केवल परवरिश पाने 
ओर सनन्‍्तानवती होने के अपने प्राकृतिक अ्रधिकार का उपयोग 
करने के लिए जीवन भर को एक पुरुष से बैंघ जाय औओरे प्रत्येक 
रात को अपने पति के साथ एक बिस्तर पर सोने अ्रथवा सहवास 
करने के लिए, विवश हो, चाहे वह गभवती ही क्‍यों न हो । 
वत्तमान विवाह-सम्बन्धी नियमों ओर प्रथाओं के कारण स्त्री और 
पुरुष दिन-रात एक साथ रहते हैं। इसके परिणाम-स्वरूप अमर्या- 
दित रूप से विषयभोग होता है, जिससे स्री ओर पुरुष दोनों की 
स्वाभाविक प्रवृत्तियाँ दूषित हो जाती हैं और विवाहित स्त्रियों में 
६० प्रतिशत स्त्रियाँ वेश्याओं-जेसा जीवन बिताती हैं | इस स्थिति 
के उत्पन्न होने का कारण यह दे कि विवाहिता स्त्रियों को विश्वास 
कराया गया है कि इस प्रकार की वेश्याबृत्ति नियमित होने के 
कारण उचित ओर स्वाभाविक है तथा अपने पति के प्रेम को 
बनाये रखने के लिए. यह आवश्यक है । 


इसके बाद लेखक ने इस निरंकुश विषय-भोग का क्या परिणाम 


होता है, इसका वर्णन किया है, जिसे मैं नीचे देता हूँ :-- 


के 


इससे स्त्री के ज्ञानतन्तु अतिशय निरबल हो जाते हैं, वह अ्रसमय 
वृद्ध हो जाती है; शरीर में रोग घर कर लेता है; स्वभाव चिड़चिड़ा 
आर अशान्त हो जाता है; हर समय असन्तुष्ट रहती है और उचित 
रीति से बच्चों का पालन-पोषण करने में असमथ हो जाती है । 


४ 


स्त्रियों की समस्याएं 


गरीबों में इसके फलस्वरूप बहुत से बच्चे पेदा हो जाते हैं, जिनका 
पोषण करना असम्भव हो जाता है | 

ऊचे वग के लोगों में निरंकुश विषयभोग के कारण सन्ततिं- 
नियम के कृत्रिम उपायों तथा गर्भपात का आश्रय लिया जाता है। 
यदि सन्‍्तान-नियम के नाम पर अथवा अन्य किसी नाम पर संब- 
सामान्य स्त्रियों में से अधिकांश स्त्रियों को कृत्रिम उपायों की शिक्षा 
दी जायगी तो धीरे-घी रे समूची जाति रोगी, अनी तिमयओऔर चरिज्रश्रेष्ट 
हो जायगी ओर इसका फल यह होमा कि अन्त में नष्ट हो जायगी | 
अतिशय विषय-भोग से पुरुष का पोरुष नष्ट हो जाता है, जो अच्छी 
जीविका कमाने के लिए आवश्यक है | अमेरिका में आज विधुरों 
की अपेक्षा २० लाख से अधिक विधवाएँ हैं । इनमें से अपेक्षाकृत 
बहुत कम लड़ाई के फलस्वरूप विधवा हुई हैं । द 

विवाहित अवस्था में होने वाले अतिशय विषयन्मोग के कारण 
स्री आर पुरुष, दानों, के! मन में व्यथता की एक भावना समा 
जाती है । दुनिया में आज जो दरिद्रता छाई हुई है ओर बड़े-बड़े 
नगरों में गन्दे सुहलले दिखाई पड़ते हैं इसका कारण अच्छी मज- 
दूरी न मिलना नहीं है, बल्कि विवाह के वतमान नियमों के 
परिणामनन्‍स्वरूप अत्यधिक निरंकुश विषेयभोग है । 

मनुष्यजाति के मविष्य के ध्यान से गर्भावस्‍था में विषय-भोग तो 
सबसे गधिक भयंकर है । फ़ णक 
इसके बाद लेखक ने चीन तथा हिन्दुस्तान पर आक्तेष किये हें, 


जिनमें जाने की मुझे जरूरत नहीं । इस प्रकार आधी पुस्तक खत्म हो 
जाती है | शेष आधी पुस्तक में इस स्थिति के निवारण-के उपाय 
बताये गये हैं । । 


मुख्य उपाय तो यह है कि पति ओर पत्नी सदा अलग-अलग कमरे 


में रहें श्लोर अलग-अलग बिस्तरों पर सोयें ओर सहवास उसी समय करें 
जब उन्हें विशेषतया पत्नी को, सन्‍्तान उत्पन्न करने की इच्छा हो | विवाह 

के नियमों में जो जो परिवतन प्रस्‍्ताबित किये गये हैं, उन्हें मैं नहीं दूँगा । 
सारे संसार में विवाह होने के उपरान्त यह आम रिवाज है कि स्त्री ओर 
पुरुष एक ही कमरे में ओर एक ही बिछोने पर सोते हैं । इसकी लेखक 
ने कठोर शब्दों में निन्‍्दा की है ओर में कहँगा कि ठीक ही की है-। 
इसमें सन्देह नहीं कि हमारे भीतर, चाहे पुरुष हो चाहे सत्री, इतनी वेष* 
यिकता का कारण यह अन्ध विश्वास है कि दम्पति को एक ही कमरे में 
ओर एक ही बिस्तर पर सोना चाहिए | यह अन्ध विश्वांस एक प्रकार से 
धम-द्वारा अनुमोदित हो गया है| इससे हमारी जो मनोदशा हो गई है, 
उसके भयंकर परिणाम अनुमान करना-हमारे लिए कठिन है, क्योंकि 
हम स्वयं इस अन्ध विश्वास द्वारा उत्पन्न दूषित वातावरण में रह रहे हैं। 

जैसा कि हम देख चुके हैं, लेखक कृत्रिम उपायों से सन्‍्ततिनियमन 
के विरुद्ध है । 

: लेखक ने अन्य बहुत से उंपाय भी बंतायें हैं परन्तु वे मेरे विचार 
से हमारे लिए व्यावहारिक नहीं हैं ओर फिर उनके लिए कानून कीं 
अनुमति की आवश्यकता है | पर प्रत्येक यह प्रतिज्ञा तो आज हों से 
कर सकता है कि हम रात में एक ही कमरे अ्रथवा एक ही बिस्तर पर 
नहीं सोयेंगे ओर सन्तानोत्पत्ति के उद्देश्य के अलावा ओर सभी अब> 
सरों पर विषय-भोग से दूर रहेंगे । विषय-भोग का उद्देश्य मनुष्य और 
पशु दोनों में ही प्रजनन है । 

पशु इस नियम का. अनिवाय रूप से पालन करते हैं। मनुष्य 
इस नियम का पालन स्वेच्छा पर हे और वह अपनी इच्छा का गलत 
उपयोग करता है। प्रत्येक त्ली को कृत्रिम उपायों से सनन्‍्तति-नियमन से 
कोई भी सरोकार रखने से इन्कार कर देना चाहिए | स्त्री ओर पुरुष 
दोनों को जानना चाहिए कि अपने को विषयेच्छा तृंप्त करने से रोकने के 
फलस्वरूप कोई रोग नहीं होता । इसके विपरीत यदि मन ओर शरीर 
दोनों .के सहयोग से विषयेच्छा रोकी जाती है तो स्वास्थ्य में ओर तेजी: से 
वृद्धि होती है ।लेखक का विश्वास है कि आज के संसार की अधिकांश 

बुराइयों के लिए? विंवाह के वतमान नियम जिम्मेदार हैं | पर ऊपर 
मैंने जिन दो प्रतिज्ञाओं को तजवीज की है, उन्हें लेने के लिए. लेखक 
के इस विश्वास का भागीदार बनने की आवश्यकता नहीं है । इसमें 
सन्देह नहीं कि यदि हम स्त्री ओर पुरुष के सम्बन्ध को स्वस्थ ओर 
पवित्र दृष्टि से देखें तथा अपने को आगे की पीढ़ी की नेतिक भलाई 
का सरक्षक मान लें तो आज जो बहुत-सी बुराईयाँ दिखाई पड़ती हैं, 
उनमें से अधिकांश दूर हो जायेगी । 

यज्ञ इंडिया, २७ सितम्बर १६२८ ] 


३ बिवाह-संस्था मिटा दो ! 


[ “विवाह एक ऐसी बाड़ है जो धर्म की रक्षा करती है। यदि 
यह बाड़ तोड़ दी जायगी तो घर्म का नाश हो जायगा । घम्मं का 
आधार आत्म-संयम है ओर विवाह भी आत्मसंयम के सिवाय ओर 
कुछ नहीं है |”? 

एक पत्र-लेखक ने, जिन्हें में अच्छी तरह जानता हूँ, एक प्रश्न 
उठाया है | मैं इस प्रश्न पर केवल शास्त्रीय विवाद के लिए विचार 
करूँगा । में जानता हूँ कि उन्होंने जो मत व्यक्त किया हैं वह उनका 
नहीं है । उन्होंने प्रश्न किया है-- क्या हमारी वतमानकालीन नेतिकता 
अस्वाभाविक नहीं है ? यदि वह स्वाभाविक होती तो सब जगह ओर 
सब युगों में पाई जाती, पर देखने में आता है कि प्रत्येक जाति ओर 
प्रत्येक समुदाय के अपने-अपने विवाह-सम्बन्धी विचित्र कानून होते हैं 
ओर इन कानूनों का पालन कराने में मनुष्य पशु से भी नीचे उतर जाते 
है। क्योंकि, ऐसे-ऐसे रोग, जो पशुओं तक में नहीं होते, मनुष्यों में 
साधारणतया होते हैं; बालहत्या, श्रुणहत्या, बालविवाह आदि बुराइयाँ 
उस समाज में जो विवाह को एक धार्मिक संस्कार मानता है, अभिशाप 
स्वरूप हैं | ये बुराइ्याँ पशु जगत्‌ तक में नहीं होतीं | हम जिन्हें नेतिक 

नियम मानते हैं, उनसे अनगिनती बुराइयाँ उत्पन्न हुई हैं। ओर हिन्दू 
विघवाओं की दयनीय अवस्था |! वह किस कारण है ? विवाह-सम्बन्धी 
कानूनों ने ही तो उनकी यह अवस्था की है ? तब फिर प्रकृति की गोद 
में वापस क्‍योंन लोट चला जाय ओर पशु जगत्‌ से शिक्षा क्‍यों न 
ग्रहण की जाय ९?” 

मुझे पता नहीं कि पश्चिम में स्वतन्त्र प्रेम के समर्थक उपयुक्त तर्को 
तक ही आश्रय लेते हैं ग्रथवा अधिक शक्तिशाली कारण पेश करते 
हैं, लेकिन मुझे इतना निश्चय हे कि विवाह-बन्धन को बबरतापूर्ण 
मानने की प्रवृत्ति निश्चित रूप से पश्चिमी है | 

मनुष्य ओर पशु की तुलना करना गलत है ओर इसी ठुलना के 
कारण सारे तक दूषित हो जाते हैं | कारण, मनुष्य अपनी नेतिक प्रबृ- 
त्तियों तथा नैतिक संस्थाओं के कारण पशु से श्रेष्ठ है । एक पर प्रकृति 
का जो नियम लागू होता है, वह प्रकृति के उस नियम से भिन्न है जो 
दूसरे पर लागू होता है। मनुष्य में विचारशक्ति, विवेक बुद्धि ओर 
स्वतंत्र इच्छा होती है। पशु में ये चीजें नहीं होतीं। वह स्वतंत्र बुद्धि 
के काय नहीं करता, वह पाप और पुण्य का, सत्‌ ओर अ्रसत्‌ का 
अन्तर नहीं जानता । मनुष्य स्वतंत्र बुद्धि होने के कारण इन चीजों का 
अन्तर जानता है ओर जब वह अपनी उत्तम प्रकृति का अनुकरण 
करता है तो पशु से अधिक श्रेष्ठ साबित होता है, पर जब वह अपनी 
निम्न प्रकृति का अनुकरण करता है तो पशु से भी नीचे चला जाता 
है | प्रथ्वी पर सबसे अधिक असभ्य मानी जाने वाली जातियाँ तक 
अपनी विषरयेच्छा पर कुछु-न-कुछ प्रतिबन्ध रखती हैं | यदि यह कहा 
जाय कि प्रतिबन्ध स्वयं अपने में बबरतापूर्ण है तो फिर सभी प्रतिबन्धों 
से मुक्ति ही मनुष्यों का सवमान्य नियम होना चाहिए | यदि सभी 
मनुष्य इस नियम-विहीन नियम के अनुसार आचरण करने लगें तो 
चोबीस घंटे के भीतर पूर्ण विज्ञव फैल जायगा । चूँकि मनुष्य में प्रकृत्या 
पशु की अपेक्षा अधिक वासना होती है, इसलिए जिस घड़ी सभी 

प्रतिबन्ध हटा लिये जायंगे, उसी समय निरंकुश बासना का ज्वालामुखी 
फूट कर सारी प्र॒थ्वी को ढक लेगा और सारी मनुष्य जाति का नाश 
कर देगा | मनुष्य पशु से श्रेष्ठ इसी बात में है, कि आत्म-संयम ओर 
आत्म-त्याग में समर्थ है, जब कि पशु सवंथा असमर्थ है । 

वतंमान समय में वे कुछ रोग, जो स्ंसाधारण में प्रचलित हो रहे 
हैं, विवाह के नियमों का उल्लंघन करने के फल स्वरूप हैं | में एक भी 
ऐसा उदाहरण जानना चाहूँगा, जहाँ विवाह-बन्धन के संयम का पालन 
करने वाला कोई व्यक्ति उन रोगों का शिकार हुआ हो, जिनकी ओर 
पत्र-लेखक ने इशारा किया है | बाल-हत्या, बाल-विवाह तथा इसी 
प्रकार की अन्य बुराइयाँ भी विवाह के नियमों का उल्लंघन करने के 
ही फल हें । क्‍योंकि नियम तो यह कहता हे कि रूत्री व पुरुष, दोनों में 
से कोई, उसी समय विवाह का विचार करेंगे जब बे सयाने हो जायेंगे, 
स्वस्थ होंगे, आत्म-संयम का पालन कर सकेंगे ओर सनन्‍्तान की इच्छा 
करते होंगे । जो इस नियम का हृढता से पालन करते हैं तथा विवाह 
संस्कार को एक धार्मिक संस्कार मानते हैं, उन्हें कभी दुखी होने तथा 
क्लेश करने का अवसर नहीं मिलता | जहाँ: विवाह एक धार्मिक 
संस्कार माना जाता है तहाँ दो शरीर का नहीं बल्कि दो आत्माओं 
का गठबन्धन होता है जो दोनों में से किसी एक की मृत्यु हो जाने पर 
भी भंग नहीं होता | जहाँ आत्माओं का सच्चा मिलन होता हे वहाँ 
विधवा अधवा विधुर का पुनः विवाह कल्पनातीतव, अनुचित ओर 
गलत होता है | पर जिन विवाहों में विवाह के वास्तविक नियमों का 
पालन नहीं होता, उन्हें विवाह के नाम से पुकारना ही न चाहिए । 
यदि आज बहुत थोड़े सच्चे विवाह होते हैं तो इसका दोष विवाह- 
संस्था पर नहीं, बल्कि उसके प्रचलित स्वरूप पर है, जिसमें सुधार 
किया जाना चाहिए । 

प>-लेखक ने यह मत उपस्थित किया है कि विवाह कोई नेतिक 
अथवा धार्मिक बन्धन नहीं है, बल्कि एक प्रथा है ओर ऐसी प्रथा है जो 

धर्म ओर नैतिकता के विरुद्ध है और इसलिए उसे मिटा देना ही उचित- 
है। में कहूँगा कि विवाह एक ऐसी बाड़ है जो धर्म की रक्षा करती है | 
यदि यह बाड़ तोड़ दी ज्ञायगी तो घर का नाश हो जायगा । धर्म का 
आधार आत्म संयम हे ओर विवाह भी आत्म-संयम के सिवाय ओर 
कुछ नहीं है । जिस व्यक्ति में आत्म-संयम नहीं है उसे आत्मदर्शन की 
आशा! नहीं करनी चाहिए। मैं स्वीकार करता हूँ कि एक अनीश्वर- 
वादी अथवा पदार्थवादी के निकट आत्मसंयम की आवश्यकता सिद्ध 
करना कठिन है | पर जो यह समभता है कि शरीर तो नाशवान्‌ है, 
पर आत्मा अमर है, वह बिना बतलाये अपने संस्कार से जानता है कि 
आत्म-निग्रह ओर आत्म-संयम के बिना आत्म-दशन असम्भव है। 
शरीर को वासना की क्रीड़ा-भूमि भी बंना सकते हैं ओर आत्म-दर्शन 
का मन्दिर भी | यदि उसे आत्मन्दशन का मन्दिर बनाना है तो फिर 
वहाँ उच्छुछ्नलता को स्थान नहीं हो सकता | आत्मा प्रतिन्षण शरीर 
पर अंकुश रखेगी | 
जहाँ विवाह-बन्धन शिंथिल है, जहाँ आत्मसंयम के नियमों का 
पालन-नहीं होता, वहाँ स्त्री लड़ाई-फगड़े को जड़ बन जायगी | यदि 
नुष्य पशुओं की भाँति ही निरंकुश होते तो सीधे विनाश का मार्ग 
ग्रहण कर लेते । 
मेरा हृठद विश्वास है कि पत्न-क्ेखक ने जिन-जिन बुराइयों की 
शिकायत की है वे सभी विवाह-संस्था मिटाकर नहीं बल्कि विवाह के 
नियमों को हृदयंगम करके तथा उनका पालन करके दूर की जा 
सकती हैं । 
में यह बात स्वीकार करता हूँ कि कुछ जातियों में निकट के सम्ब- 
न्थियों में विवाह की अनुमति है पर अन्य जातियों में निषिद्ध हे | कुछ 
जातियों में बहुबिवाह का निषेध है, पर अन्य जातियों में उसकी अनुमति 
है | किसी के मन में यह इच्छा उठ सकती है कि सभी जातियों में 
एक से नेतिक नियम होते तो अच्छा था, पर नेतिक नियमों की विभि- 

न्नता से यह सूचित नहीं होता कि सभी अकुश हटा दिये जाँय । जेसे- 
जेसे हमारे अनुभव-ज्ञान में वृद्धि होती जायगी, हमारी नैतिकता में भी 
एकरूपता आती जायगी । आज भी संसार का नैतिक विचार एक- 
विवाह ( १॥0708279 ) को सर्वोच्च आदर्श मानता है, ओर कोई 
भी घर्म बहुविवाह को कत्तव्य नहीं बताता | काल और स्थान के 
अनुसार छूट मिल गई है, पर आदश वही है | 

विधवाओं के पुनविवाह के सम्बन्ध में अपने विचार दुहराने की 
आवश्यकता मुझे नहीं है, क्योंकि मैं कुमारी विधवाओं का पुनविवाह 
केवल वाञ्छुनीय ही नहीं समझता, बल्कि इस प्रकार की विधवा 
लड़कियों के सभी माता-पिताओं का कत्तंव्य मानता हूँ। 

--थंग इंडिया, रे जून, १६२६] 
२ विचार-दोष 
- एक सज्जन लिखते हैं :-- 

[“आपने विवाह संस्था मिटा दो !! शीषंक एक लेख में एक जगह 
लिखा है; जहाँ विवाह एक धार्मिक संस्कार माना जाता है वहाँ दो 
शरीरों का नहीं बल्कि दो आत्माओं का गठबन्धन होता है जो दोनों में 
से किसी एक की मृत्यु हो जाने पर भी भज्ग नहीं होता | जहाँ आत्माओं 
का सच्चा मिलन होता है वहाँ विधवा अथवा विधुर का पुनविवाह 
कल्पनातीत, अनुचित और गलत होता है ।? 

“उसी लेख में एक दूसरी जगह आपने लिखा है; 'मैं कुमारी विध- 
वाओं का पुनविवाह केवल वांछुनीय ही नहीं समझता बल्कि इस प्रकार 
की विधवा लड़कियों के सभी माता-पिताओं का कत्तंव्य मानता हूँ ।” 

“आप इन मतों में संगति केसे बिठाते हैं ?? | 

मुझे इन दो मतों में संगति बिंठाने में कोई कठिनाई नहीं मालूम 
पड़ती | अगर कोई अज्ञानी अथवा निदय माता-पिता अपनी नन्‍हीं 
बालिका को, उसके हिताहित का विचार न करके, उसकी इच्छा ओर 


संयम, विवाह का मूल मन्त्र हे. 


सम्मति के बिना, किसी को सोंप दें तो इस तरह का सम्बन्ध विवाह 
सम्बन्ध नहीं कहलायेगा । यह सम्बन्ध धामिक तो किसी प्रकार नहीं 
है ओर इसलिए इस प्रकार की बाला का पुन्विवाह कत्तंव्य हो जाता 
है। सच पूछा जाय तो ऐसे विवाहों का पुनर्विवाह” नाम देना गलत 
है । सच्चे मानी में तो कुमारी लड़की का कभी विवाह ही नहीं हुआ 
था ओर इसलिए उसके नामधारी पति की मृत्यु पर यह बिल्कुल स्वा- 
भाविक होगा । यह एक धमं होगा कि उसके माता-पिता उसके लिए 
एक योग्य जीवन-साथी दूँढ दें । 

“यंग इंडिया, २६ सितम्बर, १६२६ ] 


[८ ]] 
वैवाहिक प्रतिबन्धों का मम 


१, धर्म-सकट 
[ “विवाह-सम्बन्धी प्रतिबन्ध रूढ़ियों से बने हैं | यह देखने में 
नहीं आता कि ये ग्रतिबन्ध किसी धार्मिक या तालिक नियणुय से बन 
हों | लेकिन नवयुवक वर्ग को यह भी नहीं चाहिये कि वह समाज के 
सब प्रतिबन्धों को छिन्न-सिन्न करके फेंक दे |?” ] 


एक सजन लिखते हैं :-- 


| “करीब ढाई साल हुआ, हमारे शहर में एक घटना हो गई थी, जो 
इस प्रकार है--एक वैश्य ग्रहस्थ की १६ बरस की एक कुमारी कन्या 
थी | इस लड़की का मामा, जिसकी उम्र लगभग २१ व की थी, 
स्थानीय कालेज में पढ़ता था | यह तो मालूम नहीं कि कब से इन दोनों 
मामा-भांजी में प्रेम था, पर जब बात खुल गई तो इन दोनों ने 
आत्महत्या कर ली । लड़की तो फोरन जहर खाने के बाद मर गई, 
पर लड़का दो रोज बाद अस्पताल में मरा। लड़की को गर्भ भी था | इस 
बात की शुरू-शुरू में तो खूब चर्चा चली, यहाँ तक कि अभागे माँ-बाप 
को शहर में रहना भारी हो गया । पर वक्त के साथ-साथ यह बात भी 
दब गई ओर लोग भूलने लगे। कभी-कभी जब ऐसी मिलती जुलती 
बात सुनने में आती है तब पुरानी बातों की भी चर्चा होती है और 
वाकया भी दुहरा दिया जाता है | पर उस जमाने में, जब करीब-करीब 
सभी लड़की को ओर लड़के को भी बुरा-मला कह रहे थे, मैंने यह राय 
प्रकट की थो, कि ऐसी हालत में समाज को विवाह कर लेने की इजा- 
जत दे देनी चाहिए | आपकी इस पर क्‍या राय है १?” ] 

मैंने स्थान का और लेखक का नाम नहीं दिया है, क्योंकि लेखक 
नहीं चाहते कि उनका अश्रथवा उनके शहर का नाम प्रकाशित किया 
जाय । तो भी इस प्रश्न पर खुली चर्चा आवश्यक है । मेरी तो यह राय 
है कि ऐसे सम्बन्ध जिस समाज में त्याज्य माने जाते हैं, वहाँ विवाह 
का रूप वे एकाएक नहीं ले सकते | लेकिन किसी की स्वतन्त्रता पर 
समाज या सम्बन्धी आक्रमण क्‍यों करें ? ये मामा और भांजी सयानी 
उम्र के थे, अपना हित-अहित समभ सकते थे। उन्हें पति-पत्नी के 
सम्बन्ध से रोकने का किसी को हक नहीं था । समाज भले ही इस 
सम्बन्ध को अस्वीकार करता, पर उन्हें आत्महत्या करने तक जाने 
देना तो बहुत बड़ा अत्याचार था । 
.. उक्त प्रकार के सम्बन्ध का प्रतिब्रन्ध सवमान्य नहीं है। ईसा 
मुसलमान, पारसी इत्यादि कोमों में ऐसे सम्बन्ध त्याज्य नहीं माने जाते 
हैं--हिन्दुओं में भी प्रत्येक बण में त्याज्य नहीं हैं | उसी बरण में भिन्न- 
भिन्न प्रान्त में भिन्न-भिन्न प्रथा है। दक्षिण में उच्च माने जाने वाले 
ब्राह्मणों में ऐसे सम्बन्ध त्याज्य नहीं, बल्कि ख्व॒त्य भी माने जाते हैं । 
मतलब यह है कि ऐसे विवाह-सम्बन्धी प्रतिबन्ध रूटियों से बने हैं | यह 
देखने में नहीं आता कि ये प्रतिबन्ध किसी धामिक या तात्विक निर्णय 
से बने हों लेकिन नवयुवक वरग को यह भी नहीं चाहिये कि वह समाज 
के सब प्रतिबन्धों को छिन्न-भिन्न करके फेंक दे | इसलिए मेरा यह 
ग्भिप्राय है कि किसी समाज में रूढि का त्याग करवाने के लिए लोक- 
मत तैयार कराने की आवश्यकता है | इस बीच व्यक्तियों को घेय रखना 
चाहिये | घधेय न रख सके तो बहिष्कारादि को सहन करना चाहिये । 

दूसरी ओर, समाज का यह कत्तव्य है कि जो लोग समाज बन्धन 
तोड़ें, उनके साथ निदयता का बताव न किया जाय, बहिष्कारादि भी 
अहिंसक होने चाहिए. | उक्त आत्महत्याओं का दोष जिस समाज में वे 
हुईं, उस पर अवश्य है, ऐसा ऊपर के पत्र से सिद्ध होता है । 
--हरिजन-सेवक, १ मई, १६३७ ] 


जा .. स्त्रियों की समस्याएँ 
२. विवाह की मर्यादा 


[ “अ्यवहार में यह नियम उचित होगा कि समाज में वैवाहिक 
सम्बन्धों के विषय में जो प्रतिबन्ध प्रचलित हों, वे मान्य माने जायें ।? ] 


श्री हरिभाऊ उपाध्याय लिखते हैं :--- 


[ “हरिजन सेवक के इसी अझ्छ में 'धमं-संकट” नामक आपका लेख 
पढ़ा | उसमें आपने लिखा है कि उक्त प्रकार के (अ्रथांत्‌ मामा-भाज्ञी 
के सम्बन्ध-जेसे) संबंध का प्रतिबन्ध सवमान्य नहीं है । ....ऐसे प्रति- 
बन्ध रूदियों से बने हैं । यह देखने में नहीं आता कि वे प्रतिबन्ध किसी 
धार्मिक या तात्बिक निर्णय से बने हैं।' मेरा अनुमान यह है कि वे 
प्रतिबन्ध शायद सनन्‍्तानोत्पत्ति की दृष्टि से लंगाये गये हैं। इस शास्त्र के 
जाता ऐसा मानते हैं कि विजातीय तत्वों के मिश्रण से सन्‍्तति अच्छी 
होती है | इसलिए सगोत्र ओर सपिण्ड कन्याश्रों का पाणिग्रहण नहीं 
किया जाता । यदि यह माना जाय कि यह केवल रूदढ़ि है, तो फिर सगी 
ओर चचेरी बहिनों के सम्बन्ध पर भी कैसे आपत्ति उठाई जा सकती 
है ? यदि विवाह का हेतु सन्तानोत्पत्ति ही है और सन्तानोत्यादन के ही 
लिए दम्पति का संयोग करना योग्य है, तो फिर वर-कन्या के चुनाव के 
आऑपचित्य की कसोटी सुप्रजनन की क्षमता ही होनी चाहिये। क्‍या ओर 
कसोटियाँ गोण समझी जायें ? यदि हाँ, तो किस क्रम से ? यह प्रश्न 
सहज उठता है । मेरी राय में वह इस प्रकार होना चाहिये-- 

(१) पारस्परिक आकर्षण ओरे प्रेम । 

(२) सुप्रजनन की क्षमता | 

(३) कोटुम्बिक और व्यावहारिक सुविधा । 

(४) समाज और देश की सेवा । 

(५) अध्यांत्मिक उन्नति । 

गअपका इस सम्बन्ध में क्या मत है । 

“हिन्दूशास्त्र में पुन्नोत्पत्ति पर जोर दिया गया है।सधवाओं +ी 

आशीवांद दिया जाता है, शअ्रष्टपुत्रा सोंभाग्यवती भव ।? श्राप जो यह 
प्रतिपादन करते हैँ कि दम्पति सन्‍्तान के लिए संयोग करें तो इसका 
क्या यही अर्थ है कि सिफे एक ही सन्‍्तान उत्पन्न करें, फिर वह लड़का 
हो या लड़की ? वंशवद्धन की इच्छा के साथ ही पुत्र से नाम चलता 
है? यह इच्छा भो जुड़ी हुई मालूम होती हे | केवल लड़की से इस 
इच्छा का समाधान कैसे हों सकता है ! बल्कि अभी तक समाज में 
लड़की के जन्म का उतना स्वागत नहीं होता, जितना लड़ के के जन्म 
का होता है । इसलिए यदि इन इच्छाओं को सामाजिक माना जाय 
तो फिर एक लड़का और एक लड़की--इस तरह दो सन्तति पैदा 
करने की छुट देना क्या अनुचित होगा 

“केवल्ल सन्तानोत्पादन के लिए सयोग करने वाले दम्पति ब्रह्मचारी- 
वत्‌ समभे जाने चाहिएँ, यह ठीक है | यह भी सही है कि संयत जीवन 
में एक ही बार के संयोग से गर्भ रह जाता है । पहली बात की पुष्टि में 
एक कथा प्रचलित है । वशिष्ट की कुटिया के सामने एक नदी बहती 
थी । दूसरे किनारे विश्वामित्र तप करते थे । वशिष्ठ ग्रहस्थ थे। जब 
भोजन पक जाता, तो पहले अरुन्धती थाल परोस कर विश्वामित्र को 
खिलाने जाती, वाद को वशिष्ट के घर पर सब लोग भोजन करते । यह 
नित्यक्रम था | एक रोज बारिश हुई; नदी में बाद आ गई । अ्रसनन्‍्धतो 
उस पार न जा सकी | उसने वशिष्ठ से इसका उपाय पूछा तो उन्होंने 
कहा-- जाओ, नदी से कहना, में सदानिराहारी विश्वामित्र को भोजन 
देने जा रही हूँ, मुके रास्ता दे दो |! अरुन्धती ने इसी प्रकार नदी से 
कहा और नदी ने रास्ता दे दिया। तब अरुन्धती के मन में बडा आश्चर्य 
हुआ कि विश्वामित्र रोज तो खाना खाते हैं, फिर निराहारी कैसे हुए ! 
जब विश्वामित्र खाना खा चुके, तब अरुंधती ने उनसे पूछा- मैं वापिस 
कैसे जाऊँ, नदी में तो बाद है ?? विश्वामित्र ने उलट कर पूछा--'तो 
आई केसे ?? अरुंधती ने उत्तर में वशिष्ठ का पूर्वोक्त नुस्खा बतलाया । तब 
विश्वामित्र ने कह्दा-- श्रच्छा, ठुम नदी से कहना, सदात्रह्मचारी वशिष्ठ के 

यहाँ लोट रही हूँ, नदी मुझे रास्ता दे दो ।! अरुन्धती ने ऐसा ही किया 
ओर उसे रास्ता मिल गया । अब तो उसके अचरज का ठिकाना न रहा | 
वशिष्ठ के सो पुत्रों की तो वह स्वयं ही माता थी । उसने वशिष्ठ से इसका 
रहस्य पूछा कि विश्वामित्र को सदानिराहारी और आपको सदाब्रह्मचारी 
कसे मानू ? वशिष्ठ ने बताया--'जो केवल शरीर-रक्षण के लिए ही 
ईश्वरापंण बुद्धि से भोजन करता है वह नित्य भोजन करते हुए भी 
निराहारी ही है, ओर जो केवल स्वधम-पालन के लिए अ्रनासक्ति-पूर्वक 
सन्तानोत्यादन करता है, वह सम्भोग करते हुए भी ब्रह्मचारी ही है ।? 


“परन्तु इसमें ओर मेरी समझ में तो शायद हिन्दूशास्त्र में भी 
केवल एक सनन्‍्तति--फिर वह कन्या हो या पुत्र--का विधान नहीं है । 
अतएव यदि आपको एक पुत्र ओर एक पुत्री का नियम मान्य हो, तो 
में समझता हूँ, बहुतेरे दम्पतियों को समाधान हो जाना चाहिये | 
अन्यथा मुझे तो ऐसा लगता है कि बिना विवाह किये एक बार ब्रह्म- 
. चारी रह जाना शक्य हो सकता है, परन्तु विवाह करने पर केवल 
सनन्‍्तानोत्यादन के लिए ओर फिर भी प्रथ्म सन्‍्तति के ही लिए सम्भोग 
करके फिर आजन्म संयम से रहना उससे कहीं कठिन है। मेरा तो 
ऐसा मत बनता जा रहा है कि काम? मनुष्य में स्वाभाविक प्रेरणा 
है; उसमें संयम सुसंस्कार का सूचक है | 'सन्तति के लिए सम्भोग? का 
नियम बना देने से सुसंस्कार-संयम या धर्म की तरफ मनुष्य की गति 
होती है इसलिए वह वांछुनीय है। सन्‍्तानोत्पति के ही लिए. सम्भोग 
करने वाले संयमी का आदर करू गा, कामेच्छा की. तृप्ति करने वाले 
को भोगी कहूँगा, पर उसे पतित नहीं मानना चाहता, न ऐसा वाता- 
वरण ही पैदा करना ठीक होगा कि पतित समझ कर लोग उसका. 
तिरस्कार करें | इस विचार में मेरी कहीं गलती होती हो तो बतावें |? 


मुझे पता नहीं है कि विवाह-सम्बन्धों पर जो प्रतिबन्ध लगाये गये 
हैं उनका वैज्ञानिक आधार क्या है पर इतना तो मुमे स्पष्ट है कि जो. 

सामाजिक रूद़ि सदाचार तथा आत्मशंंयम का पालन करने में सहायता 
पहुँंचाती है, उसे नेतिक नियम मान लेना चाहिए। सनन्‍्तान-हित की 
दृष्टि से अगर भाई-बहिन के सम्बन्ध का प्रतित्रन्ध योग्य है, तो चचेरी 
बहिन इत्यादि पर भी प्रतिबन्ध होना चाहिये | इसलिए व्यवहार में 
यह नियम उचित होगा कि समाज में वैवाहिक सम्बन्धों पर जो प्रति- 
बन्ध प्रचलित हो, वे मान्य माने जायें।. 

आ।दश विवाह के लिए हरिमाऊजी ने जो पाँच शर्तें रखी हैं, वे 
साधारणतया मुझे मान्य हैं।पर मैं उनके क्रम में परिवर्तन करना 
चाहूंगा | पारस्परिक आकर्षण ओर प्रेम को अन्तिम स्थान देनां 
चाहिए. । अ्रगर उसे प्रथम स्थान दिया जाय, तो दूसरी शर्त उसके 
आश्रय में जाने से निरथक बन सकती हैं, इसलिए उक्त क्रम में 
आध्यात्मिक उन्नति को प्रथम स्थान देना चाहिए. | समाज ओर देश- 
सेवा को दूसरा स्थान दिया जाय | कोठुम्बिक ओर व्यावहारिक सुविधा: 
को तीसरा । पारस्परिक आकर्षण और प्रेम को. चौथा | इसका अ्रथ 
यह हुआ कि जिस जगह इन प्रथम तीन शर्तों का अ्रभाव हो, वहाँ 
पारस्परिक प्रेम को स्थान नहीं मिल सकता | अ्रगर प्रेम को प्रथम स्थान 
दिया जाय, तो वह सर्वोपरि बनकर दूसरों को अवगणना कर सकता 
है ओर करता है, ऐसा आजकल के व्यवहार में देखने आता है । प्राचीन 
आर अरवाचीन कहानियों में भी यह पाया जाता है । इसलिए, यह कहना 
होगा कि उपयु क्त तीन शर्तों का पालन होते हुए भी जहाँ पारस्परिक 
आकपषण नहीं है, वहाँ विवाह त्यत्ज्य है | सुप्रजनन की क्षमता को शत न 
माना जाय, क्योंकि यही एक वस्तु विवाह का कारण है, विवाह की शत नहीं | 

हिन्दूशास््र में पुत्नोत्त्ति पर अवश्य जोर दिया गया है। यह उस 
काल के लिए ठीक था, जब समाज में शख्त्रयुद्ध को अनिवाय स्थान 
मिला हुआ था, ओर पुरुषबग की बड़ी आवश्यकता थी | उसी कारण 
एक से अधिक पत्नियों की भी इजाजत थी ओर अधिक पुत्रों से अधिक 
बल माना जाता था । धामिक दृष्टि से देखें, तो एक ही सन्‍्तति 'घर्मजः 


प्स्प् स्त्रियों की समस्याएँ 


या 'धमजा? हैं। मैं पुत्र और पुत्री के बीच भेद नहीं करता हूँ; दोनों 
एक समान स्वागत के योग्य हैं । 

वशिष्ठ और विश्वामित्र का दृष्टान्त साररूप में अच्छा है । उसे 
शब्दशः सत्य अथवा शकय मानने की आवश्यकता नहीं ! उससे इतना 
ही सार निकालना काफी है कि सन्तानोत्पत्ति के ही श्रथ किया हुआ 
संयोग ब्रह्मचय का विरोधी नहीं है । कामाग्नि की तृप्ति के लिए किया 
हुआ संयोग त्याज्य है | उसे निन्य मानने की आवश्यकता नहीं | 
असंख्य स्री पुरुषों का मिलन भोग के ही कारण होता है ओर होता 
रहेगा । इस प्रकार उससे जो दुष्परिणाम होते रहते हैं उन्हें भी मोगना 
पड़ेगा | जो मनुष्य अपने जीवन को धार्मिक बनाना चाहते हैं, जो 
जीवमात्र की सेवा को आदश समभककर संसार-यात्रा समाप्त करना 
चाहते हैं, उन्हीं के लिए. पूर्ण ब्रह्मचर्य अथवा विवाह्वित ब्रह्मचय को 
आदर्श है| इस प्रकार के जीवन के लिए वह आदश आवश्यक भी है। 
--हरिजन सेवक, १५४ महे, १६५७ | 

[ आज भी लाखों हिन्द्‌ ललनाएँ अपनी ग्ृहस्थी की रानी 
बनकर पूरा सन्‍्तोष और सुख का जीवन बिताती हैं । वे अपने पतियों 
पर इतना ग्रभुत्त रखती हैं कि कोई भी साधारण खत्री उनसे ईष्यां कर 
सकती है | यह प्रभुत्व उन्हें ग्रेम के कारण ग्राप्त होता है...हमारी 
अनेक ओर-ओर बुराइयों के समान ही बेबसी की भावना भी एक 
काल्पनिक बुराई है | दृषित कल्पना के कारण शोक॑ ओर दुःख का 
जो साम्राज्य समाज में फेला हुआ है वह थोड़े से मोलिक विचार 
आर नया दृष्टिकोण पाते ही नष्ट हो जायगा [”] 


नीचे एक भाई के लम्बेपत्र का सारांश दे रहा हूँ, जिसमें उन्होंने 
अपनी विवाहिता बहिन के दुःखों का ब्णन किया है;-- 


[“थोड़े समय पहलें मेरी बहिन का ब्याह एक एसे व्यक्ति के साथ 
हो गया जिसके चरित्र से हम॑ अ्रनजानं थे | वह ब्यक्ति बाद में इतना 
लम्पट और विषयी साबित हुआ कि अनन्त व्यमिचार और विषय-भोग 
करते हुए भी उसकी वासना तृप्त नहीं होती । मेरी अभागिनी बंहिन को 
ब्याह के बाद शीघ्र ही पता चला कि उसके स्वामी? दिन-दिन निबल 
होते जा रहे हैं | उसने उन्हें समझाया । लेकिन वह उसकी इस उद्धतता 
को सह न सके ओर उसे 'संबंक सिखाने? की गंरज से उसके सामने ही 
व्यभिचोर करने लंगें | वह उसे बेंतों से मारते, खड़ी रखंते, आधी 
टाँगते ओर भूखों मरने को विवश करते हैं। एक बार अपने स्वामी” 


६.० ल्लियों की समस्याएँ 


की व्यभिचार-लीला को प्रत्यक्ष देखने के लिए. बहिन एक खम्मे से 
बाँध दी गई जिससे वह भाग न सके । मेरी बहिन का हृदय द्क-दुक 
गया है | उसकी निराशा की हृद नहीं। उसके सन्‍्ताप को देख कर 
हमारा हृदय जल उठता है। लेकिन हम लाचार हैं। कृपाकर बत- 
लाइए, हम या हमारी बहिन क्‍या करें? हिन्दू धमकी लजाजनक 
अवस्था का यह एक चित्र है>उस हिन्दू धम का, जिसमें स्त्रियों को 
सवथा पुरुषों की दया पर निभर रहना पड़ता है, जिसमें स्त्रियों को 
कोई अधिकार प्राप्त है और न रियायतें ही । अगर पुरुष निदंय और 
हृदयहीन है तो बेचारी स्री का इस दुनिया में कहीं कोई सहारा नहीं । 
पुरुष अपने में चाहे जितना व्यमिचार, चाहे जितने विवाह करे, कोई 
उसकी ओर अंगुली उठानेवाला नहीं । लेकिन स्री जहाँ एक बार 
ब्याही गई कि उसे सवंथा अपने स्वामी की दया का पात्र बनकर रहना 
पड़ता है | एक-दो नहीं, हजारों बहिनें इस श्रन्याय का शिकार बनकर 
रात-दिन आत्त स्वर से रोती-कलपती रहती हैं | जब तक हिन्दू घम से 
इस ओर एसी ही अन्य बुराइयाँ का नाश नहीं होता, उन्नति की क्‍या 
ग्राशा की जा सकती है १?” 


पत्र-लेखक एक सुशिक्षित व्यक्ति हैं| उन्होंने अपने लम्बे पत्र में 
अपनी बहिन के दुशखों का रोमांचकारी चित्र. खींचा है; इस सारांश में 
वे सारी बातें नहीं आ सकीं । पत्र-लेखक ने अपना पूरा नाम और पता 
भी भेजा है । उन्होंने हिन्दूधम की जो निन्‍दा की है, वह असीम दुःख 
की वेदना का परिणाम होने से क्षम्य भले ही हों, किन्तु उनका यह सबे- 
व्यापी कथन एक उदाहरण के आधार पर खड़ा किया गया है, अतः 
अतिरंजित है । आज भी लाखों हिन्दू ललनाएँ अपनी ग्रहस्थी की रानी 
बनकर पूर्ण सन्‍्तोष ओर सुख का जीवन बिताती हैं | वे अपने पतियों 
पर इतना प्रभुत्व रखती हैं कि कोई भी साधारण स्त्री उनसे ईष्यां कर 
सकती है । यह प्रभुत्व उन्हें प्रेम के कारण प्रास होता है । पत्र-लेखक ने 

निदंयता का जो उदाहरण उपस्थित किया है वह हिन्दूधर्म की बुराई 
का चिह्न नहीं; बल्कि मनष्य-स्वभाव में निहित उस बुराई का नमूना है 
जो किसी एक ही जाति या धर्म के मनष्यों में नहीं पाई जाती; वरन्‌ सब 
जातियों और सब धर्मों के मनष्यों में मिलती है । क्रर पति के खिलाफ 
तलाक दे देने की प्रथा से भी उन स्त्रियों की रक्षा नहीं हुई है, जो न 
तो अपना अधिकार जताना जानती हैं ओर न जताना चाहती हैं | अत- 
एव सुधारकों को चाहिये कि वे ओर नहीं तो सिफ सुधारों के खातिर ही 
अतिरजञ्ना या अतिशयोक्ति से काम लेने से बाज़ आये । 

फिर भी इस पत्र में जिस घटना. का उल्लेख किया गया है वैसी 
घटनाएँ हिन्दू समाज के लिए. सवथा असाधारण नहीं हैं | हिन्दू संस्कृति 
ने स्री को पति की अत्यधिक गुलाम बनाकर ओर उसे पति के सवंथा 
अधीन रखकर बड़ी भारी भूल की हे । इसके कारण पति कभी-कभी अपने 
श्रधिकार का दुरुपयोग करते हैं ओर पशुवत्‌ व्ववह्ार करने पर उतारू हो 
जाते हैं । इस तरह के अत्याचार का उपाय कानून का आश्रय लेने में 
नहीं बल्कि विवाहिता स्त्रियों को सच्चे अर्थ में सुशिक्षित बनाने ओर 
पतियों के अ्मानुषी अत्याचार के विरुद्ध लोकमत जाग्रत करने में हैं । प्रस्तुत 
मामले में जिस उपाय से काम लेना चाहिए वह अत्यन्त सरल है । इस 
संकटग्रस्त बहिन के दुःख को देखकर रोने या अपनी. बेबसी का अनुभव 
करने के बजाय उसके भाई ओर दूसरे रिश्तेदारों को चाहिए. कि वे उसकी 
रक्षा करें, उसे यह सममभायें, सिखायें ओर विश्वास दिलायें कि एक 
पापी-दुराचारी--पति की खुशामद करना या उसकी संगति की आशा 
रखना उसका कतंव्य नहीं है | यह तो स्पष्ट है कि उसका पति उसकी 
ज़रा भी चिन्ता नहीं करता, तनिक भी पर्वा नहीं रखता | अतएव कानूनी 
बन्धन को तोड़े बिना ही वह अपने पति से अलग रह सकती है ओर 
अपने आप यह अनुभव कर सकती है कि उसका ब्याह कभी हुआ ही _ 
नहीं | अ्रवश्य ही एक हिन्दू पत्नी के लिए, जो तलाक नहीं दे सकती 
इस सम्बन्ध में कानून की रूसे भी दो माग खुले हैं; एक मारपीट करने 

के कारण पति को सजा दिलाने और दूसरा उससे जीविका के लिए 
आजीवन सहायता पाने का | लेकिन अनुभव से मुझे पता चला हैं कि 
सबंदा नहीं तो बहुधा अवश्य ही ये उपाय निरथंक से भी बुरे सिद्ध हुए 
हैं । इनके कारण किसी भी सती ज्ली को कभी सुख नहीं मिला, उल्टे 
पति का सुधार असम्भव नहीं तो कष्टसाध्य अवश्य बन गया है। समाज 
को इस रास्ते कदापि नहीं जाना चाहिए; पत्नी को तो किसी भी हालत 
में नहीं । प्रस्तुत मामले में तो लड़की के माता-पिता उसका निर्वाह करने 
में सब तरह समथ हैं; लेकिन जिन सताई हुई स्त्रियों को यह आ्रश्रय प्रास 
न हो, उन्हें भी आश्रय देनेवाली अनेक संस्थाएँ देश में दिन-दिन बद रह 
हैं। एक ओर प्रश्न रह जाता है; वे युवती स्त्रियाँ, जो अपने क्र 
पति का साथ छोड़कर अलग हो जाती है; या जिन्हें पति स्वयं घर 
से निकाल देते हैं ओर जो तलाक से मिलनेवाली सुविधा प्राप्त 
नहीं कर सकतीं, अपनी विषयेच्छा केसे तृप्त करेंगी ? मेरे विचार 
में यह कोई इतना गम्भीर प्रश्न नहीं है; क्योंकि जिस समाज ने 
युगों से तलाक की प्रथा को त्याज्य मान रखा है, उस समाज की 
स्रियाँ एक बार वेवाहिक जीवन का कटु अनुभव पा लेने पर दुबारा 
विवाह करना ही नहीं चाहतीं। जब किसी समाज का लोकमत इस 
तरह की सुविधा प्राप्त करना चाइता है, तो मेरे विचार में निस्सन्देह 
उसे वह मिल भी जाती है। पत्र-लेखक के पत्र से जहाँ तक में समझ 
सका हूँ, उनकी यह शिकायत तो नहीं है कि पत्नी अपनी विषयेच्छा नहीं 
तृप्त कर सकती । शिकायत को पति के भयड्कर ओर निरंकुश व्यभिचार 
की है | जेसा कि मैं पहले कहा चुका हूँ, मनोबत्ति को पलट देना ही _ 
इसका उपाय है | हमारी अनेक ओर-ओर बुराइयों के समान ही बेबसी 

की भावना भी एक काल्पनिक बुराई हे | दूषित कल्पना के कारण शोक 
ओर दुःख का जो साम्राज्य समाज में फेला हुआ है वह थोड़े से मोलिक 
विचार और नया दृष्टिकोण पाते ही नष्ट हो जायगा । ऐसे मामलों 
में मित्रों ओर रिश्तेदारों को चाहिए कि वे अत्याचार के शिकार को 

शिकारी के पंजे से छुड़ाकर ही सनन्‍्तोष न मान बैठे; बल्कि ऐसी ज्जी 
को समभाकर उसे सावजनिक सेवा के योग्य बनाने का प्रयत्न करें । 
इन स्त्रियों के लिए. इस तरह की शिक्षा पति के शज्जात्द सहवास से 
कहीं अधिक सुखद और लाभप्रद होगी । 
--हिन्दी नवजीवन, रे अक्टूबर, १६२६ | 
२. जटिल प्रश्न 

[“में सीता को आदश पत्नी ओर राम को आदर्श पति मानता 
हैँ । सीता राम की गुलाम नहीं थीं। अथवा दोनों एक दूसरे के 
गुलाम थे। जब पत्नी अपने को सही समझे और किसी महत्‌ 
उद्देश्य से पति का विरोध करे तब उसे पूरा अधिकार है कि वह 
अपने मन के मार्ग पर चले ओर परिणाम का नम्नता के साथ 
वीरतापूर्वक सामना करे ।”” ] 

एक महिला ने, जिन्हें मेरी बुद्धिमत्ता ओर सचाई पर कुछ बिश्वास 
है, मुझसे कुछ जटिल प्रश्न पूछे हैं | इन प्रश्नों का उत्तर टाल जाने में 
मुझे खुशी होती, क्यांकि मुझे भय है कि कहीं अपने स्वत्वों की चिन्ता 
करनेवाले कुछ पति कहीं क्रोधपूण वादविवाद न छेड़ बेठें | लेकिन 
ऐसे पति शायद मुझ पर दया करेंगे, क्‍योंकि वे जानते हैं कि मैं स्वयं 
इसी कोटि के पतियों में हूँ ओर मैंने बीच-बीच में कुछ खटपट हो जाने 
पर भी विगत ४० वर्ष सुखी दाम्पत्य जीवन के काटे हैं । 

पहला प्रश्न उचित ओर सामयिक है । इन प्रश्नों की मुल भाषा 
मराठी है | मैंने उसका स्वतन्त्र अनुवाद किया है । 


[क्या किसी पुरुष अथवा स्त्री को रामनाम के उच्चारण-मात्र से, 
राष्ट्रीय सेवा में भाग लिये बिना ही, श्रात्मदशन प्रास हो सकता है ? 
मैंनेःयह प्रश्न इसलिए, पूछा दे कि मेरी कुछ बहिनें कहा करती हैं कि हमें 

बुरा समझती है तो क्या वह अपने मन पर चल सकती है ? क्या वह 
प्रेमपूण साधनों से अपने पति को मांसाहारी या इसी तरह की कोई 
बुरी आदत से छुड़ाने का प्रयत्न कर सकती है ? अथवा बह पत्नी बाध्य 
है कि पति के लिए. मांस पकावे और इससे भी बुरी बात यह कि यदि 
पति कहे तो स्वयं मांस खावे ? अगर आपका कहना दे कि पत्नी अपने 
मन के अनुसार चल सकती है तो इस सूरत में संयुक्त गहस्थी कैसे 
चल सकती है, जब कि घर में एक तो बाध्य करता है ओर दूसरा 
विद्रोह करता है ?”]| 


इस प्रश्न का श्रांशिक उत्तर दूसरे प्रश्न के उत्तर में आ गया है | 
पांते के पापों में पत्नी का हाथ बेटाना लाजमी नहीं है। यदि पत्नी 
किसी बात को ब्रा समभती है तो उसमें सही रास्ते पर चलने का 
साहस होना चाहिए | लेकिन यह विचारते हुए कि पत्नी का काम तो 
घर का कामकाज सम्हालना और खाना बनाना है--जिस प्रकार 
पति का काम गशहस्थी के लिए धन कमाना है--वह उस समय परि- 
वार के लिए मांस पकाने के लिए बाध्य है, जच्र कि वह स्वयं भी पहले 
मांसाहारी रही हो । लेकिन यदि किसी शाकाहारी कुटुम्ब में पति 
मांसाहारी बन जाय ओर अपनी पत्नी को मांस पकाने के लिए बाध्य 
करे तो पत्नी ऐसी चीज पकाने के लिए बाध्य नहीं है जो उसकी 
कत्तंव्य-भावना के विरुद्ध है। घर में शान्ति अभीष्ट वस्तु है | पर वह 
स्वतः एक ध्येय तो नहीं हो सकती | मेरे लिए तो विवाहित अवस्था 
भी ठीक उसी प्रकार संयम की अवस्था है, जिस प्रकार अन्य कोई 
अवस्था । जीवन कत्तव्य है; उम्मीदवारी है । विवाहित जीवन का मन्तव्य 
पारस्परिक लाभ है, इस लोक में मी श्रोर इस लोक के बाद भी । उसका 
अर्थ मानव-जाति की सेवा भी है | जब दोनों में से एक संयम के नियम 
का उल्लंघन करता है तो दूसरे को उस बन्धन को तोड़ देने का अधि- 
कार-हो जाता है । यहाँ बन्धन तोड़ने का तात्पय.नेतिक बन्धन से हे, 

शारीरिक बन्धन से नहीं | इसमें तलाक की गुझ्लाइश नहीं | पति श्रथवा 
पत्नी एक दूसरे से अलग भले ही हो जायें, लेकित उनका उद्देश्य 
उसी ध्येय की पूति करना होता है, जिसके लिए, उनका गठबन्धन 
हुआ था | हिन्दू-धर्म में पति-पत्नी. में से दोनों को सम्पूर्णतया एक 
दूसरे के समान माना गया है। इसमें शक नहीं कि रिवाज कुछ दूसरा 
ही चल पड़ा है; पता नहीं यह रिवाज कब से चला है | पर इस प्रकार 
के तो और कितने ही दोष घुस आये हैं। फिर भी मैं इतना अवश्य 
जानत। हूँ कि हिन्दू-धर्म में क्री ओर पुरुष को आ्रात्मदर्शन के. लिए-- 
मात्र जिसके लिए उनका जन्म हुआ है, चाहे जिस. मार्ग पर चलने 
की पूरी स्वाधीनता हे । 

--हिन्दी नवजीवन, २१ अक्टूबर, १६२६] 

[5९१ | 
परदा-कुत्रथा 
१ परदे की कुप्रथा 


| क्या परदा ओर क्या दूसरे सुधारों को करने का सबसे सरल 
उपाय अपने से आरम्भ करना है। हमारे कम का अच्छा परिणाम 
देखकर दूसरे उसका अपने-आप अनुकरण करेंगे ।? | द 

कोई बात ग्राचीन है इसलिए वह अच्छी है, ऐसा मानने से बहुत 
गलतियाँ होती हैं। यदि प्राचीन सब अच्छा ही होता तो पाप कम 
प्राचीन नहीं है! परन्तु पाप चाहे कितना भी प्राचीन हो त्याज्य है । 
अस्पृश्यता प्राचीन है, परन्तु पाप है इसलिए वह सवा त्याज्य है । 
शराबखोरी, जुआ इत्यादि प्राचीन हैं परन्तु पाप है, इसलिए त्थाज्य 
हैं | परदा कितना ही प्राचीन क्‍यों न हो, आज बुद्धि उसको स्वीकार 
नहीं कर सकती है | परदे से होने वाली हानि स्वयंसिद्ध है | बहुत सी 
बातों का आदर्श अर्थ करके उनका समर्थन किया जाता है, पर परदे के 
सम्बन्ध में तो ऐसा भी नहीं किया जा सकता | आज हम जिस हालत 
में परदे को पाते हैं उसका समथन करना असम्भव है । द 

सच्ची बात तो यह है कि परदा कोई बाहरी वस्तु नहीं, बल्कि एक 
आन्तरिक वस्तु है । बाहरी परदा करनेवाली कितनी ही स्त्रियाँ निलजा 
होती हैं | जो स्री बाहरी परदा तो नहीं करती, पर आनन्‍्तरिक लज्जा 
जिसने नहीं छोड़ी है यह पूजनीया है। ओर ऐसी स्त्रियाँ आज भी 
संसार में वतमान हैं | 

प्राचीन ग्रन्थों में हम ऐसी भी बातें पाते हैं, जिनका पहले बाह्य 
अथ किया जाता था, पर अब आनन्‍्तरिक अ्रर्थ किया जाता है। ऐसा 

एक शब्द यज्ञ है। पशुहिंसा सच्चा यज्ञ नहीं है। शुद्ध यज्ञ पाशवी 


वृत्तियों को जलानां है । ऐसे सेकड़ों उदाहरण मिलेंगे | इसलिए. जो 
लोग हिन्दू जाति में सुधार करना और उसकी रक्षा करना चाहते हैं, 
उन्हें प्राचीन दृष्टान्तों से डरने की आवश्यकता नहीं है। हमें प्राचीन 
सिद्धान्तों से बटुकर नये सिद्धान्त नहीं मिलेंगे । परन्तु उन सिद्धान्तों पर 
व्यवहार करने में नित्य परिवर्तन करना होगा। परिवतंन उन्नति का 
एक लक्षण है | स्थिरता अवनति का आरम्म है | जगत्‌ नित्य गति- 
मान है | स्थिरता शव में है | वह मृत्यु का लक्षण है | यहाँ योगी की 
स्थिरता में आत्मा का तीव्रतमं जागरण है । यहाँ जड़ स्थिरता की बात 
है | उसका दूसरा नाम जड़ता कहा जा सकता है। जड़ता के वश 
होकर हम सब प्राचीन कुप्रथाओं का समथन करने को उत्सुक हो जाते 
हैं | यह जड़ता हमारी उन्नति रोकती है । ट 


अब परदे से होने वाली द्वानियों को देखें :-- 


१, परदा स्त्रियों की शिक्षा में बाधा डालता है । २. स्त्रियों में भीरुता 
बढ़ाता है । ३. स्त्रियों का स्वास्थ्य बिगाड़ता है। ४ स्त्रियों ओर पुरुषों 
के बीच स्वच्छु सम्बन्ध रोकता है । ५. स्त्रियों की नीच बृत्ति का पोषण 
करता है | ६. स्त्रियों को बाहरी दुनिया से दूर रखता है, जिससे वे उसके 
योग्य अनुभव से वश्चित रहती हैं । ७. अर्द्धाज्ञिनी होने का धम निबाहने 
में बाधा डालता है । ८. पर्दानशीन स्त्रियाँ स्व॒राज्य में अपना पूरा भाग 
नहीं ले पातीं । ६. परदे से बालिकाओं की शिक्षा में रुकावट पड़ती है। 

इन सब हानियों को देखते हुए सब विचारशील हिन्दुओं का धर्म 
है कि वे परदा तोड, दें । 

क्या परदा ओर क्या दूसरे सुधारों को करने का सबसे सरल उपाय 
अपने से आरम्म करना है। हमारे काय का अच्छा परिणाम देख कर 


दूसरे उसका अपने आप अनुकरण करेंगे | सुधारक कमी विनय और 


मयांदा का त्याग नहीं करेगा | परदा तोडने का हेतु यदि संयम है तो 

परदा तोड़ना कत्तव्य है और बह तोड़ा जा सकता है। यदि परदा 
तोड़ने का हेतु स्वच्छुन्दता है तो परदा द्ूट नहीं सकता, क्‍योंकि तब 
जनता में क्रोध. पेदा होगा ओर क्रोध के वश में जनता बुद्धि का त्याग 
कर कुप्रथा का भी समर्थन करने लगेगी. | जनता का हृदय पवित्र है | 
इसलिए जनता अपवितन्न हेतु का कभी आदर नहीं करेगी ।” 

हिन्दी नवजीवन, २७ जून, १६२६ | 


२. परदे को फाड़ फेंको 


(पवित्रता कुछ बन्द घर के भीतर नहीं पनपती | वह ऊपर से 
भी लादी नहीं जा सकती | परदे की चह्नारदावारी खड़ी करके उसकी 
रक्षा नहीं की जा सकती | उसे तो भीतर से पेदा होना चाहिए । 
आर अगर उसका कुछ मूल्य है तो उसे हर प्रकार से अनिमन्त्रित 
प्रलोभन का तिरस्कार कर सकने में समर्थ होना चाहिए ।” ] 

जब कभी में बंगाल, बिहार या संयुक्त प्रान्त में गया हूँ, तो मैंने देखा 
है कि वहाँ अन्य प्रान्तों की अपेक्षा परदे का कड़ाई से पालन होता है। 
दरभंगे में, रात के समय, जब मैंने कोलाहल से दूर और अदम्य भीड़ 
से अलग शान्तिपूण वातावरण में, एक सभा में भाषण किया तो मैंने 
अपने सामने पुरुषों को ओर अपने पीछे परदे की आड़ में स्त्रियों की 
पाया ।...मुझसे परदे के पीछे स्त्रियों के बीच भाषण करने के लिए 
कहा गया ।...मुझे बहुत दुःख हुआ और ऐसा लगा कि मेरा बहुत् 
अपमान हुआ है । मैंने मन में विचारा इस बबर प्रथा से चिपटे रह 
कर पुरुष स्त्रियों पर कितना अत्याचार करते हैं । जिस समय इस प्रथ 
का आरम्म हुआ था उस समय इसकी उपयोगिता चाहे ज॑ 
रही हो, पर अब तो यह पूर्ण रूप से व्यर्थ है ओर देश को अपार हानि 

पहुँचा रही है। में देखता हूँ कि शिक्षित परिवारों में भी परद 

बना हुआ है | इसका कारण यह नहीं है कि शिक्षित पुरुषों को परदे 
में विश्वास है, बल्कि यह है कि वे इस बच्नर प्रथा का पौरुष के साथ 
विरोध करके, इसे एकबारगी मिटा नहीं देते । मुकै स्त्रियों की सेकड़ों 
सभाओं में, जिसमें हजारों स््रियाँ उपस्थित थीं, भाषण देने का सुश्रव- 
सर मिला है | इन सभाओं में इतना कोलाइल होता है कि उपस्थित 
* स्त्रियों से बोलकर उन पर कुछ प्रभाव डालना असम्मव हो जाता 
है | जब तक स्त्रियाँ अपने घर ओर आँगन की चहारदीवारी में, पिंजरे _ 
की चिड़िया की तरह, बन्द हैं तब तक उनसे और क्या आशा की 
जा सकती है | इसलिए, वे जब अपने को एक बड़े कमरे में जमा 
देखती हैं ओर अचानक उनसे आशा की जाती है कि वे वक्ता का 
भाषण सुनें, तो उनकी समझ में नहीं आता कि वे अपना अथवा 
वक्ता का क्या करें ।......मैं जानता हूँ कि चित्र कुछ अ्रतिरंजित है । 
मुझे पता है कि हजारों बहिनें, जिनके बीच मुझे भाषण करने का 
अवसर मिला करता है, खूब सुसंस्कृत हैं। में जानता हूँ कि वे पुरुषों 
. की स्थिति तक ऊँची उठ सकती हैं। और में यह भी जानता हूँ कि 
उन्हें बाहर निकलने का अवसर नहीं मिलता | लेकिन यह शिक्षित 
* वर्गों के लिए कुछ तारीफ की बात नहीं है । सवाल यह है कि वे ओर 
आगे क्‍यों नहीं बढ़ीं ? हमारी बहिनों को भी वही स्वतन्त्रता क्यों नहीं 
प्राप्त है जो पुरुषों को प्राप्त हैं ? उन्हें क्‍यों नहीं बाहर घूमने ओर 
स्वच्छु हवा में साँस लेने दिया जाता ? 

& पवित्रता कुछ बन्द घर के भीतर नहीं पनपती | वह ऊपर से भी 
लादी नहीं जा सकतीं। परदे की चहारदीवारी खड़ी करके उसकी 
रक्ता नहीं की जा सकती | उसे तो भीतर से ही पैदा होना चाहिए । 
ओर अगर उसका कुछ मूल्य है तो उसे हर प्रकार के अनिमन्त्रित 
प्रलोमन का तिरस्कार कर सकने में समथ होना चाहिए। उसे तो 
सीता की भाँति निडर होना चाहिए । वह पवित्रता क्‍या जो पुरुष की 
टृष्टि के सामने ठहर न सके | पुरुषों को अगर वास्तव में पुरुष बनना 


हर स्त्रियों की समस्याएँ. 


है तो उन्हें स्त्रियों पर विश्वास रखना चाहिये, जिस प्रकार स्त्रियों को 
पुरुषों पर विश्वास रखने के लिए. मजबूर किया जाता है| हमें अपना 
एक अंग आंशिक अथवा पूर्ण रूपेण पंगु बनाकर न रखना चाहिए । 
राम की सीता के बिना कल्पना नहीं की जा सकती । सीता भी उतनी 
ही स्वतन्त्र ओर स्वाधीन थीं, जितने राम । स्वतन्त्रता की दृष्टि से 
शायद द्रोपदी का उदाहरण अधिक अच्छा है | सीता म्दुता की मूर्ति 
थीं । वह एक कोमल पुष्प के समान थीं । द्रोपदी एक विशाल वस्नवृक्ष 
थी | उसको अदम्य इच्छा के आगे बलवान भीम तक को क्कुकना 
पड़ा । भीम ओरों के लिए भयंकर थे, पर द्रौपदी के सामने वह भी 
गाय बन जाते थे । द्रोपदी को पाँचों पाण्डव में से किसी की भी रक्षा 
की जरूरत न थी | हम आज भारत के स्रीत्व के स्वतन्त्र विकास में 
बाधा डालकर स्वतन्त्रता ओर स्वाधीनता की कामना रखनेवाले 
: पुरुषत्व के विकास में बाधा डाल रहे हैं। हम अपनी स्त्रियों के साथ 
ओर अछूतों के साथ जेसा व्यवहार करते हैं, उसी का हजारगुना 
प्रति दिन हमें मिलता है। हमारी निबलता, सन्दिग्धता, संकीर्णाता 
ओर बेबसी का यही कारण है | इसलिए, आओ, हम एक बार भारी 
प्रयत्न करके इस परदे को फाड़ फेके | 


--यंग इंडिया, रे फरवरी १६२७ | 


हैक: कर पर +] 

?, खस्रियाँ ओर गहने 


[ “सोने की ईंटों को दरिया में फेंकगा और स्त्रियों के गहने 
बनवाने में पेसा ख़चना लगभग एक ही बात है |? |] 

हमारे राजा महाराजाओं को गहनों का जो शोक है, उसे मैं कभी 
समझ नहीं सका । अथवा यों कहो कि गहनों से लदे राजा मुझे स्त्रियों 
के समान लगते हैं। राजाओं को स्त्री की उपमा देकर में स्त्रियों की 
निन्‍्दा करना नहीं चाहता । मेरी दृष्टि में तो पुरुष के समान प्रतीत होने 
वाली स्त्री की शोभा नहीं है ! अपने-अपने स्थान पर ही सब कुछ शोमा 
. देता है। अपने-अपने स्थान पर रहकर ही सब उपयोगी हों सकते हैं | 
ग्रपनी जगह से ऊपर जाने की चेष्टा करना भी पदच्युत होना है, ओर 
जो नीचे जाते हैं वे तो पदच्युत कहलाते ही हैं । श्रेयान्‌ स्वधरे। विगुरा* 
परधर्मों भयावह: का कुछ यही अ्रथ होना चाहिये । लेकिन में तो राजाओं 
के गहनों की चर्चा करके स्त्रियों के गहनों पर कुछ कहना चाहता हूँ । 
राजा लोग तो (हिंदी न० जी०? पढ़ते भी नहीं होंगे । अगर पढें मी तो 
ऐसी बातों पर विचार नहीं करेंगे, ओर अगर करना भी चाहें तो चक्र- 
वर्ती सत्ता उन्हें विचार करने न देगी। माण्डलिक राजा साम्राज्य 
सरकार के तेज से तेज पाते हैं । वे स्वयं प्रकांशयुक्त नहीं हैं | संभव है, 
गहने छोड़ देने से उन्‍हें गद्दी से हाथ धोना पड़े | उनका कहना है-- 
“अ्रगर हम राजदरबार के अवसर पर गहनों से लदे हुए न जायें तो 
साहब का अपमान हो ओर साहब रूठ जायें। इस वजह से हम चाहें 
या न चाहें, हमें बहुमूल्य गहने खरीदने ओर पहनने ही पड़ते हैं |? 

अतएव राजाओं का सवाल छेड़ देने में कोई सार नहीं | सूर्य के 
ठिकाने से लगने पर ग्रह अपने आ्राप ठिकाने लग जाते हैं। राजा 
ग्रहों के समान हैं | उनमें मला बुरा करने की स्वतन्त्र शक्ति आज 
नहीं है | चक्रवर्ती के कारागार अथवा प्रमाव के छूटने पर ही उनसे 
जो बात कही जायगी वह सफल हो सकेगी | न 
लेकिन स्त्रियों के सम्बन्ध में क्या कहेंगे ? हिन्दी नवजीवन' ओर 
“नवजीवन” चलाने की एक खास हेतु स्त्रियों की उन्नति है | संयुक्तप्रांत 
की यात्रा में कया गरीब ओर क्‍या अमीर सभी बहिनों को गहनों से 
लदा देखकर में घबरा उठता था ।.......... 
यह शोक कहाँ से ओर कैसे पैदा हुआ ? मैं इसका इतिहास नहीं 
जानता । इस कारण मैंने अटकल से काम लिया है | स्त्रियाँ हाथों ओर 
पैरों में जो गहने पहनती हैं, वें उनकी दासता के चिह्न हैं | पेर के कुछ 
गहने तो इतने भारी होते हैं कि उन्हें पहनकर स्त्री दौड़ना तो दूर तेजी 
से चल भी नहीं सकती । कितनी स्त्रियाँ हाथों में इतने अधिक गहने 
पहन लेती हैं कि उन्हें पहनकर हाथ से ठीक तरह से काम नहीं लिया. 
जा सकता । इसलिए मैं ऐसे गहनों को हाथ-पैर की बेड़ियाँ समभता 
हूं । नाक कान बिंधाकर जो गहने पहने जाते हैं, उनकी उपयोगिता 
मेरी नज़र में यही साबित हुईं है कि उनके द्वारा आदमी औरत को 
जैसा नाच नचाता है उसे नाचना पड़ता है। एक छोटा-सा बच्चा भी 
अगर किसी मजबूत स्त्री की नाक या कान का गहना पकड़ ले तो वह 
परवश हो जाती है | इसलिए मेरी राय में ख़ास-ख़ास गहने गुलामी 
की निशानी ही हैं । 
इन तमाम गहनों की बनावट भी मुझे भद्दी मालूम देती है । मेरी 
आँखें इन गहनों में कोई कला नहीं देख पाती ।.हाँ, मैल के स्थल के 
रूप में मैंने उन्हें जाना और देखा है । हाथ, पैर, नाक, ओर बालों में 
पुराने ठंग के गहने पहनने वाली स्त्री उन-उन अंगों को साफ नहीं रख 
सकती । मेंने गहने पहनने के. स्थानों पर मैल की परत-की-परत जमी 

हुई देखी है । »< »< % 

आजकल की स्त्रियाँ गहनों की उत्पत्ति को भूलकर उन्हें अपना 
सिंगार समभती हैं ओर इसीलिए हलके गहने बनवाती हैं वे ऐसे गहने 
बनवाती हैं जो झट उतारे और पहने जा सकें | ग्रगर अधिक पैसा पास 
में हुआ तो वे सोने-चाँदी के बदले ही रे-मोती के गहने बनवाती हैं | भत्ते 
ही इन गहनों में मैल जम जाती हो, कुल कला भी दीख पड़ती हो, पर 
इनकी उपयोगिता कुछ नहीं होती और जो शोभा कही जाती है बह 
काल्पनिक है । हमारे देश की स्त्रियाँ जो गहने पहनती हैं उन्हें दूसरे देशों 
की स्त्रियाँ कभी नहीं पहनेंगी । उनकी शोभा की कल्पना ही दूसरी है | 
हर देश में कला ओर शोभा की अलग-श्रलग कल्पनाएँ होती हैं । 
इसलिए हम समझ सकते हैं कि इस प्रकार के गहनों में शोभा या 
कला का हमारे पास कोई स्वतन्त्र अथवा सवमान्य प्रमाण नहीं है । 

तो फिर समझदार और पदी-लिखी स्त्रियाँ मी गहनों का शौक क्‍यों 
करती हैं ? विचार करने से मालूम पड़ता है कि ओर-ओर बातों की 
तरह इसमें भी रूदि बलवान है। हम अपने हर एक काम के लिए 
कारण की तलाश नहीं करते हैं | एक बार रूदि की नकल की, फ़िर 
वही हमें स्वतन्त्र रूप में दचिकर हो जाती है | ओर इसे ही विचारशून्य 
जीवन कहते हैं । किन्तु जो स्त्रियाँ जाग्रत हें, जो स्वयं स्वतन्त्र विचार 
करने लगी हैं, जो देश-सेवा कर रही हैं, जो स्वराज के यज्ञ में हाथ बंद _ 
रही हैं या बंठाना चाहती हैं, वे गहने आदि के बारे में अपनी विवेक- 
बुद्धि से क्‍यों नहीं काम लेतीं ? 

अगर गहनों की उत्पत्ति की मेरी कल्पना ठीक है तो फिर गहने 
चाहे जितने हलके ओर खूत्रसूरत क्‍यों न हों, हर हालत में त्याज्य हैं | 
बेड़ी चाहे सोने की हो, चाहे हीरा-मोती जड़ी हो, आखिर बेड़ी ही है । 
चाहे अँधेरी कोठरी में बन्द करो, चाहे राजमहल में केद करो, दोनों 
ही हालत में स्री-पुरुष केदी ही कहे जायँगे । 

ओऔर स्त्री की शोभा किसमें है; उसके गइहनों में, उसके हाव-भाव 

में उसकी नित-नई पोशाक में अथवा उसके हृदय में और उसके 
विचार में ? मणिघर सप॑ के मुख में हलाहल रहता है, इसलिए मणि 
का मुकुट धारण करते हुए भी न तो कोई दशन करने जाता है और न 

कोई उसे गले ही लगाता है । 

स्त्रियां मली-भाँति जानती हैं कि कला? के फेर में असंख्य पुरुषों 

का पतन होता है| फिर वहीं स्त्रियाँ गहनों का, चाहे उनमें कितनी 

भी कला हो, क्‍यों संग्रह करती हैं ? यह व्यक्ति-स्वातन्त््य नहीं है, व्यक्ति- 

गध अधिकार की बात भी इसमें नहीं है, यह तो निरी भ्रष्टता है ओर 

इसलिए त्याज्य है। प्रत्येक विचारशील सत्री-पुरुष का कत्तंव्य है कि 

वह इस बात का विचार रखे कि उसके कामों का ओरों पर केसा असर 

पड़ता है यदि किसी काम की उपयोगिता सिद्ध न होती हो, बल्कि 

उलटे उसका दूसरों पर बुरा असर पड़ता हो, तो वह काम उसे कमी 

नहीं करना चाहिए। 

अन्त में में यही पूछ॑गा कि इस कंगाल देश में, जहाँ एक आदमी 

को औसत आय सात, या बहुत हो तो आठ पैसे से ज्यादा नहीं है, किसे 

अधिकार है कि वह एक रत्ती वजन को अंगूठा पहने ? देश की सेवा 

करने की कामना रखनेवाली विचारशील स्त्री तो गहनों को छुएगी भी 

नहीं । अर्थशास्त्र की दृष्टि से देखें तो इन गहनों में जितना सोनां-चाँदी 

लगाते हैं उससे तिहरा नुकसान होता है | एक तो यह कि जहाँ खाने की 
भी साँसत है वहाँ हम गहने पहन कर उस साँसत को ओर बदाते हैं | 

हमें याद रखना चाहिए कि हमारी प्रति दिन की औसत आ्रामदनी सात या 
आठ पेसा है। इस ओसत को निकालने में उन्हें भी शामिल कर लिया 
गया है, जो रोजाना हजार या इससे भी अधिक कमाते हैं । इससे यदि हम 
अमीरों को छोड़कर अकेले गरीबों की ओसत आमदनी निकालें तो वह एक 
या दो पैसा रोजाना पड़ेगी। इसके यह माने हुए कि हम जितना धन 
गहनों में खच करते हैं वह मानों गरीबों के पेट से काटकर खच करते हैं। 
दूसरे, गहनों पर ब्याज नहीं मिलता, जिससे देश की सम्पत्ति की इद्धि में 

हमारे कारण बाधा पड़ती है| तीसरे गहने श्रन्त में घिस जाते हैं ओर 
उतना! धन हमेशा के लिए मिट्टी में मिल जाता है। सोने की इंटों को 
दरिया में फेंकना और स्त्रियों के गहने बनवाने में पैसा खच करना 
लगभग एक ही बात है । मैं 'लगभग? कहता हूँ, क्योंकि कुछ गहने 
आपत्ति पड़ने पर बेचे भी जा सकते हैं। इस प्रकार उनका उपयोग 
हो जाता है अथवा हुआ माना जाता है। पर यह भी जाहिर है कि 
गहने बेचने में उनके घिसने से जो नुकसान होता है वह तो खैर होता 
ही है, इसके अलावा बेचने वालों को गहनों की पूरी कीमत नहीं 
मिलती और इस प्रकार उन्हें हर तरह से नुकसान उठाना पड़ता है | 
इसलिए यदि स्त्रियाँ गहनों को स्लीघन अथवा. आपद्धम के रूप में 
रखना चाहती हैं, तो उन्हें चाहिए कि नकद रुपया द्वी जमा करें ओर 
उनके माता-पिता अथवा ससुरालवालों को चाहिए कि उनके नाम से 
बैंक में खाता डलवा कर जमा चिट्ठी उनके हाय सौंप दें । सम्भव है, 
यह समय अभी दूर हो | फिर भी अगर समझदार ओर सेवापरायण 
बहिनें इस लेख को पटकर अपने गहने का मोह छोड़ देंगी तो में 
सममभेंगा कि मेरा लिखना सफल हुआ । 

--हिंदी नवजीवन, £ जनवरी, १६३२० ] 


२. ख्त्रियों का सच्चा गहना 


[“ज्री का सच्चा आभूषण तो उसका चरित्र है, उसकी पवित्रता 
है। सोना-चाँदी ओर हीरे-मोती कभी सच्चे गहने नहीं हो सकते । 
सीता ओर दमयन्ती के नाम हमारे लिए क्‍यों इतने पवित्र हो गये 
हैं? उनके रल्ाभूषणों के कारण नहीं, बल्कि उनके पवित्र सदगुणुं 
के कारण ही आज हम श्रद्धा भक्ति के साथ उनकी याद करते हैं ।”] 

“ज्ली का सच्चा आभूषण तो उसका चरित्र है, उसकी पवित्रता _ 
है | सोना-चाँदी ओर हीरे-मोती कभी सच्चे गहने नहीं हो सकते | 

सीता ओर दमयन्ती के नाम हमारे लिए क्‍यों इतने पवित्र हो गये हैं । 
उनके रत्नाभूषणों के कारण नहीं, बल्कि उनके पवित्र सदगुणों के 
कारण ही आज हम श्रद्धा-भक्ति के साथ उनकी याद करते हैं। आप 
लोगों से गहने माँगने का तो मेरे मन में और भी गहरा अमि- 
प्राय है। अनेक बहिनों ने मुझसे कहा है कि गहनों के बोझ से छुट्टी 
मिल जाने से सचमुच उन्हें बड़ा सन्‍्तोष हुआ है | 2 * 2८ वह आभू- 
पण-त्याग तो कई दृष्टियों से धम-काय है | किसी स्त्री या पुरुष को 
अपने पास धन रखने का तब-तक कोई अधिकार नहीं है जब तक वह 
उसमें से गरीबों और असहायों के लिए एक उचित भाग निकालकर 
अलग नहीं रख देता है | यह एक सामाजिक ओर धार्मिक कत्तंव्य है । 
भगवद््‌गीता में इस कत्तव्य को यज्ञ” कहा गया है| जो इस यज्ञ को 
नहीं करता वह चोरी का अन्न खाता है। गीता में श्रनेक प्रकार के 
यज्ञों का उल्लेख है, पर गरीब और असहाय की सेवा से बढ़कर ओर 
कोन यज्ञ हो सकता है ? ऊँच-नीच का भेद भुलाकर मनुष्यमात्र को 
एक समभना ही सबसे बड़ा यज्ञ है। भारत की देवियों से में यही 
कहूँगा कि शरीर को सोने-चाँदी और रत्नों से लाद लेना कोई सच्चा 
श्रद्भार नहीं है । सच्चा श्रज्ञार तो हृदय को शुद्ध बनाने ओर आत्मा के 
सौन्दय को विकसित करने में है ।” 

--हरि जन-सेवक, १६ जनवरी १६३४ |] 


७&हरिजन अवास में मैसूर की स्त्रियों की सभाश्रों में दिये भाषणों से | 


| के । 
बाल-विवाह से हानियाँ 
बाल-विवाह का अभिशाप 


[“बाल-विवाह की ग्रथा नेतिक ओर शारीरिक दोनों ही दृष्टियों 
से हानिकारक है| यह ग्रथा हमारे आचार की जड़ काटती है ओर 
हमारे बल का नाश करता है। ऐसी ग्रथाओं का अनुमोदन करके 
हम ईश्वर से ओर साथ-ही-साथ स्वराज से दूर जाते हैं ।””] 

श्रीमती मारगरेट ई० कजिन्स ने मेरे पास एक दुघेटना का समाचार 
भेजा है | यह दुघटना हाल ही में बाल-विवाह के कारण मद्रास में हुईं 
है | वर की अवस्था २६ बरस की थी ओर कन्या की १३ बरस | दम्पती 
मुश्किल से १३ दिन साथ रहे कि लड़की जल कर मर गईं। जूरी ने 
फैसला किया है कि लड़की ने पति नामधारी उस पुरुष के असहनीय 
निर्दय बलात्कार के कारण आत्महत्या कर ली | लड़की के मृत्युशय्या 
पर दिये गये बयान से मालूम पड़ता है कि पति” ने उसके कपड़ों में 
आग लगा दी थी | कामाठुर होने पर विवेक अथवा दया नहीं रहती । 

यहाँ यह बात अ्प्रासज्षिक है कि लड़की किस तरह मरी | परन्तु 
इन बातों से कोई इन्कार नहीं कर सकता 4--- 

१ लड़की का विवाह उस समय कर दिया गया, जब उसकी अवस्था 
केवल १२ बरस की थी, 

२, उसमें कामेच्छा नहीं थी; क्‍योंकि उसने पति? की कामचेष्टा का 
विरोध किया था, 

३. पति ने अवश्य उसपर जबदस्ती की, 

४, ओर अरब वह लड़की इस संसार में नहीं है । 

किसी पाशविक प्रथा को धरम का आश्रय देना धम नहीं, अधम है । 
स्मृतियों में परस्पर-विरोधी वाक्य भरे पड़े हैं । इन परस्पर-विरोधी सूत्रों से 
यही युक्तिसद्गभत नतीजा निकलता है कि उन सूत्रों को जो प्रचलित ओर 
सवमान्य आचार के विरुद्ध हैं विशेष तोर से जो सुम्नतियों के नेतिक उप- 
देशों के विरुद्ध हैं क्षेपक समभकर अस्वीकार कर देना चाहिये। आत्म- 
संयम पर स्फूतिदायक उपदेश देने वाली लेखनी साथ-ही-साथ पुरुष की 
पशुवृत्ति को उत्ते जित करने बाले सूत्र नहीं लिख सकती है। ऋतुमती 
होने से पूव ही कन्या से विवाह करना पाप है, यह बात वही आदमी 
कह सकता है जो आत्म-संयम जानता नहीं ओर पाप में ड्रबा हुआ 
है । असल में रजस्वला होने के बाद भी कई साल तक कन्या से 
विवाह करना पाप माना जाना चाहिये । कन्या के आऋतुमय होने से 
पहत्ते तो उसके विवाह का. विचार तक न करना चाहिये | मासिक धम 
आरम्भ होने पर कन्या सनन्‍्तति उत्पन्न करने के योग्य उसी प्रकार नहीं 
हो जाती, जिस प्रकार एक लड़का ओठों पर बाल आ जाने के कारण 
सनन्‍्तति उत्पन्न करने के योग्य नहीं हो जाता | 

बाल-विवाह की प्रथा नेतिक ओर शारीरिक दोनों ही दृष्थियों से 
हानिकारक है। यह प्रथा हमारे आचार की जड़ काटती है ओर हमारे 
बल का नाश करती है | ऐसी प्रथाओं का अनुमोदन करके हम ईश्वर 
से ओर साथ-ही-साथ स्वराज से दूर जाते हैं। जिस आदमी को लड़की 
की छोटी अवस्था का विचार नहीं होगा, उसे ईश्वर का क्या विचार 
होगा । अधकचरे पुरुषों में एक तो स्वराज की लड़ाइयाँ लड़ने की 
ही योग्यता नहीं होती है ओर यदि उन्हें स्वराज मिल भी जाय तो वे 
उसे अपने पास नहीं रख सकते । स्वराज की लड़ाई का श्र्थ केवल 
राजनीतिक जागरण ही नहीं है, बल्कि सभी प्रकार का सामाजिक, 
शिक्षा-सम्बन्धी, नेतिक, आथिक ओर राजनीतिक जागरण है। 

सहवास की स्वीकृति देने की उम्र को कानून से बढ़ाने की कोशिश 

को जा रही है, अल्प संख्या में कुछ लोगों को*्रास्ते पर लाने के लिए 
यह ठीक हो सकता है। पर इस कानून से यह सामाजिक कुप्रथा 
नहीं दूर हो सकेगी; वह तो जाग्रत लोकमत से ही दूर होगी । मैं ऐसे 
विषयों में कानून बनाने का विरोधी नहीं हूँ, पर अवश्य ही मैं लोकमत 
तैयार करने पर अधिक जोर देता हूँ । मद्रास की यह दुघटना असम्भव 
थी, यदि वहाँ बाल विवाह के विरुद्ध जीता-जागता लोकमत होता । जिस 
नवयुवक का इस दुघंटना से सम्बन्ध है वह कोई अपद मजूर नहीं है, 
बल्कि एक बुद्धिमान पढ़ा-लिखा टाइपिस्ट है | यदि लोकमत छोटी उम्र 
की कन्याओं से विवाह करने या सहवास करने के विरुद्ध होता तो 
इसके लिए. उस लड़की से विवाह करना, अथवा उसका स्पश करना 
असम्मव हो जाता | साधारणतया १८ बरस से कम उम्र की लड़की 
का कभी विवाह नहीं करना चाहिए | 


--यंग इंडिया, २३ अगस्त १६२६ | 


२ बालपत्नियों के आँख 

बंगाल की एक हिन्दू महिला” लिखती हैं : 

[मैं नहीं जानती कि हिन्दू-समाज की बालपत्नियों के पक्ष में लिखने 
के लिए. आपको किस प्रकार धन्यवाद दूँ | मद्रास वाली घटना अपने ढ़ 
की अकेली नहीं है | एक वर्ष हुआ, वेसी ही एक घटना कलकत्ते में हुई 
थी | उस लड़की की अवस्था दस बरस की थी । अपने पति के साथ 
दो रात रहकर उसने पति के पास जाने से एकदम इन्कार कर दिया । 
लेकिन एक दिन उसकी माँ ने उसे अपनी पति को पान दे आने के लिए 
भेजा ! शायद उस बेचारी लड़की ने सोचा, में पान देते ही लोट 
आऊँगी । लेकिन उसके पति ने पान लेकर दरवाजा बन्द कर लिया और 
वह कमरे के बाहर न आ सकी । थोड़ी ही देर में एक हृदयविदारक 
ववीख सुनाई दी | लड़की की माँ कमरे की ओर दोड़ी | जब दरवाजा 

खोला गया तब लड़की मरी हुई पाई गई । उसके सिर पर बड़ी सख्त 
चोट आई यी। पति पर मुकदमा चला और उसे फाँसी का दण्ड मिला | 

“कोन नहीं जानता कि हमारे समाज में ऐसे कितने ही मामले गुप्त 
रूप से हुआ करते हैं ! में स्वयं ऐसे मामले जानती हूँ जिनमें बालपतियों 
ने सयानी होने के पहले अपने पतियों से दूर रहने की चेष्टा की है । 
लेकिन उनका पक्ष कोन लेगा ? हमारे समाज में सदा से स्त्रियाँ अपना 
दुःख मोन रहकर नम्नता के साथ मेलती रही हैं | किसी भी कुप्रथा: के 
विरुद्ध युद्ध करने की शक्ति उनमें नहीं रही हैं। ओर हमारे पुरुष लोग 
जिनमें असीम शक्ति है, सदा अपने सुख की बातें सोचा करते हैं ओर 
दुर्खिया त्लरी के आराम का ख्याल नहीं करते । 

“मेरी एक सहेली १० वषे की अवस्था में ब्याही गई । वह अपने 
पति के पास नहीं जाना चाहती थी। इस पर पति ने एक सयानी 
लड़की से दूसरा विवाह कर लिया | वह अभागिनी बाला आज पूर्ण 
युवा अवस्था में हैं ओर अपने पिता के यहाँ रहती | *< »< 2 

“जहाँ पीड़ितों कि कोई सुनाई न हो और उन्हें अपना कष्ट स्वयं 
प्रकट करने का कोई मौका न हो, वहाँ राक्षसी प्रथाओं का समथन 
करना आसान है |” ] 

उपयु क्त चित्र चाहे सच हों अथवा श्रत्युक्तिपू्ण, बात ठीक है। मुझे 
इसके समथथन में प्रमाण खोजने की जरूरत नहीं । मैं एक डाक्टर को 
जानता हूँ । उनकी डाक्टरी खूब चलती है । उनकी पहली स्त्री मर गई । 
उन्होंने एक छोटी उम्र की कन्या से शादी करली है, जो उनको लड़की 
जैचती है | दोनों पति-पत्नी की भाँति रहते हैं। में एक दूसरा उदाहरण 
भी जानता हूँ | एक ६० बरस के बिधुर शिक्षा-इंसपेक्टर ने एक (१) बरस 
की कन्या से विवाह कर लिया | सभी लोगों को उसका यह अनुचित कार्य 
मालूम था और वे उसे ऐसा मानते भी थे, फिर भी वह अपने पद पर 
बना रहा और सरकार तथा जनता उसका ऊपरी सम्मान करती रही । ऐसी 
और भी कई घटनाएँ अपनी तथा अपने दोस्तों की याददाश्त से बतलाई 

जा सकती हैं | इस पत्र-लेखिका महिला का कंथन ठीक है कि हिन्दु- 
स्‍्तान की स्त्रियों में किसी भी कुप्रथा के विरुद्ध युद्ध करने की शक्ति 
शेष नहीं रह गई है। 

इसमें शक नहीं कि पुरुष ही मुख्यतया समाज की ऐसी स्थिति के 
लिए. जिम्मेदार हैं | लेकिन क्या ख्त्रियाँ सारा दोष पुरुषों के माथे मढ॒- 
कर अपनी आत्मा में बिना ग्लानि के रह सकती हैं ? क्या पढी-लिखी 
स्त्रियों का अपने समाज के प्रति, तथा पुरुष समाज के प्रति, क्योंकि वे 
उसकी जननी हैं, यह कत्तव्य नहों है कि सुधार का काम अपने ऊपर 
उठाले ? उन्हें जो शिक्षा मिल रही है वह किस काम की यदि विवाह 
के उपरान्त वे अपने पतियों के हाथ की कठपुतलियाँ बन जायें और 
कम उम्र में बच्चे पेदा करने में लग जायें। वे इच्छा होने पर अपने 
खातिर वोटों के लिए लड़ सकती हैं | इसमें न तो बहुत समय खर्च 
दोता है और न कुछ कष्ट ही होता है। वह उन्हें निर्दोष आनन्द का 
साधन प्रस्तुत करता है | लेकिन ऐसी स्तरियाँ कहाँ हैं जो बाल-पत्नियों 
ओर बाल-विधवाशों के बीच काम करें और तब तक न तो स्वयं चेन 
ल॑ और न पुरुषों को लेने दें जब तक बाल-विवाह थ्रसम्भव न हो जाय 
ओर प्रत्येक बालिका में इतना साहस नआ जाय कि वह सयानी 
ग्रवस्था में अपनी ही पसन्दगी के वर के साथ विवाह करने के सिवाय 
शेष अन्य अवस्थाओं में विवाह करने से इन्कार कर सके ? 
-- हिन्दी नवजीवन!, २३ अक्टूबर, १६२६ | 

कप ह' 5 
३, बाल-विवाह के समथन में 
[ “हमारे बीच नेतिक, सामाजिक, आर्थिक और राजनीतिक 
बहुत-सी बुराश्याँ हैं। उन्हें दर करने के लिए पघेययुक्त अध्ययन 
सपरिश्रम अनुसन्धान, चातुयपूर् प्रबन्ध, सत्य कथन, स्पष्ट विचार 
तथा निष्पक्ष निशंय की आवश्यकता है ।?”] 


यंग इंडिया? के एक पाठक लिखते हैं ;-- 


0 


[२६ अगस्त, १६२६ के “यंग इंडिया? में 'बाल-विवाह का 
अभिशाप! शीषक आपके लेख में यह वाक्य पटुकर मुझे बहुत ही दुःख 
हुआ -- ऋतुमती होने से पूव ही कन्या से विवाह न करना पाप है 
यह बात वही आदमी कह सकता है जो आत्मसंयम जानता नहीं शोर 
पाप में ड्रबा हुआ है |?” 

में समझ नहीं पाता कि जो लोग आपसे मतभेद रखते हैं उनके प्रति 
आप उदारता की दृष्टि क्यों नहीं रख सके | अवश्य ही कोई यह कह 
सकता है कि बाल-विवाह को शाख्त्र-विहित ठहराने में हिन्दू शास्त्रकार 
ने सरासर भूल की | पर मेरी समभ में यह कहना अनुचित है कि जो 
लोग बालविवाह पर शअड़े हैं वे पाप में ड्रबे' हैं | वाद-विवाद में यह 
कहना नम्नता की सीमा का उल्लंघन करना है। सच तो यह है कि 
बालविवाह के विरुद्ध इस प्रकार की दलील मैंने पहली बार सुना है । 
जहाँ तक मैं जानता हूँ न॒तो ईसाई पादरियों ने और न हिन्दू समाज- 
सुधारकों ने इस प्रकार की कोई बात कभी कही है इसलिए आप कल्पना 
कर सकते हैं कि जब मैंने देखा कि यह दलील महात्मा गाँधी के लेख 
में दी गई है, जिन्हें में कम से कम प्रतिद्दन्द्दी के प्रति उदारतापूर्ण 
यवहार करने में आदश' पुरुष मानता हूँ, तो मुझे कितना दुःख हआ । 

आपने सम्भवत+ किसी एक अथवा दो नहीं बल्कि प्रत्येक हिन्दू 
शासत्रकार को दोषी ठहराया है | जहाँ तक मुझे मालूम है प्रत्येक स्मृति- 
कार ने बालविवाह का आदेश दिया है। आपकी तरद् उन सूत्रों को, 

जिनमें बाल-विवाह का आदेश दिया गया है, प्रन्षिप मानना सम्मव 
नहीं है । बालविवाह की प्रथा किसी एक प्रान्त में अथवा समाज में 
रूट नहीं है | बल्कि लगभग सारे भारतवष में प्रचलित है| यह प्रथा 
बहुत ही पुरानी है ओर रामायण के समय से चली आ रही है । 

“मैं आपको संक्षेप में बतलाने की चेष्टा करूँगा कि किन कारणों 
से हिन्दू शास्त्रकारों ने लड़कियों का छोटी उम्र में विवाह करने पर | 
जोर दिया है | उनके विचार में यह इष्ट था कि नियमतः प्रत्येक लड़की 
का एक पति हो | यह लड़कियों की सुख ओर शांति के लिए ही नहीं, 
बल्कि समाज के हित के लिए भी आवश्यक है । यदि प्रत्येक लड़की के 
लिए एक पति का प्रबन्ध करना है तो यह आवश्यक है कि पति का 
चुनाव लड़कियों द्वारा न होकर उनके माता-पिता द्वारा हो। यदि 
चुनाव लड़कियों पर छोड़ दिया जायगा तो फल यह होगा कि बहुत-सी 
लड़कियां बिनब्याही रह जायगी, इसलिए नहीं कि उन्हें विवाह करना 
पसन्द नहीं बल्कि इसलिए कि सभी लड़कियों को अपनी-अपनी पसन्द 
का वर मिल जाना बहुत कठिन है | इसके अलावा यह खतरनाक भी 
है, क्योंकि इससे उनमें पुरुष को आक्ृष्ट करने के लिए फ्लटेशन?”& 
तथा भ्रष्टाचार की वृद्धि हो सकती है | जो युवक ऊपर से अच्छे मालूम 
पड़ते हैं वही सम्मव है, भोली लड़कियों का सतीत्व नष्ट कर दें, ओर 
यदि वर का चुनाव माता-पिता द्वारा ही होना चाहिए तो लड़कियों का 
विवाह मी छोटी उम्र में हो जाना चाहिए | सयानी होने पर लड़कियाँ 
सम्भव है किसी से प्रेम करने लगें और माता-पिता द्वारा चुने गये बर 
के साथ विवाह करना पसन्द न करे | याद लड़की का विवाह छोटी 
उम्र में ही कर दिया जाता है तो यह अपने पति और पति के परिवार 
में घुल-मिल जाती है । दोनों का मेल बहुत ही स्वाभाविक ओर परि- 
पूण होता है | पर सयानी लड़कियों के लिए, जिनके विचार हैं ओर 


७फ्लटशन - पुरुषों को मोहने के लिए चों चल्लेबा ज़ी या हाव-भाव दिखाना । 

जिनकी आदतें स्थिर हो चुकी होती हैं, नये-नये घर पहुँच कर अपने 
को उसके अनुसार बनाना कभी-कमो कठिन हो जाता है । 

“बाल-विवाह पर सबसे प्रधान आपत्ति यह की जाती है कि इससे 
लड़की की ओर उसकी सनन्‍्तानों की तन्दुरुस्ती कमजोर हो जाती है । 
पर इस दलील पर भी निम्नलिखित कारणों से विश्वास नहीं होता | 
ग्राजकल हिन्दुओ्रों में विवाह की उम्र ऊँची होती जा रही है; लेकिन 
हिन्दू जाति निबल होती जा रही है | पचास अथवा सौ साल पहले स्त्री 
ओर पुरुष साधारणतया अब से अधिक बलवान, स्वस्थ ओर दीघ- 
जीवी होते थे | लेकिन उस समय बाल-विवाह की प्रथा अधिक प्रच- 
लित थी | अधिक उम्र में ब्याही जानेवाली पढ़ी-लिखी लड़कियों का 
स्वास्थ्य साघारणतया उन लड़कियों से अच्छा नहीं होता जिनको 
अपेन्नाकृत थोड़ी शिक्षा मिलती है ओर जिनका विवाह छोटी उम्र में 
कर दिया जाता है। » > »< 

“गआपको युरोपीय समाज ओर भारतीय समाज दोनों का ही इच्छा 
ज्ञान है । आप अच्छी तरह बतला सकते हैं [क सब बातों को देखते 
हुए, क्या भारतीय स्त्रियाँ युरोपीय स्त्रियों से अधिक पतिपरायण नहीं 
होतीं ? क्या गरीबों में भारतीय पति अपनी पत्नी के साथ युरोपीय 
पतियों की अपेक्षा अधिक उदार व्यवहार नहीं करते ? क्या युरोपवालों 
की अपेज्षा हिन्दुस्तानियों में क्लेशननक विवाह कम नहीं होते ? क्या 
भारतीय समाज में युरोपीय समाज की अ्रपेक्ञा सदाचार अ्रधिक नहीं 
है ? यदि इन सब पहलुओं से युरापीय विवाहों की अपेक्षा, भारतीय, 
विवाह अधिक सफल हैं तो बाल-विवाह को, जो भारतीय विवाह की 
एक विशेषता है, दूषित नहीं ठहदराना चाहिए । 

“मैं यह नहीं मान सकता कि लड़कियों का छोटी उम्र में विवाह 
करने की आज्ञा देते समय हिन्दू शाखत्रकार समाज के कल्याण के अति- 
रिक्त (जिसमें ख्री ओर पुरुष दोनों का कल्याण सम्मिलित है) ओर किसी 
भावना से प्रेरित हुए थे | मेरा विश्वास है कि लड़कियों का छोटी 

उम्र में ब्याह हिन्दू समाज की एक विशेषता है ओर इसी कारण हिंदू 
समाज ने अपनी पवित्रता कायम रखी है और विरोधी वातावरण होते 
हुए भी अपने को छिन्न भिन्न हीने से बचाये रखा है। आप चाहे इन सब 
बातों में विश्वास न कर, पर क्‍या हम यह आशा! नहीं कर सकते कि 
आप अपना यह विचार त्याग देंगे कि सभी महान्‌ हिन्दू शास्त्रकार, 
जिन्होंने लड़कियों का छोटी उम्र में विवाह करने पर जोर दिया है, 
आत्म-संयम जानते नहीं थे ओर पाप में डूबे थे १?” 

मद्रास की जिस घटना की खबर आपने दी है वह बड़ी विचित्र 
मालूम पड़ती है। ज्री का मत था कि लड़की ने आ्आात्मघात किया । 
लेकिन लड़की का बयान था कि पति ने उसके कपड़ों में आग लगा 
दी | इन परस्पर-विरुद्ध बातों को देखते हुए यह मानना बहुत ही 
कठिन है कि जिन बातों को ग्आप निविवाद सत्य मानते हैं वे बाते 
सचमुच निविवाद सत्य हैं। १३ बरस से कम अवस्था की लड़कियों के 
विवाह के लाखों उदाहरण मिलते हैं | लेकिन ग्रभी तक एक भी ऐसा 
उदाहरण इससे पहले सुनने में नहीं आया है कि पति की क्रूर काम- 
चेष्टा के कारण लड़की ने आत्मघात कर लिया | शायद मद्रास की 
घटना में कुछ विशेष कारण थे और बाल-विवाह उस लड़की की मृत्यु 
का मुख्य कारण नहीं था |!” 

कविवर#& ने ठीक लिखा है: जो बातें गुप्त रीति से आत्मा को 
चोट पहेँचाती है उनकी रुक्षता कम करने के लिए एक उपयुक्त दशन 
_गद लेना बहुत असान है !? 
... _यंग-इंडिया! के यह पाठक” तो एक कदम ओर आगे बढ़ गये 
हैं| उन्होंने केवल एक उपयुक्त दर्शन ही नहीं गहठ लिया है, बल्कि 
तथ्यों को एकदम भुला दिया है ओर अ्प्रमाणित वक्‍तव्यों के आधार 
पर अपना तक खड़ा कर लिया है । 


#यहाँ कविवर से आशय रवीनह नाथ (अब स्वर्गीय) से है। सम्पादक 

अनोदार्य के अ्रभियोग पर मैं कुछ नहीं कहूँगा, क्योंकि मैंने शास्त्र- 
करों पर दोषारोप नहीं किया है, बल्कि उन लोगों पर बुराई थोपी है 
जो मातृत्व का भार सम्हाल सकने में असमर्थ छोटी अवस्था की 
लड़की का ब्याह करने पर जोर देते हैं। अनोदाय का प्रश्न तो तब 
उठता है जब किसी काल्पनिक व्यक्ति पर नहीं, बल्कि किसी जीवित 
व्यक्ति पर भी और वह भी बिना किसी कारण, अपविन्र भावना का 
दोधारोप किया जाता है | मैं पूछता हूँ कि क्या इस पत्र-लेखक के 
पास कोई प्रमाण है जिसके बल पर वह कह सकता है कि जिन स्मृति- 
कारों ने आत्मसंयम का उपदेश दिया है, उन्होंने ही छोटी उम्र की 
लड़कियों का ब्याह करने का आदेश देने वाले यूत्र भी लिखे हैं। 
क्या यह मानना अधिक उदार न होगा कि ऋषियों के मन में अप- 
वित्र भावनाएं नहीं हो सकतीं अथवा वे शारीरिक विकास के मुख्य 
नियमों से अनभिज्ञ नहीं हो सकते ? 

लेकिन यदि कम अवस्था के बजाय (क्योंकि कम अवस्था में विवाह 
के मानी २४ बरस से कम अवस्था में विवाह भी हो सकता है) बाल्य 
अवस्था में विवाह की आज्ञा देनेवाले सूत्र प्रामाणिक भी मान लिये 
जायें तो हमें चाहिए कि प्रत्यक्ष अनुभव और वैज्ञानिक ज्ञान के आधार 
पर उन सूत्रों को श्रस्वीकार कर दें। मुझे पत्र-लेखक के इस वक्तव्य 
की सचाई में सन्देह है कि हिंन्दू समाज में बालविवाह सब्र प्रचलित 
है | मुझे यह देखकर अवश्य ही दुःख होगा कि लाखों लड़कियों! का 
विवाह होता है, अथांत्‌ वे बालिकाए होती हुईं भी पत्नियों की तरह 
रहती हैं। यदि ११ बरस की श्रवस्था में ही लाखों लड़कियों का 
विवाह होने के बाद पति का सहवास करना पड़ता तो हिन्वू जाति 
आज से बहुत पहले नष्ट हो गई होंती । 

और यह बात भी तकसंगत नहीं है कि यदि माता-पिताओ्रों को ही 
ग्पनी लड़कियों के लिए वर का चुनाव करना है तो उनका विवाह तथा 
पति-सहवास छोटी उम्र में ही हो जाना चाहिये। यह कहना भी सच 

नहीं है कि यदि लड़कियों को वर का चुनाव करने दिया गया तो वे 
कोटशिप७& और फ्लटेशन करने लगेंगी | यूरोप तक में कोटशिप& 
सवंत्र प्रचलित नहीं है | हजारों हिन्दू लड़कियों का १५ बरस से 
अधिक उम्र में ब्याह होता है ओर फिर भी उनके बरों का चुनाव 
माता-पिता करते हैं। मुसलमान माता-पिता तो हमेशा ही अपनी 
सयानी लड़की के खाविन्द खुद ही पसन्द करते हैं | यह सवाल ही 
दूसरा है कि वर का चुनाव स्वयं लड़की करे अथवा उसके माता-पिता 
करें और यह बात बहुत कुछ रीति-रिवाज पर अवलम्बित है | 
पत्र-लेखक ने इस बात के समर्थन में कोई सबूत पेश नहीं किया 
है कि सयानी उम्र में ब्याही गई कन्याओ्ं की सन्तानें बाल्यावस्था में 
ब्याही गई लड़कियों से कमजोर होती हैं| मारतीय ओर यूरोपियन 
दोनों ही समाजों का, अवश्य ही, मुझे अनुभव है। फ़िर भी मैं दोनों 
समाजों के आचार की तुलना में पड़ना नहीं चाहता । बहस के लिए 
ह बात जरा देर के लिए. मान ली जाय कि हिन्दू समाज की अपेत्ता 
यूरोपियन समाज आचार-अश्रष्ट है तो क्‍या उससे यही अनुमान करना 
स्वाभाविक है कि उसकी आचार-भ्रष्टता का कारण परिपक्क अवस्था 
में ब्याह होना है ? 
अन्त में, मद्रासवाली घटना पत्र-लेखक के तर्कों को पुष्ठ नहीं करती, 
लेकिन उन्होंने घटना का जिस प्रकार से उपयोग किया है, उससे प्रकट 
होता है कि किस प्रकार तथ्यों की ग्रवहेलना करके बिना अच्छी तरह 
सममभे-बूके वह अपने नतीजे पर पहुँचे हैं | यदि वह एक बार मेरे उस 
लेख को दुबारा पढेंगे तो पता चलेगा कि मैंने अपना नतीजा प्रमा 
णत तथ्यों के आधार पर ही निकाला है । मेंने जो नतीजा निकाला है 
उसका मृत्यु के कारणों से कोई सम्बन्ध नहीं है | यह सिद्ध है कि (१) 
लड़की छोटी उम्र की थी, (२) उसे कामेच्छा नहीं थी, (३) पति” 


हे घ् हर 
७कोट शिप ८ विवाह का अर्थ कोमा्य अवस्था में चलने वाला प्रेम व्यापार। 

ने उसपर जबद॑स्ती की ओर (४) वह आज इस संसार में नहीं है। लड़की 
ने यदि आत्मघात किया तो बुरा किया, लेकिन यदि पति” ने उसे 
इसलिए मार डाला कि उसने उसकी पाशविक कामवत्ति के सामने 
सिर नहीं कुकाया तो यह और बुरा था| लड़की की उम्र तो अ्रभी 
सीखने ओर खेलने की थी, पत्नी के रूप में जीवन बिताने तथा अपने 
ननन्‍हें कन्धों पर घर-ग्रहस्थी की चिन्ताओं का बोझ उठाने अथवा 
स्वामी की गुलामी करने की उम्र अभी उसकी नहीं थी । 

इस पत्र के लेखक ऐसे व्यक्ति हैं, जिनका समाज में प्रतिष्ठित स्थान 
है | भारतमाता अपने उन लड़के ओर लड़कियों से अधिक अच्छी 
बातों की आशा करती है, बिन्होंने उदार शिक्षा पाई है ओर जिससे 
राष्ट्र के लिए सोचने ओर काम करने की आशा की जाती है | हमारे 
बीच नेतिक, सामाजिक, आर्थिक ओर राजनीतिक बहुत सी बुराइयाँ 
हैं। उन्हें दूर करने के लिए घेययुक्त अध्ययन, सपरिश्रम अनुसन्धन 
चातुयपूर्ण प्रबंध, सत्य कथन, स्पष्ट विचार तथा निष्पक्ष निणय की 
ग्रवश्यकता है । आवश्यक होने पर हम जमीन आसमान का मतभेद 
रख सकते हैं | लेकिन यदि हम सच्चाई को खोज निकालने ओर फिर 
उस पर डटे रहने की कोशिश नहीं करेंगे तो अपने देश, अपने धम 

र अपने राष्ट्रीय हित को ह।नि पहुँचायेंगे । 

“हिन्दी नवजीवन, ६ सितस्बर, १६२६ | 


४ बाल-विवाह की भीषणता 
[ “बालविवाह की बुराई जितनी अधिक गाँवों में फेली हुई है 
उतनी अधिक शहरों में मी | यह काम तो खास तौर पर ख््रियों का 
है | पुरुषों को भी निस्‍्सन्देह अपने हिस्से का काम करना है लेकिन 
पुरुष जब पशु बन जाता है तब उससे समझदारी की बातें सुनने की 
आशा नहीं रहती |” | 

बाल-विवाह-निषेधक समिति ने बाल-विवाह पर एक उपयोगी 
ओर शिक्षाप्रद विवरण-पत्रिका प्रकाशित की है | में इसके मुख्य-सुख्य 
अंश नीचे देता हूँ :-- 


भारत की सन्‌ १६३१ की सेंसर रिपोर्ट में १५ वर्ष से कम उम्र 
में ब्याही गई लड़कियों की संख्या के सम्बन्ध में निम्न आँकड़े दिये 
गये हैं ; 


६ 


अवस्था प्रतिशत ब्याही हुई लड़कियाँ 
० से के ७ 67 

। १२ 

९ १३ रे थे 

रे की 

हे ६*६ 

५. 88 १६"३ 

इस तरह लगभग एक वष से कम अवस्थावाली सो लड़कियों में 
एक विवाहित है ओर १५ वष से कम अ्रवस्थावाली लड़कियों से 
सम्बन्ध में इसी प्रकार की भयड्रता देखने में आती है | 
“इसका एक नतीजा यह हुआ है कि हमारे देश में बालविध- 
वाद्यों की संख्या इतनी अधिक है कि उस पर विश्वास नहीं होता । 
इसके आऑकड़े निम्न प्रकार हैं 


उम्र विधवाओओं की संख्या 
०से १ ९५९१५ 
8 १७८८५ 
९..६ २,४८५ 

दे 8 €,०७६ 
४, १३७९६, 

ह १० १५ ४८२ 

री, द १८५, ३२२३६ 

अक्सर यह कहा जाता है कि हमारे देश में बालविवाह से अपेक्षा- 
कृत बहुत थोड़ी हानि होती है और यह प्रथा सच्च जगह प्रचलित नहीं 
है | पर यदि बाल-विधवाओं की सच्ची संख्या उपर्यक्त आँकड़े के सो 
भाग जितनी मी हो तब भी कोई मानवतापूर्ण समाज या सरकार इ 
कुप्रथा को रोकने में एक क्षण का भी विलम्ब नहीं करेगी | इस सम्बन्ध 
में हमें यह याद रखना चाहिए कि इनमें से अधिकांश बालिकाओं के 
लिए पुनविवाह असम्भव है । 

_बाल-विवाह का दूसरा दुष्परिणाम यह है कि बहुत-सी नवयुवती 
जच्चाएं मर जाती हैं। हिन्दुस्तान में हरसाल सोहर में ओसतन 
२,००,००० जच्चाएँ मरती हैं, अर्थात्‌ हर घंटे में २० मर जाती हैं और 
इनमें से बहुत सी १३ से लेकर १६ वष की अवस्थावाली होती हैं । 
सर जान मेगाव के अनुसार, प्रति १,००० नवयुवती माताओं में १०० 
तो सोहर में अवश्य ही मरती हैं ।!! हमारे पास जच्चाओं की मृत्यु के 
ठीक-टठीक ऑकड़े नहीं हैं । अनुमान किया जाता है कि भारत में प्रति 
हजार में यह संख्या २४६ है, जब कि इंगलेंड में ४'५ है | 


“अन्त में बाल-विवाह से माता की ही नहीं, बल्कि शिशु की,. 


अतः समस्त जाति की, हानि होती है । हिन्दुस्तान में प्रति १,००० 
नवजात शिशुओं में १८१ मर जाते हैं। यह तो औसत है; पर हिन्दु- 
स्‍्तान में ऐसे भी स्थान हैं, जहाँ यह ग्रोसत प्रति हजार ४०० तक 
पहुँच जाता है जब »< » » इंगलेंड और जापान में शिशु मृत्यु संख्या 
प्रति हजार में क्रमशः ६० और १२४ है । » »८ »< 


“सबसे अधिक दुःख की बात यह है कि इन विषयों में यदि कुछ 


प्रगति भी हो रही है तो बहुत ही मन्द है। उदाहरणा्थ, १६२१ में एक 
साल से कम उम्र की पत्नियों की संख्या ६,०६६ थी, १६३१ में यह 
संख्या बदकर ४४,०८२ हो गई, अर्थात्‌ पहले की संख्या से पँचगुनी 

बढ़ गई, जब कि जन-संख्या सिफ १/१० ही बढ़ी थी। पुनश्च, १६२१ 
म॑ एक साल से कम उम्र की ७५९ विधवाएँ थीं, १६३१ म॑ यह संख्या 
१,४१५ तक पहुँच गई थी। जन-संख्या के विविध आँकड़े बहुत ही 
मनन्‍्द गति सूचित करते हैं | इन बुराइयों को रोकने के लिए. जो उपाय 
किये जाते हैं उनके प्रमाण में जन-संख्या बहत तेजी से बढ़ रही है । 
इसीलिए, इन बुराइयों को दूर करने के लिए सक्रिय उपाय द्वथ में लेने 
की आवश्यकता पहले से अधिक तीत्र है । ओर भारत के नारी-आनन्‍्दो- 
लन के पास इस सम्बन्ध में जनसाधारण तथा सरकार की आत्मा कों 
सचेत करने की अपेक्षा अधिक ऊँचा और अधिक आवश्यक काम 
दूसरा हो नहीं सकता |? ] 

इन आँकड़ों को देखकर हम सबको अपना सिर शरम से नीचे 
भुका लेना चाहिए. | पर यह इस कुप्रथा को दूर करने का उपाय नहीं 
है | बाल-विवाह की बुराई जितनी अधिक गाँवों में फैली हुईं है, उतनी 
ही अधिक शहरों में भी । यह काम तो खास तोर पर स्त्रियों का है | 
पुरुषों को भी निस्सन्देह अपने हिस्से का काम करना है। लेकिन पुरुष 
जब पशु बन जाता है तत्र उससे समझदारी की बातें सुनने की आशा 
नहीं रहती | इसलिए माताओं को ही अपने अधिकारों के समभने 
तथा इनकार कर देने के कत्तंव्य की शिक्षा दी जानी चाहिये। यह 
शिक्षा उन्हें स्त्रियों के सिवा ओर कोन दे सकता है ? इसलिए में सलाह 
दूँगा कि अखिल भारतीय महिला परिषद्‌ को अपना नाम साथक करने 
के लिए शहरों से हटकर गाँवों के कायक्षेत्र में उतर आना चाहिए। 
ये विवरण-पत्रिकाएँ बहुमूल्य हैं | पर वे थोड़ी-सी शहरों में रहनेबाली 
ओग्रेजी पटी-लिखी बहिनों तक ही पहुँचेगी। आवश्यकता इस बात 
की है कि गाँवों की स्त्रियों से व्यक्तिगत सम्पक हो । यह सम्पक, यदि 
कभी, स्थापित भी हो गया तो काम सरल नहीं हो जायगा । पर किसी- 
न-किसी दिन तो इस दिशा में शुरूआत करनी ही पड़ेगी । उसके बाद 
ही किसी फल की आशा की जा सकती है | अखिल भारतीय महिला- 

परिषद्‌ क्या अखिल भारतीय ग्राम उद्योग-संघ के साथ काम करेगी ? 
किसी भी ग्राम-सेवक या गआमसेविका को, चाहे वे कितने ही योग्य क्‍यों 

हों, मात्र समाज-सुधार के लिए गाँव के लोगों के पास जाने का 
वचार नहीं करना चाहिए | उन्हें तो ग्राम जीवन के सभी अंगों के 
सम्पक में आना पड़ेगा । मैंने अनेक बार कहा है और फिर कहूँगा 
ग्राम सेवा सच्ची जन-शिक्षा है। शिक्षा का ग्रथ केवल अन्चर-ज्ञान ही 
नहीं है, सच्ची शिक्षा यह है कि गाँववालों को सिखाया जाय कि 
मनुष्य, (जस विचारवान प्राणी कहा जाता है. किसी प्रकार अपना 
गौरव रखकर वास्तविक जीवन व्यतीत कर सकता है | 
हरिजन, १६ नवम्बर, १६३५ | 

५. राक्षसी विवाह द 

(अगर पिता अपनी छोटी लड़की का ब्याह करना अथवा 
उसे बेचना चाहता है तो उस हालत में घर के सब लड़के लड़कियों 
अथवा किसी एक को ही, जिसमें शक्ति हो, पिता के घर का - 
त्याग कर देगा चाहिए और उसकी तरफ से कुछ भी मदद नहीं 
लेना चाहिए |? [ 

श्री बनारसीदास चतुर्वदी लिखते हैं :-- 

[बड़ी लजा के साथ मैं आपका ध्यान माथुर हितैषी? के ३० दिस- 
म्बर के अंक में प्रकाशित मथुरा में बालविवाहों की भरमार” शीर्षक लेख 
की ओर आकर्षित करता हँ।२ वर्ष और २॥ वर्ष और ३ वर्ष की 
कन्याओं के विवाह करने का दुभांग्य हमारी जाति को ही प्राप्त है। काफी 
आन्दोलन किया गया | हमारी जाति के प्रतिष्ठित नेता श्री राधेलाल : 
चतुबंदी ने बहुत प्रयत्न किया, पर ये बालविवाह नहीं रोके जा सके । 
पिछले वष तो ८ महीने ओर सवा साल की लड़कियों की शादी की गई 
थी | समझ में नहीं आता कि इन लोगों का क्‍या इलाज किया जाय । 
यह बातें ध्यान देने योग्य है कि हम लोग, यानी चतुवंदी समाज अपने 

को सवश्रेष्ठ ब्राह्मण समभते हैं | ओर दूसरे ब्राह्मणों तक के हाथ को 
रोटी खाने में पाप मानते हैं ।?” | 


बनारसीदास ने जिन विवाहों का वणन किया है, उन्हें राक्ुसी 
विवाह न कहें तो क्‍या कहें ? दुःख की बात तो यह है कि ऐसे विवाहों 
में भाग लेने वाले लोग प्रतिष्टित होते हैं । इससे उन्हें रोकने में बहुत _ 
कैटिनाइयों पैदा होती है ओर इसके साथ जब धर्म को मिलाया जाता 
है तब कठिनाइयों की मात्रा ओर भी बद जाती है | कैसे भी हो, सत्र 
उपद्रवों के लिए सत्याग्रह एक सम्पूर्ण उपाय हो सकता है । यद्द दूसरी 
बात है, कि हमेशा हर हाल्नत में सत्याग्रह का प्रयोग करने की हममें 
शक्ति नहीं रहती अथवा प्रयोग करने का तरीका हमको माल्लूम नहीं 
होता | इससे सत्याग्रह की नहीं, बल्कि सत्याग्रही को मयांदा सिद्ध हाती 
है| एकॉप्रयोग उपयुक्त परिस्थिति में प्रत्येक मनुष्य कर सकता है| 
जिस घर में ऐसे विवाह का आदर किया जाय, उसका त्याग करना 
चाहिए और उसकी तरफ से किसी प्रकार की मदद नहीं लेनी चाहिए । 
उदाहरण के लिए अगर पिता अपनी छोटी लड़को का ब्याह करना 
चाहता अथवा उसे बेचना चाहता है तो उस हालत में उस घर के 
सन्न लड़के-लड़कियों को अथवा किसी एक को ही, जिसमें शक्ति हो, 
पिता के घर का त्याग कर देना चाहिए. और उसकी तरफ से कुछ भी 
मदद नहीं लेनी चाहिए। असर न भी हुआ तो भी जिन्होंने त्याग 
किया है वे इस पाप से बच जायेंगे | साथ ही उन्हें श्रद्धा रखनी चाहिए 
कि ऐसे त्याग का अन्तिम परिणाम शुभ ही हो सकता है। मेंने तो 
टृष्टान्त रूप से ऐसे मोके पर सत्याग्रह का यह एक ही प्रयोग बतलाया 
है । परिस्थिति को देखकर प्रत्येक सत्याग्रही और भी प्रयोगों की तलाश 
कर सकता है। 
“-हिन्दी नवजीवन ३० जनवरी, १६३० | 

६. नवयुबककों को परामश क्‍ 
[में उस लड़की को विधवा ही नहीं मानता जौ १०-१५ साल की 
उम्र में बिना पूछे ब्याह दी गई, जो अपने नामधारी पति के साथ 
कभी रही भी नहीं ओर एक दिन अचानक विधवा करार दे दी गई । 
यह शब्द का ओर भाषा का दुरुपयोग है ओर भारी पाप है ।”] 
एक प्रतिष्ठित तमिल मित्र ने मुके बाल-विधवाओं पर कुछ कहने 
को लिखा है | उन्होंने लिखा है कि हिन्दुस्तान के और हिस्सों की 
बनिस्बत इस प्रान्त की बाल-विधवाओं को बहुत अधिक कष्ट है| में 
अब तक इस कथन की सचाई की जॉच नहीं कर सका हूं | आपको 
इस सम्बन्ध में मुझसे अधिक जानकारी होनी चाहिए । लेकिन अपने 
नवजवानों से, जो मुझे चारों ओर से घेरे खड़े हैं, में कहना चाहता हूँ 
कि आप कुछ वीरता दिखायें | अगर आप में वीरता है तो में एक 
प्रस्ताव करूँगा । मुझे आशा है तुममें से अधिकांश अविवाहित हैं और 
बहुत से ब्रह्मचारी भी हैं | मैं बहुत-से? इसलिए कह रहा हूँ, क्योंकि में 
विद्यार्थियों को अच्छी तरह जानता हूँ । जो विद्यार्थी अपनी बहिन पर 
विषय-वासना से भरी नज़र डालता है वह ब्रह्मचारी नहीं है । में चाहता 
हैँ कि तुम यह पवित्र प्रतिज्ञा कर लो कि तुम बाल-विधवा से ही विवाह 
करोगे और अगर कोई बाल-विधवा नहीं मिली तो तुम विवाह ही नहीं 
करोगे । निश्चय कर लो और उसकी घोषणा सारे संसार के सामने कर 
दो । अगर तुम्हारे माता-पिता हों तो उनके सामने कर दो, नहीं तो 
ख्रपनी बहिनों के सामने कर दो | में उन्हें विधवा हिचकिचाहट के साथ 
कहता हूँ क्योंकि मैं उस लड़की को विधवा नहीं मानता जो १०, १५ 
साल की उम्र में बिना पूछे-ताछे ब्याह दी गईं, जो अपने नामधारीपति 
के साथ कभी रही भी नहीं, और एक दिन अचांनक विधवा करार दे 
दी गई | यह शब्द का ओर भाषा दुरुपयोग है, ओर मारी पाप है । 
हिन्दू धर्म में विधवा? शब्द के चारों ओर एक पवित्रता विराजती हे । 
मैं स्व० श्रीमती रमाबाई यनाडे-जेसी सच्ची विधवाओं की पूजा करता हूँ, 

जो जानती थीं कि विधवा होने के क्या मानी हैं | मगर £ साल की 
बाला जानती भी नहीं कि पति क्‍या होता है। मुझे चाहे वहमी कह 
लीजिये पर मेरा विश्वास है कि एक राष्ट्र को अपने सारे पापों का 
फल भुगतना पड़ता है। मेरा विश्वास है कि हमारे सभी पापी ने 
इकट्ठा होकर हमें दासता के बन्धन में जकड़ दिया है । & » > आपके 
ख्याल में क्या हम तब तक अपने को पुरुष कह सकते हैं ओर अपने 
तथा दूसरे के ऊपर शासन करने श्रथवा २० करोड़ अधिवासियों के एक 
राष्ट्र के भाग्यविधाता बनने के लायक हो सकते हैं जब तक एक भी 
विधवा ऐसी है जो अपनी मौलिक आवश्यकताएँ पूरी करना चाहती है 
पर समाज उसे ऐसा करने से रोकता है | यह धम नहीं है, बल्कि अधम 
है। हिन्दू धरम मेरी नस-नस में घुसा हुआ होने पर भी मैं ऐसा कहता 
हूँ | यह मत सोचो कि पश्चिमी भावना मेरे मुंह से यह सब कहलवा 
रहो है | मेरा दावा है कि मेरे अन्दर भारतवर्ष की निर्मल भावना का 
खोत बह रहा है । मैंने पश्चिम से बहुत-सी अ्रच्छी बातें ली हैं, पर यह 
बात नहीं | हिन्दूधरम में इस प्रकार के वैधव्य का कोई स्थान नहीं है। 

बाल-विधवाश्ों के सम्बन्ध में मेने जो कुछु कहा है वह बाल- 
पत्नियों पर भी लागू होता है | तुम अपनी कामेच्छा पर इतना अंकुश तो 
अवश्य कर लो कि १६ वर्ष से कम अवस्था की किसी लड़की से 
विवाह नहीं करोगे | यदि मेरी चलती तो कम-से-कम उम्र को सीमा 
२० साल रखता । 

हिन्दुस्तान में भी २० साल्न की उम्र कम कही जायगी । लड़ कियों 
की अ्रकाल-प्रोट्ता के लिए हिन्दुस्तान की अवस्था नहीं, बल्कि हम 
जिम्मेदार हैं, क्योंकि में बीस-बीस साल की ऐसी लड़कियों को जानता 
हूँ जो पवित्र ओर विकारहीन हैं ओर किसी भी तूफान का सामना कर 
सकती हैं | हमें चाहिये कि कम-से-कम हम तो अकाल-प्रोटता अपने 
ऊपर न लादें ! कुछ ब्राह्मण विद्यार्थियों ने मुझसे कहा है कि हम इस 
सिद्धांत का पालन नहीं कर सकते, क्योंकि हमें १६ बरस की ब्राह्मण 


श्स्द् स्त्रियों की समस्याएँ 


लड़कियां मिलेंगी ही नहीं | बहुत थोड़े ब्राह्मण अपनी कन्याश्रों को 
इतनी अवस्था तक अ्रविवाहित रखते हैं, अधिकतर ब्राह्मण कन्याएँ 
१०, १२ अथवा १३ वष्र की अवस्था में ब्याह दी जाती हैं । इस पर 
में ब्राह्मण युवकों से कहूँगा ः अगर तुम अपने ऊपर संयम नहीं रख 
सकते तो ब्राह्मण कहलाना छोड़ दो | १६ बरस की किसी ऐसी सयानी 
लड़की से ब्याह करलो, जो बाल्यावस्था में ही विधवा हो गई हों । 
यदि तुम्हें विधवा ब्राह्मणी भी न मिल्तले तो फिर तुम चाहे जिस लड़की 
से विवाह कर लो | मैं तुमसे कहता हूँ कि हिन्दुओं का ईश्वर उस 
युवक को क्षमा ही करेगा जो एक १२ बरस की लड़की पर बलात्कार 
करने के बजाय अपनी जाति से बाहर विवाह करता है | यदि आपका 
हृदय पवित्र नहीं है, आप अपनी वासनाओं पर काबू नहीं रख सकते, 
तो आप शिक्षित कहलाने का हक खो बैठते हैं । मैं ब्राह्मण धरम की 
पूजा करता हूँ। मैंने वर्णाअ्रम धर्म का समथन किया है | पर उस 
ब्राह्मण॒त्व से में दूर मागता हूँ जो अस्पृश्यता को, कुँवारे वैधव्य का 
तथा कुमारियों के विनाश को सहन करता है। यह तो ब्राह्मण॒त्व का 
मजाक है | इसमें ब्रह्म का कोई ज्ञान सूचित नहीं होता । यह तो निरी 
पशुता है । ब्राह्मण॒त्व इससे बड़ी चीज है। मैं चाहता हूँ मेरी ये बातें 
आपके दिल में घँस जायें । द 
पचपय्या कालेज, मद्रांस के एक भाषण से । 
--हिन्दी नवजीवन, २२ सितम्बर, १६२७ | 


जे रोपभरा विरोध 
[ “विधवाओं को बह्य चय-पालन से मोज्च मिलता है, इस कथन 
का अनुभव में तो कोई ग्रभाण नहीं मिलता | मोक्ष ग्राप्त करने के 
लिए खाली ब्रह्मचये ही नहीं, वरं अन्य बातों की भी आवश्यकता 
पड़ती है |!” | 


बाल-विवाह से हानियां श्र 


एक बंगाली स्कूल के हेडमास्टर लिखते हैं।-- 

. [ “आपने मद्रास के विद्यार्थियों को केवल विधवा लड़कियों से 
ही विवाह करने का जो परामश दिया है, उससे हम बहुत भयभीत 
हो रहे हैं ओर में उससे अपना विनम्र परन्तु रोषभरा विरोध प्रकट 
करता हूँ । 

“विधवाओं के आजन्म ब्रह्मचय पालन से ही भारत की स्त्रियों को 
संसार में सबसे बड़ा ओर ऊँचा स्थान प्राप्त हुआ है| आपकी सलाह 
विधवाओं की इस आजन्म ब्रह्मचयपालन की प्रवृत्ति का नाश करेगी 
और उन्हें भौतिक सुखों के मांग पर डालकर, एक ही जन्म में ब्रह्म- 
चय पालन द्वारा उनके मोक्ष प्राप्त करने की सम्मावना मिथा देगी | 
इस प्रकार विधवाओं के प्रति ऐसी तीत्र सहानुभूति दिखाना उनकी 
अ-सेवा ही होगी ओर कुमारी कन्याओं के प्रति, जिनके विवाह का 
प्रश्न बड़ा जटिल और कठिन हो गया है, अन्याय होगा | विवाह- संबंधी 
आपके इन विचारों से हिन्दुओं के आवागमन, पुनर्जन्म और मक्ति- 
सम्बन्धी सिद्धान्त धूल में मिल जायेंगे ओर हिन्दू समाज भी अ्रन्य 
समाजों के तल पर आ जायगा, जिसे हम पसन्द नहीं करते | इसमें 
सन्देह नहीं कि हमारे समाज का नेंतिक पतन हुआ है, परन्तु हमें 
हिन्दू आदर्शों का ध्यान रखना चाहिए और जहाँ तक बने उन आदर्शों 
का पालन करना चाहिए तथा अन्य समाजों ओर अन्य आदर्शों के उदा- 
हरण से प्रभावित नहीं होना चाहिए । अहल्याबाई, रानी भवानी, 
बहुला, रीता, सावित्री ओर दमयन्ती के उदाहरण हिन्दू समाज का 
पथ-प्रदर्शन करते रहेंगे और हमें चाहिए कि हिन्दू समाज को उसी मार्ग 
पर चलावें। इसलिए मैं आपसे नम्नतापूर्वक प्रार्थना करता हूँ कि आप 
ऐसे जटिल प्रश्नों पर अपनी राय मत दिया करें ओर समाज को जो 
बह उत्तम समझे वही करने दें |? | 

: इस रोष ओर विरोध से न तो मेरे विचार बदले हैं ओर न मुभको 
पाश्चात्ताप हुआ है | मेरी सलाह ऐसी किसी भी विधवा को अपने पथ से 

के द 

विमुख नहीं करेगी, जिसमें बलवती इच्छा है ओर जो ब्रह्मचय का श्र्थ 
समभती हुईं उसका पालन करने पर कटिबद्ध है| यदि मेरी सलाह पर 
चला जायगा तो अवश्य ही उन छोटी उम्र की लड़कियों को सहायता 
मिलेगी जो विवाह के समय यहाँ तक नहीं जानती थीं कि विवाह किसे 
कहते हैं उनके सम्बन्ध में विधवा” शब्द का उपयोग इस पवित्र नाम 
का दुरुपयोग है । इस पत्र के लेखक का जो उद्देश्य है उसी की पूर्ति 
के लिए मैं देश के नवजवानों को सलाह देता हूँ किवे यातो इन 
कथित विधवाओं से विवाह करें या फिर विवाह ही न करें| विवाह 
संस्था की पवित्रता की रक्षा तभी हो सकेगी जब वह बालवैधव्य के 
भशापशसे मुक्त हो जायगी । 

विधवाओं को ब्रह्मचय-पालन से मोज्ष मिलता है, इस कथन का 
तो अनभव में कोई प्रमाण नहीं मिलता । मोक्ष प्राप्त करने के लिए 
खाली ब्रह्मचय की नहीं, वरं अन्य बातों की भी श्रावश्यकता पड़ती है | 
जो ब्रह्मचय जबदस्ती ऊपर से लाद दिया जाता है उसका कोई भी 
मूल्य नहीं है । ऐसे ब्रह्मचय से तो बहुता गुप्त पाप होते हैं, जिससे समाज 
की नेतिक शक्ति का हास होता है | पत्र ज्ेखक को मालूम होना चाहिए 
कि यह सब में निजी अनुभव के आ्राधार पर लिख रहा हूँ | 

मुझे अवश्य ही खुशी होगी, यदि मेरी सलाह के फलस्वरूप इन 
कुमारी विधवाओं के साथ न्याय हो सकेगा ओर इसके कारण अन्य 
कुमारी कन्याश्रों को, अपरिपक्व अ्रवस्था में पुरुष की विषयलालसा के 
लिए बेचने के बदले, वय ओर बुद्धि में परिपक्व होने तक प्रतीक्षा 
करने का अवसर दिया जायगा । 

मेरे विवाह-सम्बन्ध विचार आवागमन, पुनजन्म तथा मुक्ति-सम्बन्धी 
विचारों से अ्रसंगत नहीं हैं | पाठकों को यह मालूम होना चाहिए कि 
करोड़ों हिन्दुओं में, जो दग्मवश नीच जाति के कहे जाते हैं, विधवा- 
विवाह पर कोई रोक नहीं है। मेरी समर में नहीं आता कि यदि बूढ़े 
विधुरों के पुनर्विवाह से उक्त विश्वाव में बाघा नहीं पड़ती तो उन 


बाल-विवाहों से हानियाँ १३१ 


लड़कियों के सच्चे ब्याह से, जिन्हें गलत रीति से विधवा कहा जाता 
है, उस विश्वास में केसे बाधा पहुँचेगी”। पत्र-लेखक को ज्ञान-प्राप्ति के 
लिए मैं बतला देना चाहता हूँ कि आवागमन और पुनजन्म का 
सिद्धान्त मेरे निकट कोरा सिद्धान्त नहीं हे, बल्कि वेसा ही सत्य है 
जैसे प्रातःकाल सूय का उदय होना । मुक्ति मेरे निकट एक ऐसा सत्य 
है जिसे प्राप्त करने के लिए में अपनी सारी शक्ति से चेष्टा कर रहा 
हूं और इसी मुक्ति के सम्बन्ध में विचार करने से मुझे भान हुआ है 
कि कुमारी विधवाओं के प्रति कितना अत्याचार हो रहा है | कम से 
कम हमें इतना तो चाहिए. कि अपनी नपुंसकता में इन अत्याचार- 
पीड़िता कुमारी विधवाओं के नाम के साथ एक साँस में सीता तथा 
अन्य सतियों के अमर नाम न लें, जैसा कि इस पत्र-लेखक ने किया है | 
अन्त में में कहूँगा कि अवश्य ही यह सत्य है कि हिन्दू धम में 
वास्तविक वेधव्य को गौरव माना गया है। और ठीक ही माना गया 
है, फिर भी इस विश्वास के लिए कोई प्रमाण नहीं है कि वेदिक 
७ काल में विधवा विवाह का पूर्ण निषेध था । मेरी लड़ाई सच्चे वेधव्य 
के विरुद्ध नहीं है | मेरी लड़ाई तो उसके नाम पर होने वाले अत्या- 
चार के विरोध में है। & » >»< 
--हिंदी नवजीवन, ६ अक्टूबर, १६२७ | 

[ १३ ] 
विधवा-विवाह की आवश्यकता 
१. बलपूवक संयम 

[ “वेघव्य कोह घर्म नहीं धरम तो संयम है । बल-ग्रयोग ओर 
संयम दोनों परस्पर-विरुद्ध बातें हैं। एक की बदोलत मनुष्य की 
अधोगति होती है दूसरी से उन्नति । बलपूर्वक पालन कराया गया 
वेधव्य पाप है स्वेच्छा से पालित वेधव्य धर्म है, आत्मा की शोभा 
है, समाज की पवित्रता की ढाल है ।? ] 

बाल-विधवाओं की कैसी करुणाजनक दुदशा है, कुट्म्ब में किस तरह 
उनके साथ दुव्यवहार होता है, किस तरह उनसे बलपूर्वक संयम रखवाया 
जाता है, जिससे कुलीन विधवाएँ दुराचार में प्रव्वत्त हो जाती हैं, इन सब॒«* 
का हृदयद्रावक चित्र एक विधवा ने गांधीजी के सामने पत्र लिखकर प्रस्तुत 
किया । इस पर गांधीजी ने निम्न विचार प्रकट किये |--सम्पादक । 

ऐसे पत्र मेरे नाम बराबर आते रहते हैं । यही नहीं बल्कि में जहाँ 
जहाँ जाता हूँ तहाँ-तहाँ बालविधवाश्रों की दशा देखा करता हूँ। 
असंख्य बहिनों के सम्पक में में आता हूँ । इससे में उनके दुःख को 
सम सकता हूँ | उनके दुश्ख में पुरुष जितना अधिक से अधिक 
हाथ बटा सकता है, उतना बटाने के लिए में अपने को सत्री-सम बना 
रहा हूँ । अधिक बनने के लिए प्रयत्न करता हूँ | कितनी ही बहिनों 
के माँ के स्थान की पूर्ति करने की कोशिश करता हूँ | इस कारण इस 
बहिन के दुःख को में पूरा-पूरा समभता हूँ । 

मेरा यह दृद मत होता जाता है कि दुनिया में बाल-विधवा जैसी 
कोई प्रकृति-विरुद्ध वस्तु होनी ही न चाहिए.। वेघव्य कोई धर्म नहीं; 


ब्रा 

धर्म तो संयम है | बल-प्रयोग ओर संयम ये दोनों परस्पर-विरुद्ध बातें 
हैं | एक की बदौलत मनुष्य की अ्रधोगति होती है ओर दूसरी से 
उन्नति | बल-पूर्वक पालन कराया गया वैधव्य पाप है, स्वेच्छा से 
पालित वेधव्य घम है, आत्मा की शोमा है, समाज की पवित्रता की 
ढाल है । यह कहना कि पन्द्रह साल की बालिका समक-बूभकर 
वेधव्य का पालन करती है, अ्रपने ग्रोद्ल्य ओर अज्ञान को प्रकट 
करना है | पन्द्रह वर्ष की बालिका क्‍या जान सकती है कि वेधव्य की 
वेदना क्या चीज है ? माता-पिता का धर्म है कि उसके विवाह के 
लिए हर तरह को सहूलियतें कर दे | कुरीति के अधीन होना कायरता 
है | उसका विरोध करना पुरुषाथ है | 

युवती विधवाश्रों को मैं क्या सलाह दूँ? इसका विचार करते 
समय मुझे अपनी अक्ञमता का पता लग जाता है । उन्हें विवाह करने 
की सलाह देना तो आसान है पर वे विवाह किसके साथ करें ? पति . 
की खोज कोन करे ? गैर-बिरादरी में शादी कर लें ? पति खोजने से 
कहीं मिलते भी हैं? क्‍या विज्ञापन देकर विवाह करें ? विवाह कोई 
सोदा है ? जहाँ लोकमत विरुद्ध है अ्रथवा उदासीन है वहाँ बाल- 
विधवाओं के लिए. पति को खोज करना लगभग असम्भमव है। 
ओर यदि सुयोग्य पति न मिले तो हर किसी के साथ बैँध जाने की 
सलाह में केसे दूँ ! क्‍ 

इसलिए में इन बाल-विधवाश्रों के माता-पिताओं तथा संरक्षकों 
से ही प्रार्थना कर सकता हूँ परन्तु नवजीवन” उनके हाथों में कहाँ 
पहुंचता है # इन लोगों तक नवजीवन' की पहुँच अधिकांश में नहीं 
होती | ऐसा धम-संकट उपस्थित है । 

परन्तु विधवाओ्ं को में इतनी सलाह तो जरूर दे सकता हूँ कि 
वे शान्ति के साथ अपने दुःख को सहन करें । वे अपने संरक्षक अ्रथवा 
अपनी संरक्षिका के सामने अपने हृदय को खोलें और अपनी सारी 
इच्छाएं उन तक पहुँचा दें | यदि वे न मानें या न समझें तो चिन्ता 


१३४ स्त्रियों की समस्याएं 


« न करें | यदि योग्य पति मिल जाय तो शादी करलें | योग्य पति पाने 
के लिए. जिस तरह दमयन्ती, सावित्री, पावती ने तपश्चर्या की उसी तरह 
वें भी इस युग के अनुकूल, इस युग में कर सकने लायक तपस्या 
करें। वह तप क्या है--अश्रभ्यास | विधवा के लिए अभ्यास - शारीरिक, 
मानसिक ओर आध्यात्मिक अभ्यास - से बढ़कर दूसरी वस्तु मन को 
स्थिर करने वाली नहीं । वे अपना एक-एक क्षण चरखे को देकर 
शारीरिक तप करें; अक्षर प्राप्त करके मानसिक तप ओर आत्मशुद्धि 
करके, आत्मा की पहचान करके, आध्यात्मिक तप करें | इन तीन 
कार्यो से उन्हें उनके संरक्षक नहीं रोक सकते | ओर यदि रोके भी तो 
वह निरर्थक होगा | इन बातों का अधिकार हर व्यक्ति को है। यदि 
वह अधिकार न दिया जाय तो विधवाए अवश्य सत्याग्रह करें । 

में जानता हूँ कि यह उपाय भी कठिन है | पर सच बात यह है 
कि सदुपाय दिखाई कठिन देते हैं, वास्तव में कठिन होते नहीं हैं 


यह भगवद्वाक्य है । 
विधवाओं के संरक्षक यदि न समभेंगे तो पछतायेंगे, क्‍योंकि हर 


जगह में दुराचार देख रहा हूँ। विधवा को जबरदस्ती रोकने में न तो 
उसकी, न कुठ्म्ब की, न धम की रक्षा हो सकती है । मैं अपनी आँखों 
के सामने इन तीनों का नाश होता देख रहा हूँ । 


पुरुष वग, जिसके आश्रय में बाल-विधवाए हैं, सँमल जाय । 
--हिन्दी नवजीवन, १० जुलाई, १६२५] 


२, बलात वेधव्य 
[ “जिस महिला ने अपने पति के प्रेम का अनुभव करने के 
बाद स्वेच्छा से वेधव्य स्वीकार किया है उसके वेधव्य से उसका 
जीवन पवित्र होता है, उसका घर पावन बन जाता है ओर धर्म की 
भी उन्नति होती है | पर धरम अथवा रूढ़ि-द्वारा जबरन लादा गया 
वेघव्य असह्य हो जाता है। इससे गुप्त पाप होता है, जिससे अप- 
वित्रता फैलती है ओर धर्म की अबनति होती है ।?? ] 

र गंगाराम ने हिन्दुस्तान में ओर अलग-अलग प्रान्तों में विध- 
वाओं की संख्याओं के अक्ठ प्रकाशित किये हैं । ये अक्क॒ काम के हैं 
और प्रत्येक सुधारक के हाथ में रहने चाहिएँ । 

सर गंगाराम के मतानुसार सुधार का जो क्रम है उससे तो बहुत 
कम आदमी सहमत होंगे । वे यह क्रम देते हैं :-- 

पहले सामाजिक सुधार | 

अन्त में स्वराज वा राजनेतिक सुधार । 

ले जमाने में सर गंगाराम जेसे ओर उत्साही समाज-सुधारकों 

का हूबहू ऐसा मत नहीं था। रानाडे, गोखले, चन्द्रावरकर ने स्वराज 
को समाज-सुधार के समान महत्व दिया था। लोकमान्य तिलक भी 
समाज-सुधार में किसी से कम उत्साही नहीं थे । परन्तु उन्होंने या 
उनके पहले के लोगों ने सभी प्रकार के सुधारों के साथ-साथ होना 
उचित और आवश्यक माना था । सच पूछी तो लोकमान्य ओर 
गोखले तो राजनीतिक सुधार को ओर सभी सुधारों से अधिक 
आवश्यक मानते थे | उनका मत था कि हमारी राजनीतिक गुलामी 
ने हमें ओर किसी काम के लायक नहीं रख छोड़ा है। 

बात यह है कि राजनेतिक सुधार का अथ होता है सामूहिक 
चैतन्य का जागरण । राष्ट्रीय प्रणतति के ओर सभी अंगों पर इसका 
प्रभाव पड़े बिना रह नहीं सकता | सभी सुधारों का अ्रथ जागरण ही 
है | एक बार जाग्रत हो जाने पर केवल एक विभाग में सुधार करके 
ही राष्ट्र का चुप बेठना असम्भव है। इसलिए सभी आन्दोलनों को 
चलना चाहिए और साथ-साथ चलना चाहिए । 

सुधारों के क्रम को लेकर सर गंगाराम से झूगड़ने की जरूरत तो 
किसी को है नहीं | राजनेतिक व आश्िक उद्धार के लिए उनके 
बतलाये हुए उपाय को चाहे मले ही माने परन्तु सामाजिक सुधार 
में सर गंगाराम के उत्साह की प्रशंसा ही करनी पड़ेगी | जो आऑँकड़े 
उन्होंने दिये हैं सचमुच ही भयड्ूर हैं | वह पूछते हैं कि इन आँकड़ों को 


रे :... स्त्रियों की समस्याएं, 


देखकर जिनसे बाल-विवाह ओर बलात्‌ वैधव्य से फेली दुरदंशा का पता 
लगता. है, कोन नहीं रो देगा ? १६२१ ई० की मनुष्य-गणना के 
अनुसार उस साल की हिंन्दू विधवाश्रों की संख्या यों है !--- 


४ वष तक की विधवाएँ *० 88 ६ ६२ 
पू--२१ ० ्ट। न '$. ०६२७ 
१०--१४ 8 ९३:२९, 5 ९४७ 

२३२९, ०७६ 


पिछली दो मनुष्य-गणनाओओं के भी आऑकड़े दिये गये हैं। उन दा 
मनुष्य-गणनाओं की संख्या से यह संख्या कुछ बड़ी ही है। दूसरी 
जाति की विधवाश्रों की भी संख्या दी हुईं हे | इससे इस बात का 
ओर भी अधिक पता चलता है कि हिन्दू बाल-विधवाओं पर कितना 
अत्याचार किया गया है | धर्म के नाम पर हम गोरक्षा के लिए शोर 
करते हैं परन्तु मनुष्य रूप में इस बाल-विधवा रूपी गायों की हम रक्षा 
नहीं करते | धर्म के लिए. हम जबरदस्ती भी करेंगे परन्तु धम के ही 
नाम पर हम ३ लाख ऐसी बाल-विधवाओं को बलात्‌ वैधव्य देते हैं 
जिन्होंने विवाह संस्कार का अथ भी नहीं समझा है | छोटी बालिकाओं 
को जबरन . विधवा बना देना ऐसा पाप है जिसका कड़वा फल हम 
बराबर चख रहे हैं | हमारी आत्मा यदि कुश्ठित न होती तो १५ वष 
से पहले हम विवाह ही नहीं होने देते--वैधव्य की तो बात ही दूर है, 
आर यह कह देते कि इन तीन लाख लड़कियों का तो कभी भी धार्मिक 
रीति से विवाह हुआ ही नहीं | इस प्रकार से वैधव्य का विधान किसी 


भी शास्त्र में नहीं है । जिस महिला ने अपने पति के प्रेम का अनुभव _ 


करने के बाद स्वेच्छा से वेधव्य स्वीकार किया है उसके वैधव्य से उसका 
जीवन पवित्र होता है, उसका घर पावन बन जाता है और धम की भी 
उन्नति होती है | पर धर्म अथवा रूदि-द्वारा जबरन लादा गया वैधव्य 
असझ्य हो जाता है | इससे गुप्त पाप होता है जिसके अपविजन्नता फेलती 
है ओर धम की अवनति होती है । 

ओर जब देखते हैं कि ५० वर्ष के या उससे भी अधिक उमर के 
बूढ़े ओर रोगी मनुष्य छोटी बालिकाओं से विवाह करते हैं या मोल- 
भाव करके उन्हें खरीदते हैं; तब्र भी क्‍या हमें यह वैधव्य असद्य नहीं 
मालूम होता ? जब तक हमारे यहाँ हजारों विधवाएँ पड़ी हुई हैं, हम 
ऐसी पोली जमीन पर बैठे हए हैं, जोन जाने कब धंस जाय | यदि 
हम॑ पवित्र बनना है, यदि हमें हिन्दू धर्म की रक्षा करनी हे तो हमें 
इस बलात्‌ वेधव्य के विष से मुक्त होना ही होगा | जिनके यहाँ बाल- 
विधावाएँ हैं, उन्हें चाहिए. कि वे हिम्मत करके अपनी बाल-विधवा 
कन्याओं का पुनविवाह नहीं --बल्कि विवाह ठिकाने से कर दें | पुन- 
विवाह तो यह नहीं होगा क्‍योंकि उनका पहले कभी सच्चा विवाह 
हुआ ही न था | 
“हिन्दी नवजीवन, ५ अगस्त १६२६] 

[२ सितम्बर १६२६ के हिन्दी नवजीवन में निम्नलिखित टिप्पणी 
प्रकाशित हुईं थी ।--संपा० | 

एक पत्र-प्रेषक ने ठीक पूछा है कि हिन्दू विधवाओं के सम्बन्ध में 
सर गंगाराम के दिये हुए आऑँकड़ों से तात्पय कया सभी हिन्दू विंधवाओं 
से है, या केवल उनसे है जो रूढ़ि के कारण पुनविवाह नहीं कर 
सकती हैं ? मेने सर गंगाराम से इस प्रश्न का उत्तर मेंगवा लिया है । 
उनका कहना हैः-- मेरे दिये हुए ऑकड़े केवल उन्हीं श्रेणियों तक 
परिमित नहीं हैं बल्कि उन आॉकड़ों में समस्त हिन्दू जाति की विधवाएँ 
आ जाती हैं |! 

सर गंगाराम ने वह भी लिखा हैः--' केवल एक श्रेणी की विध- 
वाओ्नों के आंकड़े देना तो बेकार होता है | हम सब को यह मालूम हे 
मुसलमानों ओर ईसाइयों में विधवा का पुनर्विवाह हो सकता है, फिर 
भी इन जातियों में ऐसी अनेक विधवाएँ हैं, जो आगे अथवा पीछे 
विवाह करेंगी ही | मैं तो हिन्दू विधवाओं के पुनर्विवाह न करने की 


श्रे८ स्त्रियों की समस्याएँ 


रुकावट को केवल उठाना चाहता हूँ | मैं प्रत्येक विधवा को पुनर्विवाह 
करने के लिए मजबूर करना नहीं चाहता ।”? 

निस्सन्देह ये विचार अच्छे हैं। लेकिन हिन्दुओं में केवल वे ही 
उपजातियाँ इस बन्धन में हैं, जिनमें पुनविवाह वर्जित है । इन उप- 
जातियों को छोड़कर सभी हिन्दुओं में विधवाएँ करीब-करीब उतनी ही 
आजादी से विवाह करती हैं जितनी आजादी से ईसाइयों और मुसल- 
मानों में । हाँ, न्याय की दृष्टि से यह कहना उचित होगा कि सभी 
ईसाई या मुसलमान विधवाएँ “आगे या पीछे, पुनविवाह नहीं कर 
लिया करती हैं |? इनमें ऐसी बहुत सी विधवाएँ हैं जो स्वेच्छा में दुबारा 
विवाह नहीं करतीं | यह बात बेशक ठीक है कि जिन जातियों में पुन- 
विवाह मना है, उनके अतिरिक्त अन्य जातियों का भी क्ुकाव इस बात 
की ओर रहता है कि उच्च” कहलाने वाली जातियों की देखा देखी 
अपनी जाति को विधवाओं का भी दुबारा विवाह न करें | लेकिन जब 
तक हमें ओर ऑँकड़े नहीं मिलते तत्र तक ठीक-ठीक यह बताना कठिन 
है कि विधवाओओं को पुनविवाह से रोकने की प्रथा ने कहाँ तक नुक- 
सान पहुँचाया। आशा है, सर गंगाराम की संस्था ओर अन्य 
संस्थाएँ, जिन्होंने इस विषय को अपना क्षेत्र बना रखा है, आवश्यक 
अकड़े इकट्ठा करके छुपवायेंगी । अवश्य ही इस बात का पता लगा 
लेना आवश्यक है कि उच्च” जातियों में, जहाँ पुनविवाह वजित है, 
२० बरस से नीची उम्र की कितनी विधवाएँ हैं। उक्त पत्र लिखने 
वाले सज्जन को, जिन्होंने शायद पुनविवाह के विरुद्ध प्रचलित बन्धन 
को न्यायसंगत ठहराने की इच्छा से प्रेरित होकर पत्र लिखा है तथा 
ऐसे ही विचार रखने वाले अन्य सज्जनों को वे बुराइयाँन भूल जानी 
चाहिए, जो युवती विधवाओं का पुनविवाह न करने के कारण उत्पन्न 
होती हैं | यदि एक भी ऐसी बाल विधवा है, जिसका विवाह नहीं 
हुआ है तो इस अन्याय को मिटाना जरूरी है । 

३. आदर्शों का दुरुपयोग 


[ जो माता-पिता अपने संरक्षत्र का दुरुपयोग करके अपनी 
दुधमु ही लड़की का विवाह जजर बुडढे से अथवा किसी किशोर 
से कर देते हैं उनका कम-से-कम यह कत्तव्य है कि यदि उनकी 
लड़की विधवा हो जाय तो उसका पुनर्विवाह करके अपने पाप का 
ग्रायश्चित्त कर लें |? ] 


बाल-विधवाओं के पुनविवाह पर आये हुए, एक पत्र से में निम्न 
अंश उद्धुत करता हूँः-- 


[““२३ सितम्बर के यंग इंडिया? में आगरा से बी” महाशय के पत्र 
के उत्तर में आप कहते हैं कि बाज विधवाओओं के माता-पिताओं को 
चाहिए कि वे स्वयं उनका पुनर्विवाह कर दें। माता-पिता स्वयं ऐसा 
कैसे कर सकते हैं ? वे तो कन्यादान कर चुके होते हैं । अर्थात्‌ शासत्रोक्त 
विधि से अपनी कन्या का विवाह कर चुके होते हैं। निश्चय ही माता- 
पिताओों के लिए यह असम्भव है कि वे पति की मृत्यु पर अपनी कन्या 
का विवाह दूसरे के साथ करदें क्योंकि वे गम्भीरता के साथ धार्मिक 
कृत्यों-द्वारा अपनी कन्या के ऊपर अपना सारां अधिकार अपने दमाद 
को सॉंप चुके होते हैं । लड़की की अगर इच्छा हो तो वह स्वयं अपना दूसरा 
विवाह कर सकती हैं लेकिन, पति की मृत्यु के बाद संसार में ओर किसी 
को उसका पुनविंवाह करने का अधिकार नहीं है| उसके माता-पिता ने 
तो उसके पति को उसका दान कर दिया था। ओर इसी वजह से यदि 
लड़की भी मृत्यु के समय अपने पति से पुनर्विवाह कर लेने की स्पष्ट 
ग्राज्ञा पाये बिना अपना पुनर्विवाह करती है तो अपने परलोकवासी पति 
के साथ विश्वासघात करती है | इस प्रकार तक की दृष्टि से यदि विवाह 
कन्यादान पद्धति से हुआ है, जो कि अधिकांश 'सनातनियों में प्रचलित 
है, तो एक विधवा के लिए--चाहे वह बालिका हो, युवती हो अथवा 

बूढी,-7तब तक अपना पुनविवाह करना असम्भव है जबतक उसके 
मृत पति ने उसे इसके लिए अनुमति न दे दी हो । एक सच्चा सनातनी 
पति ऐसी अनुमति देने का विचार तक मन में नहीं ला सकता | वह 
अपनी पत्नी को, यदि वह सती होना चाहे तो सती होने की अनुमति 
खुशी से देगा | नहीं तो यह कम-से-कम यही पसन्द करेगा कि मेरी 
स्त्री अपना शेष जीवन मेरी आराधना में अथवा यों कहो कि ईश्वर की 
आराधना में बितावे | ऐसा यह एक मात्र इस इच्छा अथवा धमंभाव 
के वश करेगी कि हिन्दू विवाह और वैधव्य के उच्च आदर्शों की, जो 
स्वतंत्र न होकर एक दूसरे के पूरक हैं, रक्षा हो ।”]| 

में इस प्रकार के तक को एक उच्च आदर्श का दुरुपयोग समझता 
हूँ । इसमें सन्देह नहीं कि पत्र-लेखक का मन्तव्य अच्छा है, लेकिन 
स्त्रियों की पवित्रता के बारे में आवश्यकता से अधिक चिन्ता के कारण 
उनकी दृष्टि प्राथमिक न्याय पर नहीं पड़ी है | छोटी-छोयो बालिकाश्रों 
काक्न्यादान कया मानी रखता है ? क्‍या पिता को अपने बच्चों पर 
साम्पत्तिक अधिकार प्राप्त है ? वह उनका संरक्षक है, स्वामी नहीं | जब 
वह अपनी संरक्षित कन्या की स्वाधीनता बेचने को चेष्टा करता है तो 
अपने संरक्षण के स्वत्व का दुरुपयोग करके वह स्वत्व खो बैठता है | 
फिर एक ऐसे बालक को कैसे दान दिया जा सकता, जो उस दान को 
लेने के सवंथा अ्रयोग्य है? जिनमें दान लेने की सामथ्य न हो उसे 
कैसे दान दिया जा सकता है ? निश्चय ही कनन्‍्यादान एक रहस्यमय 
धामिक कृत्य है, जिसका एक आध्यात्मिक महत्व है। ऐसे शब्दों का 
बिल्कुल शाब्दिक अर्थ में उपयोग करना भाषा और धम का दुरुपयोग 
करना है । इस प्रकार तो पुराणों की रहस्यमयी भाषा का भी शाब्दिक 
अर्थ करके विश्वास किया जा सकता है कि पृथ्वी एक चपटी थाली 
की तरह सहख फन वाले शेषनाग के माथे पर टिकी है और नारायण 
क्षीरसागर में उन्हीं शेषघनाग की शय्या पर आराम से शयन कर रहे हैं । 

जो माता-पिता अपने संरक्षुकत्व का दुरुपयोग करके अपनी दुधमुही 

लड़की का विवाह किसी जर्जर बुडढे से अथवा किसी किशोर से कर 
देते हैं उनका कम-से-कम वह कर्तव्य है कि यदि उनकी लड॒की 
विधवा हो जाय तो उसका पुनविवाह करके अपने पाप का प्रायश्रित 
कर लें | जैसा कि में अपने एक पिछले लेख में कह चुका हैँ. इस 
प्रकार की शादी शुरू से रद माननी चाहिए | 

“हिन्दी नवजीवन, १८ नवम्बर, १६२६ | 


१७ | 
सतीत का आदश 
१. बीसवीं सदी की सती 


[सतीत पवित्रता की पराकाष्ठा है। यह पवित्रता आत्मघात 
से ग्राप्त अथवा सिद्ध नहीं हो सकती | यह पवित्रता केवल अनवरत 
चेष्टा से, अनवरत आत्मपीड़ा से आती है |” |] 

घाटकोपर से एक बहिन लिखती हैं * 


9: 


[२३ अप्रेल के “बम्बई समाचार” में प्रकाशित बीसवीं सदी की 
लुहाड़ी जाति की सती की बात यदि सच है तो इस बहिन की पति- 


भक्ति बन्दनीय है | इसके सम्बन्ध में यदि ग्राप अपना मत “न: 
जीवन! में प्रकाशित करेंगे तो विशेष जानकारी हासिल होगी । ?! | 


में आशा करता हूँ, यह समाचार सच नहीं है। वह बहिन किसी 
बीमारी से अथवा किसी आकस्मिक घटना से मरी है; आत्मघात 
करके नहीं मरी है । हमारे पूवजों ने सती के लक्षण बताये हैं और 
वे आज भी लागू हैं | सती वही है जो अपने पति में प्रेम और भक्ति 
रखती है ओर पति की जीवितावस्था में तथा उसकी मृत्यु के बाद 
भी अपनी निः्स्वार्थ सेवा से विशिष्टता प्राप्त करती है। वह मन, 
वचन ओर कम से निर्विकार रहती है । पति की मृत्यु पर आत्महत्या 
करने से ज्ञान नहीं, बल्कि आत्मा के गुणों के सम्बन्ध में अज्ञान 
सूचित होता है | आत्मा अमर, अपरिवतनशील ओर सबब्यापी है। 
शरीर के नाश से आत्मा का नाश नहीं होता । आत्मा एक नाशवान 
शरीर के मुक्त होने पर दूसरे नाशवान शरीर में चली जाती है और 
यह चक्र तब तक चला करता है जब तक वह भवबन्धन से पूर्ण 

रूप से मुक्त नहीं हो जाती | इस सत्य की अनगिनती ऋषियों ओर 
तत्वज्ञानियों ने अपने अनुभव से पुष्टि की है। आज भी इच्छा करने 
पर यह सत्य अनुभवगम्य है। ऐसी दशा में आत्मघात को उचित 
केसे बताया जा सकता है 

फिर सच्चा विवाह केवल दो शरीरों का मिलन नहीं है। वह दो 
आत्माओं का मिलन भी सूचित करता है। यदि विवाह शरीर-सम्बन्ध 
से आगे और कुछ नहीं है तो विधवा होने पर पत्नी को पति के चित्र 
से अथवा उसकी मोम की मूर्ति से ही सनन्‍्तोष कर लेना चाहिए। 
लेकिन आत्मघात व्यथ ही नहीं है, बुरा भी है। ऐसा करने से मृत 
शरीर तो पुनर्जीवत नहीं हो उठेगा, बल्कि उलटे इस संसार से एक 
जीव और चला जायगा | 

विवाह का आदश है शरीर के द्वारा आत्मा का मिलन | उसमें 
मनुष्य से प्रेम करके ईश्वर से अथवा सारे जगत्‌ से प्रेम करने की कला 
सीखने का भेद छिपा हुआ है । इसी कारण अमर मीरा गाती फिरती थी 

“मेरे तो गिरघर गोपाल दसरा न कोइ |? 

इससे सिद्ध होता है कि एक सती की दृष्टि में विवाह अपनी 
पाशविक भूख तृप्त करने का साधन नहीं है, बल्कि अपने निजत्व को 
पति में लीन करके निःस्वाथ और निरहकार सेवा का पाठ सीखने का 
साधन है। वह अपना सतीत्व पति की मृत्यु पर उसके साथ उसकी 
चिता पर बेठकर नहीं सिद्ध करेगी, बल्कि उसी घड़ी से सिद्ध करने 
लगेगी, जिस घड़ी से वह सप्तपदी की रस्म के समय पति के प्रति सत्य- 
परायणता का व्रत अंगीकार करती है | वह साध्वी बनकर, तपस्विनी 
बनकर ओर संन्यासिनी बनकर अपने पति की, कुटठुम्ब ओर देश की 
सेवा में श्रपने को अपित कर देगी | वह इन्द्रिय-जनित सुख और 
आनन्द से घृणा करेगी | वह घरणहस्थी की चिन्ताश्रों ओर परिवार 
के स्वार्थों की संकी्ण दुनिया की दासता स्वीकार न करेगी, बल्कि 
ग्रधिकाधिक आत्मत्याग और आत्मसंयम करके अपने ज्ञान के मण्डार 

में वृद्धि करके तथा सेवा-शक्ति को बदाने के अवसरों से लाभ उठायेगी 
आर अपने पति में लीन होकर जगत्‌ में लीन होना सीखेगी | 

ऐसी सती पति को मृत्यु पर दुःख से पागल नहीं होगी, बल्कि 
अपने स्वर्गीय पति के समस्त आदर्शों और गुणों को अपने कार्यों से 
प्रकट करेगी ओर इस प्रकार उसे अमर बनावेगी | वह अनभव करेगी 
कि जिससे मेरा विवाह हुआ था उसकी आत्मा मरी नहीं है, बल्कि 
जीवित है ओर फिर विवाह करने का विचार तक नहीं करेगी । 

यहाँ पर शायद पाठकों के मन में यह प्रश्न उठे कि आपने सती 
का जेसा चित्र खींचा है, उसमें वह कामवासना अथवा पाशविक भूख 
से परे है | उसे सनन्‍्तान की इच्छा हो ही नहीं सकती | तब फिर वह 
विवाह-बन्धन में ही क्‍यों बंधे ?! इस प्रश्न का उत्तर यह है कि आज के 
हिन्दू समाज में अधिकांश मामलों में विवाह की पसन्दी या नापसन्दगी 


का कोई सवाल ही नहीं उठता । फिर कुछ लोगों का विचार है कि 


आज जजरित युग में विवाह शील का रक्षक और संयम का सेतु है । 
आर सच पूछा जाय तो स्वयं ऐसे कई व्यक्तियों के उदाहरण जानता 
हूँ जिनमें विवाह के समय पाशविक वासना वर्तमान थी, पर बाद के 
जीवन में वे पूर्ण संयम के आदरश में रंग गये और उन्हें अपने इस 
आदश की साधना में विवाहित जीवन सहायक जान पड़ा है। मैंने 
इन उदाहरणों को यह दिखाने के लिए सामने रखा है कि सती के 
आदश का मैंने जो चित्रण किया है, वह एक काल्पनिक आदश नहीं 
है जिसका सिद्धान्तों की दुनिया के बाहर कोई स्थान नहीं होता, बल्कि 
एक ऐसा आदशं है जिसे इसी दुनिया में सिद्ध किया जा सकता है | 

पर मैं यह स्वीकार करता हूँ कि एक औसत पत्नी, जो सती के 


आदर्शों तक पहुँचने की कोशिश करेगी, माँ भी होगी। इसलिए 


उसमें ऊपर मैंने जिन गुणों का उल्लेख किया है वे होने ही चाहिएँ । 
इसके अलावा उसे बच्चों के पालन-पोषण की जानकारी भी होनी 
चाहिए जिससे उसकी सन्‍्तान देश की सच्ची सेवा कर सके | 

. ऊपर मैं जो बातें पत्नी के सम्बन्ध में कह चुका हूँ, वही बातें समान 
रूप से पति पर भी लागू होती हैं । यदि पत्नी को पति में श्रद्धा ओर 
भक्ति रखनी चाहिए तो पति को भी स्त्री में विश्वास ओर श्रद्धा रखनी 
चाहिए | आप एक के लिए तो एक कसोटी शआ्रोर दूसरे के लिए दूसरी 
कसोटी नहीं रख सकते | फिर भी हमने यह कभी नहीं सुना कि पति 
अपनी मत पत्नी की चिता पर जलकर मर गया | इसलिए हमें यह 
मान लेना चाहिए कि पति के साथ पत्नी के जल मरने की प्रथा की 
उत्पत्ति मिथ्या विश्वास से, पुरुष के दम्म से हुईं है । यदि यह साबित 
भी कर दिया जाय कि एक समय इस प्रथा का कुछ रहस्य था तो भी 
आज के युग में यह प्रथा जंगली मानी जायगी | स्त्री पुरुष की दासी 
नहीं, उनकी सहचरी है । वह उसकी अद्धांगिनी है, उसकी सहचरी, 
उसकी मित्र प्रसिद्ध है | स्री की भी पुरुष के समान ही अ्रधिकार प्राक्त 
है | वह पुरुष की सहधमिणी है | इसीलिए एक दूसरे के प्रति और 
जगत के प्रति दोनों के कत्तव्य समान होने चाहिएँ । 

इसीलिए मेरे मत से इस बहिन ने व्यथ ही आत्मघात किया ॥ 
इसका उदाहरण अनुकरणीय तो कपापि नहीं है| यहाँ पर शायद 
मुझसे प्रश्न किया जाय कि क्‍या में उसके जल मरने के साहस की 
प्रशंसा नहीं करता ? में समभ-बूककर उत्तर दूँगा--नहीं । कया दुष्ट कम 
करनेवाले व्यक्ति भी इस प्रकार का साहस नहीं दिखाते ? लेकिन अभी 
तक उनकी स्तुति करने का विचार किसी के मन में नहीं उठा | ऐसी 
दशा में मैं आत्मघात की अविवेकपू्ण प्रशंसा करके भ्रम में पड़ी हुई 
किसी बहिन का अनजान में ही विषय की ओर ले जाने का पाप अपने 
सिर पर क्‍यों लूं। सतीत्व पवित्रता को पराकाष्ठा है यह पविन्नता 
आत्मघात से प्राप्त अथवा सिद्ध नहीं हो सकती । यह पवित्रता केवल 
अनवरत चेष्टा से, अनवरत आत्म-पीड़ा से आती है । 
-- हिन्दी नवजीवन! ७ मह, १६३१ ] 

२ फिर भी वहीं राय 


[हमें चाहिए कि स्रियों को अन्ध पति-प्रेम सिखाने की अपेक्षा 
उन्हें स्वतन्त्र बनायें, ओर उन्हें अपने आचरणु-द्वारा समझा दें कि 
उनकी आत्मा भी पुरुष की देह में निवास करनेवाली आत्मा के 
समान ही अधिकारियणी है |” ] 

श्री मथुरादास देवराम बीसवीं सदी की सती” शीष॑क लेख के बारे 
में लिखते हैं ३-- 


| आपने 'बीसवीं सदी की सती” शीष॑क लेख के पाँचवें पैराग्राफ में 
जेसा लिखा है, वह बहिन उसी तरह शुद्ध भाव से पति में लीन हो चुको 
थी | दृद निश्चयवाली थी । ब्रत-उपवास करके, दया-दान करके आत्म- 
संतोष मानने वाली थी । कुठुम्ब की सेवा तो “उसने ऐसे अनन्य भाव से 
की थी कि आज भी उसके समे-संबंधी सुक्त-कण्ठ से उसकी "सेवा का 
बखान करते हैं | देश के लिए, उसके दिल में बहुत दर्द था | गत सत्या- 
ग्रह में अवसर आने पर पति-पत्नी दोनों जेल में जाने अथवा सत्याग्रही 
पर पड़नेवाले सारे कष्टों को सहने के लिए उत्सुक थे। सत्याग्रह 
आन्दोलन में विदेशी वस्त्र न छूने की प्रतिशा की थी। उस बहिन के 
जीवन के संबंध में इतना तो में मलीभाँति जानता हूँ। 

“बम्बई समाचार” में जो समाचार छुपा है--उसें चाहे बहिन की 
आत्महत्या कहिए. या उसका सतीत्व कहिए--वह ठीक है, बल्कि कुछ 
अंशों में अपूर्ण है । बहिन ने उत्साहपूवक अपना शज्भार किया | पति 
को जमीन पर सुलाया, फिर दूर खड़ी-खड़ी देखती रही | जलते समय 
उफ तक नहीं किया | कमर से आँख तक उसका सारा शरीर बिल्कुल 
जल गया था, जिससे ऊपर की त्वचा नहीं रह गई थी | फिर भी इतना 
जल चुकने पर भी, उसके कपाल के कुंकुम तथा सिर के बालों को अग्नि 
ने स्पश तक नहीं किया था। उसके हाथ बिल्कुल कुलस गये थे, फिर 
भी पुलिस के बयान पर उसने अपने हाथ से हस्ताक्षर किये थे | वह 

स्वयं चलकर घर में आई । शरीर बुरी तरह जल गया, फिर भी अन्त 
तक पूण प्रसन्नता के साथ हरएक से बात-चीत की । पति के साथ अपने 
को श्मशान ले जाने का आग्रह किया । अपने निश्चय के बल पर एक 
ही चिता पर जलने का अपना मनोरथ प्रकट किया, आध घण्टा ठहरने 
को कहा । दो बार चिता बुक गई, परन्तु उसी चिता में उसकी मृत- 
देह रखने पर चिता से लपटें उठने लगीं और दो घण्टे में दोनों की 
देह भस्मीभूत हो गई । ये सारी बातें बिल्कुल सच हैं | इसमें जरा भी 
सन्देह नहीं कि इस सारे चमत्कार में अवश्य ही प्रकृति ने योग दिया 
था | अगर आपको फिर विश्वास न होता हो तो पड़धा या थाणा में 
जिसके द्वारा चाहे जाँच करवाके स्वयं सचाई जान लें | 

“ओर आपने अन्त में जिस प्रकार इस घटना को अनुकरणीय 
कहा है, उसी प्रकार उस बहिन ने भी प्राण छोड़ने से पहले हर एक से 
वही प्रार्थना की थी कि कोई भूलकर भी मेरा अनुकरण न करें । 

“उस बहिन ने जो मार्ग ग्रहण किया, वह बड़े साहस का था; 
अनुकरणीय नहीं | उसकी जल मरने की शरक्ति की स्तुति मले ही न 
की जाय परन्तु मेरे विचार से उसके सात्बिक पति-प्रेम की, अद्भ्रुत 
प्रेम की स्तुति की जा सकती है । 

“प्रेम पागल है। प्रेम के साथ मोह भी हो तो वह पागल तथा 
अज्ञान दोनों है। परन्तु निष्काम प्रेम श्रथवा पराकाष्ठा पर पहुँचा 
हुआ ज्ञान-सहित प्रेम वेशञानिक नहीं, किन्तु सामान्य दृष्टि से--जल-मीन 
के प्रेम-जेसा होता है । इस बहिन का प्रेम उसी स्थिति तक पहुँच 
हुआ था | बहिन ने अपनी आँखों के सामने पति-वियोग होते देखा 
भआ्रोर वियोग सहन करने की शक्ति न होने के कारण प्रेम के पागलपन 
में असीम साहस किया | शाओं के वचन का उपयोग सहन करने? 
में नहीं किया, बर प्रेमी के पीछे मर मिटने में किया । ओर इस प्रकार 
वह अपने पति की सहगामी बनी । पति की मृत्यु होने पर उसने स्वयं 
भी मर जाने का निश्चय किया । उसकी इच्छा प्रबल ओर दृढ होने के 

कारण प्रकृति ने कुछ देर के लिए अपना नियम भुलाकर उसकी 
सहायता की | उसे सती नहीं तो और क्‍या कहा जाय ? यदि उस 
बहिन का साहस अथवा जल मरने की शक्ति नहीं तो उसका वैराग्य 
. और प्रेम तो अवश्य ही स्व॒त्य कहा जा सकता है | 
“आपने अपने लेख के नौवें पेरा में ठीक ही लिखा है कि सती स्त्री 
मयांदा में रहकर सन्तौनोत्पत्ति के कार्य में भाग लेगी |? परन्तु इन 
शब्दों के अनेक-अनेक अथ किये जा सकते हैं | और इसी कारण अत्यन्त 
अनथकारी भ्रम भी हो सकता है | इसलिए आपने ये शब्द जिस हेतु 
लिखे हैं, उसका स्पष्टीकरण आपके ही द्वारा होना बहुत जरूरी है ।??] 
न्याय की दृष्टि से मैंने यह पत्र छापा है। इतनी बातें जानने के 
बाद भी मेरी वही राय स्थिर है | प्रकाशित समाचार अनक्षरशः सत्य है, 
यह जानकर मेरा दुःख बढ़ता है ओर मेरी राय अधिक वजनदार 
बनती है | यह उदाहरण प्रेम का नहीं, वरं आवेश का है। आवेश में 
आदमी क्या नहीं करता ? यही बहिन यदि जीवित रही होती तो अपने 
जीवन-द्वारा अपने पति की स्मृति को स्थायी बनाती | मर कर वह 
पति के साथ नहीं गई । देह के नष्ट होने के साथ ही सम्बन्ध टूट जाता 
है, यह मानना ही भूल है | यदि यह कदाचित्‌ सच हो तो भी वह इस 
सम्बन्ध को रक्षा नहीं कर सकी । पति की देह के खाक होने के साथ 
उसकी देह भी खाक हो गई, अ्रथांत्‌ एक देह के जाने पर दूसरी देह 
भी चली गई । मुझे इस करुण घटना में कहीं भी कोई बात स्तुति 
योग्य नहीं जान पड़ती । मैं चाहता हूँ कि इस बहिन के प्रियजन इस 
आत्महत्या को सतीत्व का नाम न दें। हमें चाहिए कि स्त्रियों को अन्ध 
पति-प्रेम सिखाने की अपेक्षा उन्हें स्वतन्त्र बनाये, ओर उन्हें अपने 
आचरण द्वारा समझा दें कि उनकी आत्मा भी पुरुष की देह में 
निवास करने वाली आत्मा के समान ही अधिकारियणी है | 
ग्रब श्री मथुरादास के अन्तिम प्रश्न के बारे में | सती स्त्री मर्यादा 
में रह कर सन्‍्तानोत्पत्ति के काय में भाग लेगी, इस वाक्य में 'सती स्त्री 

शब्द सोभाग्यवती ओर शीलवती स्त्री के लिए प्रयुक्त हुआ है। मेरा 
आदश तो यह है कि पति-पत्नी पूर्ण ब्रह्मचर्य का पालन करेँ | पर 
यदि ऐसा न कर सके तो कहना चाहता था कि वे दोनों मर्यादा में 
रह कर सन्‍्तानोत्पति के कारय में भाग लें। अर्थात्‌ दोनों का सहवास 
सन्तानोत्पादन के लिए ही हो और वह भी इच्छित संख्या में सन्तान 
उत्पन्न करने की सीना के भीतर ही हो | मेरी दृष्टि में इसी का नाम 
मर्यादित संयम है । 

“हिन्दी नवजीवन, २१ मह, १६३१ |] 


[१५] 
विविध समस्याएँ 


१. अश्लील विज्ञापन 
[ अगर स्री यह विचार छोड़ दे कि वह अबला है ओर पुरुष 


के खेलने का खिलोना होने के ही योग्य है तों वह स्वयं अपना तथा 
पुरुष का............. .....जन्म सुधार सकती है ओर दोनों के ही लिए 


इस संसार को अधिक सुखमय बना सकती है ।” |] 


एक मासिक पत्र में प्रकाशित एक अत्यन्त वीभमत्स पुस्तक के 
विज्ञापन की कतरन एक बहिन ने मुझे भेजी है ओर लिखा है।-- 


[ यह विज्ञापन...के एष्ठों पर नजर डालते हुए मेरे देखने में 
आया । में नहीं जानती कि यह मासिक पत्र आपके पास जाता है या 
नहीं | आपके पास यह जाता भी हो तो मेरे ख्याल में इसकी तरफ 
नजर डालने का आपको कभी समय नहीं मिलता होगा। पहले भी 
एक बार मैंने आपसे अश्लील विज्ञापनों? के बारे में बात की थी। 
मेरी बड़ी इच्छा है कि इस विषय में आप किसी समय कुछ लिखों । 
जिस पुस्तक का यह विज्ञापन है उस किस्म की पुस्तकों की आज 
बाजार में बाद-सी आ रही है, यह बिल्कुल सच्ची बात है, पर... 
जैसे जिम्मेदार पत्रों के लिए. क्‍या यह उचित है कि वे ऐसी गन्दी 
पुस्तकों की बिक्री को प्रोत्साहन दें ? इन चीजों से मेरा सत्री-हृदय इतना 
अधिक दुखता है कि में सिवा आपके ओर किसी को लिख नहीं सकती | 
ईश्वर ने स्री को एक विशेष उद्देश्य के लिए जो वस्तु दी है उसका विज्ञापन 
लम्पटता को उत्तेजन देने के लिए किया जाय, यह चीज इतनी हीन हे 

कि इसके प्रति ब्णा शब्दों से प्रकट नहीं की जा सकती । में चाहती हूँ 
कि इस सम्बन्ध में भारत के प्रमुख अखबारों ओर मासिक पत्रों को 
क्या जिम्मेदारी है इस पर आप लिखें ।” 

इस विज्ञापन में से कोई भी अंश में यहाँ उद्धृत नहीं करना 
चाहता । पाठकों से सिफ इतना ही कहता हूँ कि जिस पुस्तक का यह 
विज्ञापन है उसमें व्यज्ञित लेखों का वर्णन करने में जितनी अश्लील 
भाषा का उपयोग किया जा सकता है उतनां किया गया है| इस 
पुस्तक का नाम स्त्री के शरीर का सोन्दय! है, ओर विज्ञापन देने 
वाला फ़म पाठकों से कहता है कि जो यह पुस्तक खरीदेगा उसे 
नववधू के लिए नया ज्ञान”! और सम्भोग अथवा सम्भोगी को केसे 
रिक्राया जाय ?! नामक दो पुस्तकें ओर मुफ्त दी जायेगी । 

इस क़िस्म की पुस्तकों का विज्ञापन करने वालों को मैं किसी तरह 
रोक सकता हूँ या पत्र-सम्पादकों ओर प्रकाशकों से उनके अखबारों- 
द्वारा मुनाफ़ा उठाने का इरादा मैं छुड़वा सकता हूँ, ऐसी आशा अगर 
यह बहिन रखती है तो वह व्यथ है | ऐसी अश्लील पुस्तकों या विज्ञापनों 
के प्रकाशकों से में चाहे जितनी अपील करूँ उससे कोई मतलब निक- 
लने का नहीं; किंतु में इस पत्र लिखने वाली बहिन से ओर एसी ही 
दूसरी विदुषी बहिनों से इतना कहना चाहता हूँ कि बाहर मेदान में 
आयें ओर जो काम खास करके उनका है ओर जिनके लिए उनमें 
खास योग्यता है उस काम को वे शुरू कर दे | अक्सर देखने में आया 
है कि किसी मनुष्य को खराब नाम दे दिया जाता हे ओर कुछ समय 
बाद वह स्त्री या पुरुष ऐसा मानने लगता है कि वह खुद खराब है। 
स्री को अबल!।” कहना उसे बदनाम करना है | में यह नहीं जानता कि 
स्त्री किस प्रकार अबला हैं। ऐसा कहने का अर्थ अगर यह हो 
कि स्त्री में पुरुष जेसी पाशविक वृत्ति नहीं है या उतनी मात्रा में नहीं है 
जितनी परुष में होती है, तो यह आरोप माना जा सकता है; पर यह 
चीज तो स्त्री को परुष की अपेत्ना पनीता बनाने वाली है; ओर स्त्री परुष. 

की अपेक्षा पुनीत तो है ही । वह अ्रगर आघात करने में निर्बल है, तो 
कष्ट सहन करने में बलवान है । मैंने स्त्री को व्याग और अहिंसा की 
मूर्ति कहा है | अपने शील या सतीत्व की रक्षा के लिए, पुरुष पर निभर 
न रहना उसे सीखना दे | परुष ने स्त्री के सतीत्व की रक्षा की हो, ऐसा 
एक भी उदाहरण मुझे मालूम नहीं | वह ऐसा करना चाहे तो भी नहीं 
कर सकता । निश्चय ही राम ने सीता के या पाँच पाण्डव ने द्रोपदी 
के शील की रक्षा नहीं की | इन दोनों सतियों ने अपने सतीत्व के बल 
से ही अपनी शील की रक्षा की | कोई भी मनुष्य बगेर अपनी सम्पति _ 
के अपनी इज्जत-अ्राबरू नहीं खोता | कोई नरपशु किसी स्त्री को बेहोश 
करके उसकी लाज लूट ले तो इससे उस स्त्री के शील-सतीत्व का लोप 
नहीं होगा, इसी तरह कोई दुष्टा स्त्री किसी पुरुष को जड़ बना देने 
वाली दवा खिला दे ओर उससे अपना मन चाहा कराये तो इससे उस 
पुरुष के शील या चरित्र्य का नाश नहीं होता | 

आश्वय तो यह है कि पुरुषों के सौन्दय की प्रशंशा में पुस्तके 
बिल्कुल नहीं लिखी गइ | तो फिर पुरुष की विषय-वासना उत्तजित 
करने के लिए ही साहित्य हमेशा क्‍यों तैयार होता रहे ? यह बात तो 
ठीक नहीं । परुष ने स्त्री को जिन विशेषणों से भूषित किया है उन 
विशेषणों को साथंक करना उसे पसन्द है ? स्त्री को क्‍या अच्छा 
लगता होगा कि उसके शरीर के सौन्दय का पुरुष अपनी भोग-लालसा 
के लिए दुरुपयोग करे ? पुरुष के आगे अपनी देह की सुन्दरता 
दिखाना क्या उसे पसन्द होगा ? णदि हाँ, तो किस लिए ? में चाहता 
हूँ कि ये प्रश्न सुशिक्षित बहिनें खुद अपने दिल से पूछे । ऐसे विज्ञा- 
पनों ओर ऐसे साहित्य से उनका दिल दुखता हो तो उन्हें इन 
चीजों के लिए. अ्विराम युद्ध चलाना चाहिये, और एक क्षण में 
वे इन चीजों को बन्द करा देंगी. | स्त्री में जिस प्रकार बुरा करने को, 
लोक का नाश करने की शक्तिहे उसी प्रकार भला करने की, 
लोक-हित-साधन करने की शक्ति भी उसमें सोई हुई पड़ी है। यह 

ज्ञान अगर स्री को हो जाय तो कितना अच्छा हो। अगर स्त्री यह 
विचार छोड़ दे कि वह अबला है ओर पुरुष के खेलने का खिलाना 
होने के ही योग्य है तो वह स्वयं अपना तथा परुष का--+फिर चाहे 
वह उसका पिता हो, पुत्र हो या पति हो-जन्म सुधार सकती है 
और दोनों के लिए ही इस संसार को अधिक सुखमय बना सकती 
है । राष्ट्र-राष्ट्र के बीच के पागलपन-भरे युद्धों से ओर इससे भी ज्यादा 
पागलपन-भरे, समाज-नीति की नींव के विरुद्ध लड़े जाने वाले युद्धों 
से अगर समाज को अपना संहार नहीं होने देना है, तो स्त्री को 
पुरुष की तरह नहीं, जैसा कि कुछ स्त्रियाँ करती हैं, बल्कि स्त्री को 
तरह योग देना ही हागा | अ्रधिकांशतः बिना किसी कारण के ही 
मानवप्राणियों का संहार करने की जो शक्ति पुरुष में है उस शक्ति में 
उसकी बराबरी करने से स्त्री मानवजाति को सुधार नहीं सकती । 
पुरुष की जिस भूल से पुरुष के साथ-साथ स्त्री का भी विनाश होने 
वाला है उस भूल से पुरुष को बचाना उसका परम कत्तव्य है, यह 
स्‍त्री को समझ लेना चाहिए। यह वाहियात विज्ञापन तो सिफ यही 
बताता है कि हवा का रुख किस तरफ है | इसमें बेशर्मी के साथ स्त्री 
का अनुचित लाभ उठाया गया है। दुनिया की जंगली जातियों की 
स्त्रियों के शरीर-सोन्दय” को भी इसने नहीं छोड़ा । 
“दरिजन सेवक, २१ नवम्बर, १६३६ ] 
२. एक जटिल समस्या 

[जिस विकार के वश में पुरुष है, उसी के वश में स्री भी है । 
फर्क सिफ इतना ही है कि पुरुष का दोष प्रकट नहीं होता और स्त्री 
का सहज ही ग्रकट हो जाता है ।”?] 


[मैं विवाहित हूँ लेकिन विदेश चला गया था । मेरा एक मित्र 
था जिस पर मुझे ओर मेरे माता-पिता को पूरा विश्वास था। उस 
मित्र ने मेरी पत्नी को बहका लिया। अब में विदेश से वापिस आया 

हूं तो स्‍त्री को उस मित्र के सम्भोग से गर्भवती पाता हूँ। पिता से 
कहने पर वे कहते हैं कि गर्भपात करना चाहिए.। यदि ऐसा न हुआ 
तो कुटम्ब की लाज चली जायगी । मुझे गर्भपात कराने में धर्म नहीं 
दीखता । स्त्री को खूब पश्चात्ताप होता है| उसने खाना-पीना बन्द कर 
रखा है ओर खूब रोती-पीय्ती है | मेरा क्या धर्म है मुझे बतलायेंगे १?” ] 

यह पत्र मैं बहुत संकोंच के- साथ प्रकाशित कर रहा हूँ । ऐसी 
घटनाएँ समाज में होती रहती हैं, यह बात सब जानते हैं। इसके 
बारे में प्रकट रूप में मर्यादा के साथ चर्चा करना मुझे अनुचित नहीं 
मालूम पड़ता । यही नहीं, बल्कि आवश्यक मालूम पड़ता है। 

गमपात नहीं कराना चाहिए, यह तो सूर्य के प्रकाश की तरह 
स्पष्ट है | जेसा दोष इस बेचारी स्त्री ने किया है वैसा दोष हजारों 
पति किया करते हैं, पर उनको कोई नहीं पूछता। समाज उनको 
बर्दाश्त कर लेता है। इनता ही नहीं, उनकी निन्दा भी नहीं करता | 
जिस विकार के वश में पुरुष हे, उसी के वश में स्त्री भी है। फर्क 
सिफ इतना ही है कि पुरुष का दोष प्रकट नहीं होता और स्त्री का 
सहज ही प्रकट हों जाता है । 

स्‍त्री दया की पात्री है। उसके बालक का प्रेम के साथ पालन 
करना पति का धर्म है। पिता की इच्छा के अधीन न होना धर्म है । 
स्‍त्री के साथ पति अब सम्भोग करे या न करे, यह एक जटिल प्रश्न 
है । यदि पति एक पत्नीव्रती हो, उसने कभी दोष न किया हो तो पत्नी- 
संग का त्याग करना उसके लिए उचित है । पत्नी का पालन-पोषण 
करे, उसे ज्ञान प्राप्त कराने की व्यवस्था करे ओर पत्नी के शुद्ध रहने 
में सहायता करे | यदि पत्नी को सच्चा पश्चात्ताप हुआ हो और पति 
उसे ग्रहण करे तो मुझे; उसमें दोष नहीं दीखता । में ऐसी स्थिति की 
कल्पना कर सकता हूँ जब कि स्त्री का मन दोष से पूरी तरह मुक्त हो _ 
गया है ओर उसे ग्रहण करना अथना धम है । 
--हिंदी नवजीवन, १३ दिसिम्बर, १६२८] 

३ हमारी पतित बहिनें 
[ “पुरुष जाति ने अपने को जिन-जिन पापों के लिए उत्तरदायी 
बनाया है, उनमें और कोई भी पाप इतना नीचे गिराने वाला, दिल 
दहलाने वाला ओर बबेर नहीं है, जितना उसके द्वारा त्री-जाति का 


दुरुपयोग है |” | 
मुझे उन स्त्रियों से, जो अपनी लज्जा से अपनी जीविकां कमाती 


हैं, मिलने का पहला अवसर आमन््र प्रान्त के, कोकनाड़ा में मिला 
था | वहाँ ऐसी लगभग आधी दज॑न स्त्रियों से कुछ क्षण बातचीत 
हुईं थी। दूसरा अवसर बारीसाल में मिला था | वहाँ ऐसी सो से 
अधिक स्त्रियाँ पहले से समय नियत करके मुझसे मिली थीं । उन्होंने 
मुझसे मिलने से पहले मेरे पास एक पत्र भेजा था, जिसमें भेंट करने 
के लिए. समय माँगा था ओर मुझे सूचित किया था कि कांग्रेस की 
सदस्याएं बन गई हैं तथा तिलक स्वराज फरण्ड में चन्दा भी दिया है, 
पर उनकी समझ में यह नहीं आया था कि मेंने उन्हें विविध कांग्रेस 
कमेटियों में पद के लिए कोशिश न करने की क्‍यों सलाह दी 
है। उन्होंने अन्त में कहा था कि वे अपनी भविष्यं की भलाई 
के लिए मेरी सलाह चाहती हैं । जिन सज्जन ने मुझे पत्र दिया था, 
उन्हें बड़ी हिचक हुई थी । उन्हें पता नहीं था कि मैं यह पत्र पाकर 
नाराज होऊँगा अथवा खुश होऊँगा | मैंने उन्हें यह आश्वासन देकर 
शान्ति किया कि इन बहिनों की यदि में किसी प्रकार सेवा कर सकता 
हूँ तो उनकी सेवा करना मेरा कत्तव्य है | 

इन बहिनों के साथ मैंने जो दो घण्टे बिताये हैं, वे मेरे लिए बहु- 
मूल्य स्मृति हैं। उन्होंने मुझे बताया कि २०,००० से ऊपर पुरुषों, 
स्त्रियों ओर बालकों की आबादी में उनकी संख्या ३५० से अधिक 
है | वे बारीसाल के पुरुषों की लज्जा प्रकट करनेवाली हैं | बारीसाल 
उनसे जितना ही शीघ्र छुटकारा पा जायगा, उसके लिए उतना ही 
अच्छा होगा | ओर जो बात बारीसान्न के लिए. सच है, यह प्रत्येक 

नगर के लिए सच है इसलिए मैं बारीसाल का नाम उदाहरण के 
लिए ले रहा हूँ | इन बहिनों की सेवा करने के विचार का श्रेय बारी- 
साल के कुछ नवयुवकों को है | ; 

पुरुष जाति ने अपने को जिन-जिन पापों के लिए उत्तरदायी 
बनाया है, उनमें और कोई भी पाप इतना नीचे गिरनेवाला, दिल 
दहलाने वाला और बबर नहीं है, जितना उसके द्वारा सत्री-जाति का 
दुरुपयोग है | मेरे निकट स्त्री जाति अबला नहीं है, बल्कि देवी है, 
मनुष्य जाति का उत्तम अंश है ! वह पुरुष की अपेन्षा अधिक श्रेष्ठ है, 
क्योंकि आज मी वह बलिदान, मौन कष्ट-सहन, नम्रता, श्रद्धा और 
शान की प्रतिमा है | पुरुषों को इस बात का घमण्ड है कि ज्ञान में वे 
स्त्रियों से बढ़े-चढ़े हैं, पर बहुधा उनकी अपेक्षा स्त्रियों का सहज-ज्ञान 
अधिक सत्य साबित होता है । राम के नाम के पहले सीता श्रोर कृष्ण 
के पहले राधा का नाम जो जोड़ा जाता है उसमें कुछ तत्व है । हमें 
भ्रम में रह कर इस बात पर विश्वास नहीं करना चाहिए. कि यह 
पाप को बाजी हमारे विकास के लिए आवश्यक है, क्योंकि यह सभ्य 
युरोप में आज प्रचलित है ओर कहीं-कहीं तो कानूनन्‌ जायज़ भी है। 
हमें यह कह कर भी इस पाप को पोषण नहीं करना चाहिए कि भारत 
के इतिहास में इस प्रथा का उदाहरण मिलता है । हमारी उन्नति का 
रास्ता उसी घड़ी बन्द हो जायगा, जिस घड़ी हम पाप ओर पुण्य का 
अन्तर समझना छोड़ देंगे ओर गुलामों की तरह भूत-काल की बात 


का, जिनका पूरा-पूरा ज्ञान हमें नहीं है, अनुकरण करने लगेंगे। भूतकाल 


में जो जो उदात ओर उत्कृष्ट बातें थीं उनका उत्तराधिकारी होने का हमें 
गव है | हमें अतोत काल की गलतियों को बढ़ाकर अपनी विरासत 
का अपमान नहीं करना चाहिए | इस स्वाभिमानी हिन्दुस्तान में, क्या 
हर एक मनुष्य को हरणएक स्त्री को पवित्रता की रक्षा उसी प्रकार नहीं 
करनी चाहिए, जिस प्रकार वह अपनी बहिन की पवित्रता की रक्षा 
करता है ? स्वराज के मानी यही तो हैं कि हम भारत माता की हर 

एक सन्तान को अपने ही भाई-बहिन समभे | 

. इस कारण, पुरुष होने के नाते मैंने अपनी इस सो बहिनों के सामने 
लाज से अपना सिर क्रुका लिया । कुछ बहिनें अधिक अवस्था की 
थीं, पर अधिकांश ब्रीस ओर तीस के बीच की थीं । दो या तीन बारह 
बरस से भी कम अवस्था की किशोरियाँ थीं । उन्होंने मुझे बताया कि 
उन सब के छः लड़कियाँ ओर चार लड़के हैं| इनमें सबसे बड़े 
लड़के का अपनी ही श्रेणी की एक लड़की से ब्याह हो गया है । 
लड़कियों के लिए यदि और कुछ सम्भव नहीं हो सका, तो उन्हें भी 
उसी जीवन की शिक्षा दी जायगी, जो वे तिता रही हैं | यह बात मेरे 


: दिल में खंजर की तरह चुभ गई कि ये स्त्रियाँ समझती हैं कि हमारा . 

भाग्य सुधर नहीं सकता । सभी स्त्रियाँ बुद्धिमती ओर लजाशीला थीं । 
उन्होंने बड़ी मादा से बातचीत की; उनके सभी उत्तर पवित्र और 
सरल थे । और उस क्षण उनका निश्चय भी एक सत्याग्रही के समान 
दृढ़ था । ग्यारह बहिनों ने प्रतिज्ञा की कि यंदि हमें सहायता मिल 
जाय तो हम अपना वर्तमान जीवन त्याग देंगी ओर कल से ही चर्खा- 
कताई ओर कपड़ा बुनाई शुरू कर देंगी । अन्य बहिनों ने कहा है कि 
हम आप को धोखा नहीं देना चाहतीं; हमें इस विषय पर विचार करने 
में समय लगेगा । 

बारीसाल के नागरिकों के आगे यह काम पड़ा है। हिन्दुस्तान के 
सभी सच्चे सेबकों के सामने, स्त्रियों और पुरुषों दोनों के सामने यह 
काम पड़ा है । यदि २०,००० की आबादी में इस प्रकार की ३५४० 
अमागिनी बहिनें हैं तो सारे मारतवर्ष में ५२,५०,००० होंगी । पर में 
यह विश्वास करना चाहता हूँ कि भारत में आबादी के चार-पाँचवें 
हिस्से में, जो गाँव में रहती है ओर खेती पर जीविका चलाती है, 
यह बुराई नहीं छू गई है | इसलिए भारत में ऐसी स्त्रियों की संख्या .. 
कम-से-कम १०,४०,००० होगी जो अपनी मर्यादा बेचकर अपनी 
जीविका चलाती हैं | इन अभागिन बहिनों को पतन के गडढे से 

उबारने से पहले दो शर्ते पूरी होनी आवश्यक हैं | पहले तो हम पुरुषों 
को अपनी वासना पर अंकुश रखना सीखना चाहिए और दूसरे इन 
स्त्रियों के लिए. ऐसे धन्घे का प्रबन्ध होना चाहिए, जिससे वे मर्यादा के 
साथ अपनी जीविका चला सके । असहयोग आन्दोलन यदि हमें 
पवित्र नहीं बनाता और हमारी बुरी वासनाओं पर अंकुश नहीं 
लगाता तो कुछ नहीं है । कताई ओर बुनाई का धन्धा एकमात्र ऐसा 
है, जिसे सभी अपना सकते हैं, फिर भी जिसमें भीड़ नहीं हो सकती । 
इन बहिनों को, इनमें अधिकांश को, विवाह का विचार करने की 
आवश्यकता नहीं है। उन्होंने स्वीकार भी किया था कि वे विवाह 
का विचार कर नहीं सकतीं । इसलिए उन्हें भारत की सच्ची संन्या- 
सिनिया बन जाना चाहिये । उन्हें सेवा करने के अलावा जीवन की 
आर कोई चिन्ता न रहेगी, ऐसी अवस्था में वे जी भर कताई ओर 
बुनाई कर सकती हैं | यदि दस लाख स्त्रियाँ प्रतिदिन परिश्रम के 
साथ आठ घण्टा बुनाई करने लगें तो इसके मानी होंगे कि दरिद्र 
भारत को प्रतिदिन इतने ही रुपयों की आय होगी । इन बहिनों ने 
मुझे बताया कि उनकी प्रतिदिन की आय दो रुपया तक है| इसके 
साथ ही उन्होंने यह भी स्वीकार किया कि पुरुषों की वासना को 
प्रज्वलित करने के लिए बहुत-सी वस्तुओं की आवश्यकता पड़ती है । 
यदि वे कताई ओर बुनाई का धन्धा अपनाकर पुनः स्वाभाविक 
जीवन बिताने लगेंगी तो आसानी से इन चीजों को त्याग सकेगी । 
जिस समय तक मेरी बातचीत सप्राप्त हुईं, उस समय तक मेरे बिना 
बताये ही वे समझ गई थीं कि वे यदि अपने पाप-कर्म को छोड़ नहीं 
देती तो कांग्रेस कमेटियों के पदों पर क्‍यों नहीं आसीन हो सकतीं । 
स्वराज-की वेदी के निकट, जब्र तक हाथ पवित्र न हो ओर हृदय 
पवित्र न हो, कोई भी पदाधिकारी के पद पर काय नहीं कर सकता | 

हैं बल्कि जीवन को शक्ति और 
प्रकाश देने वाले हैं । 

कह 

लूकरगंज 
इलाहाबाद-? 


हमारी तीन उपयोगी पुस्तकें 


१. अमृतवाणी 
महात्मा गांधी के, जीवन की साधना में सहायक, आ्राध्यात्मिक और 


नेतिक कुछ निजी पत्र | सुन्दर-दोरज्भा कवर । 
मूल्य १॥) 

२. जीवन-यज्ञ 
[ श्री रामनाथ सुमन” | 
जीवन को विश्वास, शक्ति और स्फूर्ति प्रदान करने वाली सुमन! 


जी की नई पुस्तक | सुन्दर छुपाई, बढ़िया दोरज्ञा कबर । 
मूल्य २) 


दछ कछ 2] 
३. गांधीवाणी क्‍ 
गांधी जी के विभिन्न विषयों के विचारों का उन्हीं की भाषा में 


संकलन । काल एवं विषय-क्रम से । गांधी जी की विचारों का कोष | 


मार्च १६४७ तक संशोधित एवं परिवधित । 
मूल्य ३२।।) 


कूछ 5] हि. 

साधना-सदन एक सिद्धान्तवादी प्रकाशन-संस्था है | इसकी 

पुस्तक खरीदना जीवन में शक्ति और प्रकाश की आमन्त्रण 
देना है । आज हो सूचीपत्र के लिए लिखे 


साधना-सदुन 


लूकरगंज 
इलाहाबाद-- १ 


साधना सदन 

